
EVANGELIO   DI 

SAN   LUCAS. 


CAPITULO  1 


1  Como  muchu  a  purba  caba  di  traha  un  historia  dje  cosnan 
qu  a  worde  cumpli  na  nos, 

2  Manera  qu  esnan,  quende  di  principi  a  mira  e  cosnan  cu 
nan  wowo  y  qu  tawata  ministronan  di  palaba,  a  entrega  nos: 

3  Asina  mi  tambe  a  haya  bon,  despues  di  a  inbestiga  tur  cos 
fo'i  principio  cu  hopi  cuidao,  di  scirbi  esaqui  pa  bo,  o  haltisimo 
Teófilo, 

4  Pa  bo  por  tin  siguranza  dje  cosnan,  qu  nan  a  siñá^bo. 

5  Tawatin  den  dianan  di  Herodes,  rey  di  Judea,  un  sacer- 
dote,  qu  yama  Zacarias,  di  clasa  di  Abia;  y  su  mohé  tawata 
dje  yiu  mohénan  di  Aáron,  y  su  nomber  tawata  EHzabeth. 

6  Y  nan  tur  dos  tawata  hustu  dilanti  Dios,  camnando  den 
tur  mandaméntu  y  ordenanza  di  Señor  sin  ningun  remarco. 

7  Y  nan  no  tawatin  ningun  yiu,  pasoba  Elizabeth  tawata 
steril  y  tur  dos  tawata  ya  hende  di  edad  caba. 

8  Y  a  sosode,  qu  ora  é  tawata  sirbi  como  sacerdote  dilanti 
Dios  den  ordu  di  su  clasa, 

9  Segun  custumbra  dje  sirbishi  di  sacerdote,  suérte  a  cai  riba 
djé,  qu  é  mesté  bai  den  tempel  di  Señor  pa  censia, 

1 0  Y  tur  e  multitud  di  puebel  tawata  paf ó,  haciéndo  oracion 
na  ora  di  censiaméntu. 

11  Y  el  a  mira  un  angel  di  Señor  parándo  na  banda  drechi 
dje  altá  di  censia. 

12  Y  ora  Zacarias  a  mir'é,  el  a  tolondra  y  el  a  sustia. 

13  Ma  e  angel  a  bis'é:  No  spanta,  Zacarias,  pasoba  Dios  a 
tende  bo  oracion,  y  bo  mohé  Ehzabeth  lo  pari  un  yiu  homber, 
y  lo  bo  yam'é  Juan; 

14  Y  lo  bo  tin  gozo  y  alegria  y  hopi  lo  goza  den  su  nace- 
méntu. 

15  Pasoba  lo  é  ta  grandi  dilanti  Señor,  ni  biña  ni  ningun 
bibida  sterki  lo  é  bebe,  y  lo  é  worde  yená  di  Spiritu  Santu,  desdi 
barica  di  su  mama; 

16  Y  lo  é  comberti  hopi  dje  yiunan  di  Israel  na  e  Señor, 
nan  Dios; 

17  Y  é  mes  lo  bai  dilanti  dj_,E  den  spiritu  y  podér  di  Ehas, 
pa  é  comberti  e  curazónnan  dje  tatanan  na  nan  yiunan,  y  e 
rebeldunan  na  sintiméntu  dje  hustunan,  pa  prepara  un  puebel 
tur  cla  pa  Señor. 

1 8  Y  Zacariás  a  bisa  e  angel :  Quiqu  lo  ta  e  siñal  qu  lo  mi 
sabi  esei?  Pasoba  mi  ta  biéu,  y  mi  mohé  ta  ya  di  edad  caba. 

19  Y  e  angel  a  rosponde  y  bis'é:  Mi  ta  Gabriél,  qu  ta  para 
dilanti  Dios,  y  a  worde  mandá  pa  papia  cu  bo  y  pa  duná^bo  e 
bon  nobo  aqui; 

20  Y  mira,  lo  bo  queda  mudo  y  lo  no  por  papia  te  dia  qu 
esei  lo  sosode;  pasoba  bo  no  a  quere  mi  palaba,  qu  lo  worde 
cumpli  na  su  tempu. 

21  Y  e  puebel  tawata  wardándo  riba  Zacarias,  y  nan  tawata 
straña,  qu  el  a  tarda  asina  tantu  den  tempel. 

22  Y  ora  el  a  sah,  é  no  por  a  papia  cu  nan;  y  nan  a  com- 
prende,  qu  el  a  mira  un  visiun  den  tempel.  Y  el  a  papia  cu  seña 
cu  nan,  y  a  queda  mudo. 

23  Y  a  sosode,  qu  e  dianan  di  su  sirbishi  a  caba,  qu  el  a 
bai  su  cas. 

24  Y  despues  dje  dianan  ei  Elizabeth,  su  mohé  a  sali  barazá; 
y  el  a  sconde  su  curpa  cinqu  luna,  bisándo: 

25  Asina  e  Señor  a  haci  cu  mi  den  e  dianan,  qu  El  a  corda 
di  mi,  pa  quita  mi  desprecio  dilanti  hende. 

26  Y  den  luna  di  seis  e  angel  Gabriél  a  worde  mandá  di  Dios 
na  un  stad  den  GaHlea  ,qu  yama  Nazareth, 

27  Ceca  un  birgen,  qu  tawata  comprometi  cu  un  homber, 
qu  yama  José,  di  cas  di  David;  y  nomber  dje  birgen  tawata 
Maria. 

28  Y  e  angel,  drentándo  ceca  djé,  dici:  Sea  saludá  bo  favo- 
reci;  e  Señor  ta  cu  bo,  bo  ta  bindicioná  den  e  mohénan. 

29  Y  ora  el  a  tende  esaqui,  el  a  bira  tolondrá,  y  el  a  puntra 
su  mes,  ta  quiqu  lo  ta  e  nificacion  dje  saludo  aqui. 

30  Y  e  angel  a  bis'é:  No  spanta,  Maria,  pasoba  bo  a  haya 
gracia  ceca  Dios. 

31  Y  mira,  lo  bo  worde  barazá,  y  lo  bo  duna  luz  na  un  yiu 
homber,  y  lo  bo  yama  su  nomber  Jesus. 

32  Esaqui  lo  ta  grandi  y  lo  worde  yamá  e  Yiu  dje  Haltisimo, 
y  Dios,  e  Señor  lo  dun'é  e  trono  di  su  Tata  David, 

33  Y  lo  é  ta  Rey  di  cas  di  Jacob  te  den  etemidad,  y  na  su 
reino  lo  no  tin  fin. 

34  Y  Maria  a  bisa  e  angel:  Con  esei  por  ta?  pasoba  mi  no 
tin  esposo. 

35  Y  e  angel  a  rospond'é:  E  Spiritu  Santu  lo  bini  riba  bo, 
y  e  podér  dje  Haltisimo  lo  sombrá^bo,  p'  esei  tambe  e  santu, 
qu  lo  nace  fo'i  bo,  lo  worde  yamá  Yiu  di  Dios. 

36  Y  mira,  EUzabeth,  bo  prima  tambe  ta  barazá  djun  yiu 
homber  den  su  bieheza;  y  awó  ta  seis  luna  caba,  qu  é,  qu  a 
worde  contá  como  steril,  ta  barazá; 

37  Pasoba  ta  impusibel,  qu  un  palaba  di  Dios  perde  su  balor. 

38  Y  Maria  a  bisa:  Atá^mi  aqui,  e  sirbidó  dje  Señor:  laga 
sosode  cu  mi  segun  bo  palaba.  Y  e  angel  a  lagu'é. 

39  Y  Maria  a  lamta  den  e  dianan  ei,  y  a  biáha  purá  na  e 
cerania,  na  un  stad  di  Juda, 

40  Y  el  a  drenta  e  cas  di  Zacarias  y  a  cuminda  Ehzabeth. 

41  Y  a  sosode,  ora  qu  Ehzabeth  a  tende  saludo  di  Maria,  e 
criatura  a  bula  den  su  barica;  y  Ehzabeth  a  worde  yená  dje 
Spiritu  Santu, 


4  SAN  LUCAS   1. 

42  Y  a  grita  na  boz  haltu,  y  a  bisa:  Bindicioná  bo  ta  den  e 
mohénan,  y  bindicioná  ta  e  fruta  di  bo  barica! 

43  Y  di  unda  esei  ta  tocá^mi,  qu  mama  di  mi  Señor  ta  bini 
ceca  mi? 

44  Pasoba  mira,  ora  bo  saludo  a  yega  na  mi  orea,  e  criatura 
a  bula  di  alegria  den  mi  barica. 

45  Y  bienaventurá  ta  es,  qu  a  quere,  pasoba  e  cosnan,  qu  a 
worde  bisá  na  né  di  Señor,  lo  worde  cumpli. 

46  Y  Maria  dici:  Mi  alma  ta  alaba  e  Señor, 

47  Y  mi  spiritu  ta  sinti  su  mes  contentu  den  Dios,  mi 
Salbador, 

48  Pasoba  (den  su  gracia)  El  a  mira  e  estado  umildu  di  su 
sirbidó,  pasoba  mira,  dj^awó  padilanti  tur  e  generacionnan  lo 
bindicioná^mi ; 

49  Pasoba  ta  cos  grandi  e  Poderoso  a  haci  na  mi,  y  santu 
su  nomber  ta, 

50  Y  su  misericordia  ta  riba  generacion  te  generacion  riba 
esnan,  qu  tin  respét  di  djE. 

51  El  a  mustra  e  podér  di  su  braza,  y  El  a  plama  e  orguyoso- 
nan,  qu  ta  halza  nan  mes  den  pensaméntu  di  nan  curazón; 

52  El  a  quita  poderosonan  di  nan  trono,  y  El  a  halza  e 
umildunan ; 

53  Y  El  a  duna  e  hambriéntenan  bon  cos  na  abundancia  y 
El  a  manda  e  ricunan  bai  bashi. 

54  El  a  mustra  Israel,  su  sirbidó,  su  podér,  y  El  a  corda  di 
su  misericordia, 

55  (Manera  El  a  papia  cu  nos  tatanan,  na  Abraham  y  su 
simiña  te  den  eternidad.) 

56  Y  Maria  a  queda  ceca  djé  como  tres  luna,  y  a  bolbe  atrobe 
na  su  cas. 

57  Y  e  tempu  di  Ehzabeth  a  worde  cumpli,  qu  lo  é  mesté 
pari,  y  el  a  duna  luz  na  un  yiu  homber. 

58  Y  esnan,  qu  tawata  biba  ei  banda  y  su  famianan,  ora  nan 
a  tende,  qu  e  Señor  a  mustra  su  gran  misericordia  na  né,  tawata 
contentu  huntu  cu  né. 

59  Y  a  sosode,  qu  nan  a  bini  di  ocho  dia  pa  nan  circuncida  e 
criatura,  y  nan  a  yam'é  Zacarias,  nomber  di  su  tata. 

60  Ma  su  mama  a  rosponde  y  dici:  Asina  no,  ma  é  lo  yama 
Juan. 

61  Y  nan  dici  cu  né:  No  tin  ningun  hende  den  bo  famia, 
qu  tin  e  nomber  ei. 

62  Y  nan  a  papia  cu  seña  cu  su  tata,  con  é  quie,  pa  é  worde 
yamá. 

63  Y  despues,  qu  el  a  pidi  un  cos  pa  scirbi  ariba,  el  a  scirbi, 
bisándo:   Juan  ta  su  nomber.  Y  nan  tur  a  admira. 

64  Y  mes  ora  su  boca  a  habri  y  su  lenga  a  lós,  y  el  a  papia, 
alabándo  Dios. 

65  Y  spantu  a  baha  riba  tur  e  biciñanan  y  den  tur  ceru 
di  Judea  a  worde  papiá  hopi  ariba  tur  e  palabanan  ei. 

66  Y  tur,  qu  a  tende  esaqui,  a  ward'é  den  nan  curazón, 
bisándo :  Ta  quiqu  e  criatura  aqui  lo  ta  ?  Pasoba  man  di  Señor 
tawata  cu  né. 

67  Y  Zacarias,  su  tata,  a  worde  yená  cu  Spiritu  Santu,  y  a 
profetiza,  bisándo: 

68  Alabá  sea  e  Señor,  e  Dios  di  Israel,  pasoba  El  a  bishita 
su  puebel  y  El  a  duna  salbacion  na  nan. 

69  y  a  lamta  un  cachu  di  salbacion  pa  nos  den  e  cas  di 
David,  su  sirbidó, 

70  Manera  El  a  papia  fo'i  tempu  promé  a^^a  pa  boca  di  su 
profeta  santunan, 

71  Pa  E  salba  nos  di  nos  enemigunan  y  fo'i  dje  man  di 
tur  e  hendenan,  qu  ta  odia  nos; 

72  Pa  E  haci  misericordia  na  nos  tatanan,  y  queda  corda 
na  su  santu  ahanza, 

73  Y  na  e  huraméntu,  qu  El  a  hura  na  Abraham,  nos  tata, 
pa  duna  nos, 

74  Pa   nos,  salbá  fo'i  man  di  nos  enemigunan,  sin  miédu, 

75  Por  sirbi'E  den  santidad  y  husticia  dilanti  dj^E  tur 
dianan  di  nos  bida. 

76  Y  abo,  criatura,  lo  worde  yamá  un  profeta  dje  Haltisimo, 
pasoba  lo  bo  bai  dilanti  dje  Señor,  pa  prepara  su  caminanan. 

77  Pa  duna  su  puebel  di  conoce  e  salbacion  den  pordón  di 
nan  picánan, 

78  Pa  e  misericordia  di  nos  Dios,  pa  qua  fo'i  di  haltura 
e  luz  di  Oriente  lo  lumina  nos, 

79  Pa  luza  esnan,  qu  ta  biba  den  scuridad  y  sombra  di 
morto,  pa  trece  nos  pianan  riba  camina  di  paz. 

80  Y  e  criatura  a  crece,  y  a  worde  fortificá  den  Spiritu,  y 
tawata  den  desiérto  te  dia  qu  el  a  presenta  pa  Israel. 

CAPITULO  2. 

1  Y  a  sosode  den  e  dianan  ei,  qu  emperador  Augusto  a  saca 
un  ley,  qu  tur  mundu  mesté  worde  inscribi. 

2  E  inscribiméntu  aqui  a  sosode  pa  di  promé  biáha,  tempu 
Cyrenio  tawata  gobernadór  di  Syria. 

3  Y  tur  a  bai  pa  worde  inscribi,  cada  un  na  su  propio  stad. 

4  Y  José  tambe  a  bai  pa  worde  inscribi  cu  Maria,  su  com- 
prometi,  qu  tawata  barazá,  fo'i  Galilea  dje  stad  Nazareth,  na 
Judea,  te  na  stad  di  David,  qu  yama  Bethlehem, 

5  (pasoba  é  tawata  dje  cas  y  generacion  di  David.) 

6  Y  a  sosode,  ora  qu  nan  tawata  aya,  qu  e  dianan  a  worde 
cumpK,  qu  e  mester  a  pari; 

7  Y  el  a  pari  su  promé  yiu  homber,  y  el  a  lor'é  den  paña,  y 
el  a  pon'é  abao  den  e  pesebre,  pasoba  no  tawatin  lugá  den  e 
posada. 

8  Y  tawatin  wardadó  den  e  sabananan  ei  mes,  qu  tawata 
tene  warda  e  anochi  ei  riba  nan  tao  di  carné. 

9  Y  mira,  un  angel  di  Señor  a  bini  para  ceca  nan,  y  gloria  di 
Señor  tawata  luza  nan,  y  nan  a  spanta  mashá. 

10  Y  e  angel  a  bisa  nan:  No  spanta,  pasoba  mira,  mi  ta 
participa  boso  un  noticia  di  gran  alegria,  qu  lo  ta  di  tur  puebel, 

1 1  Pasoba  awe  a  nace  e  Salbadó,  qu  ta  Christo,  e  Señor,  den 
e  stad  di  David. 

12  Y  esaqui  lo  ta  e  señal  pa  boso:  lo  boso  haya  e  criatura 
lorá  den  paña  y  ta  drumi  den  e  pesebre. 

13  Y  di  ripiente  un  multitud  dje  ehercito  celestialnan  ta- 
wata  ei,  alabándo  Dios,  y  bisándo: 

14  Gloria  na  Dios  den  halturanan,  y  paz  riba  mundu  den  e 
hendenan,  qu  E  quie  bon! 

15  Y  a  sosode  ora,  qu  e  angelman  a  bai  fo'i  nan  na 
ciélu,  qu  e  wardadónan  dici  cu  otro:  Laga  nos  bai  anto  na 
Bethlehem  y  laga  nos  mira  e  palaba,  qu  a  yega  na  nos,  qua  e 
Señor  a  participa  nos. 

16  Y  nan  a  bin  purá  y  a  haya  Maria  y  José,  y  e  criatura  ta 
drumi  den  e  pesebre. 

1 7  Y  ora,  qu  nan  a  mir'é,  nan  a  plama  noticia  tur  camina  di 
e  palaba,  qu  a  worde  bisá  na  nan  tocanti  e  criatura  aqui. 

18  Y  tur,  qu  a  tende,  a  straña  tocanti  e  cosnan,  qu  e  warda- 
dónan  a  bisa  nan; 

19  Ma  Maria  a  warda  tur  e  palabanan  aqui,  cordándo  nan 
den  su  curazón, 

20  Y  e  wardadónan  a  bolbe  atrobe,  gloriándo  y  alabándo 
Dios  pa  tur  e  cosnan,  qu  nan  a  tende  y  mira,  manera  tawata 
bisá  na  nan. 

21  Y  ora  qu  a  cumpli  ocho  dia,  qu  nan  lo  a  circuncida  e  cria- 
tura,  nan  a  yam'é  Jesus,  manera  e  Angel  a  yam'é,  promé  qu  su 
mama  a  ricibi'é  den  su  curpa. 

22  Y  ora,  qu  e  dianan  di  []Maria]  su  purificaméntu  a  worde 
cumpli,  segun  ley  di  Mozes,  nan  a  trec'é  na  Jerusalem,  pa  nan 
present'é  na  Señor, 

23  (Manera  ta  scirbi  den  ley  di  Señor:  Tur,  qu  ta  homber, 
qu  a  nace  fo'i  mohé,  lo  w^orde  yamá  santu  pa  e  Señor.) 

24  Y  pa  nan  duna  sacriñcio  manera  ta  para  den  manda- 
méntu  di  Señor:  dos  tortola  ó  dos  palomba  chiquitu. 

25  Y  mira,  taw^atin  na  Jerusalem  un  hende,  qu  j^ama 
Simeon;  y  e  hende  aqui  tawata  hustu  y  rehgioso,  sperándo  e 
consolacion  di  Israel,  y  Spiritu  Santu  tawata  riba  djé; 

26  Y  el  a  haya  un  rebelacion  di  Spiritu  Santu,  qu  lo  é  no 
m.uri  promé  qu  é  mira  e  Christo  di  Señor. 

27  Y  el  a  bini  guiá  pa  e  Spiritu  den  tempel;  y  ora  e  mayonan 
a  trece  e  criatura  Jesus,  pa  nan  haci  cu  né  manera  taw^ata  cus- 
tumbra  di  ley, 

28  El  a  cog'é  den  su  braza,  y  a  alaba  Dios  y  dici: 

29  Awó,  Señor,  bo  ta  laga  bo  sirbidó  bai  en  paz  segun  bo 
palaba ; 

30  Pasoba  mi  wowonan  a  mira  bo  salbacion, 

31  Qu  Bo  a  prepara  dilanti  bista  di  tur  e  puebelnan: 

32  Un  luz  di  rebelacion  pa  e  paganunan  y  pa  gloria  di  bo 
puebel  Israel. 

33  Y  su  tata  y  su  mama  a  straña  riba  loque  a  worde  bisá 
di  djé. 

34  Y  Simeon  a  bindiciona  nan  y  dici  cu  Maria,  su  mama: 
Mira,  esaqui  ta  poni  pa  un  caida  y  un  lamtaméntu  pa  hopi  den 
Israel,  Y  pa  un  señal  qu  lo  worde  contradici; 

35  —  Y  tambe  un  spada  lo  traspasa  bo  alma,  —  pa  e 
pensaméntunan  fo'i  hopi  curazón  worde  conoci. 

36  Y  taw^atin  tambe  un  profeta  mohé,  yamá  Anna,  un  yiu 
mohé   de   Fanuel   fo'i   dje   tribu   di   Aser;    esaqui   a   yega  na 

edad  hopi  haltu,  qu  a  biba  cu  su  mari,  siéte  aña  desdi  su  bir- 
ginidad, 

37  Y  tawata  un  biiida  te  su  ochenta  y  quatro  aña,  y  é  no 
tawata  quita  fo'i  den  tempel,  cu  yunaméntu  y  oracion,  sirbiéndo 
Dios  di  dia  y  anochi. 

38  Y  esaqui,  qu  a  yega  ceca  e  mes  ora  ei,  tambe  a  alaba  e 
Señor,  y  a  papia  tocanti  e  mucha  cu  tur,  qu  tawata  spera  e 
salbacion  den  Jerusalem. 

39  Y  ora,  qu  nan  a  caba  cu  tur  cos,  qu  tawata  pa  haci  segun 
ley  di  Señor,  nan  a  bolbe  atrobe  na  Gahlea  na  nan  stad,  Na- 
zareth, 

40  Y  e  criatura  a  crece,  y  a  haya  forza  y  a  worde  yená  di 
sabiduria,  y  gracia  di  Dios  tawata  riba  djé. 

41  Y  su  mayonan  tawata  biáha  tur  aña  na  Jerusalem  den 
tempu  di  fiésta  di  pascu  grandi. 

42  Y  dia  el  a  yega  na  edad  di  diezdos  aña,  nan  a  bai  na 
Jerusalem,  segun  custumbra  dje  dia  di  fiésta, 

43  Y  ora  e  dianan  di  fiésta  a  pasa,  nan  a  bolbe,  ma  e  mucha 
Jesus  a  queda  atras  na  Jerusalem,  y  José  y  su  mama  no  tawata 
sabi  esei: 

44  Ma  queriéndo,  qu  é  tawata  na  camina  huntu  cu  e  com- 
pania,  nan  a  biáha  un  dia,  y  a  busqu'e  ceca  e  parentenan  y 
conocinan. 

45  Y  no  hayándo  é,  nan  a  bolbe  na  Jerusalem,  pa  busqu'é. 

46  Y  a  sosode,  despues  di  tres  dia,  nan  a  hay'é  den  tempel  ta 
sinta  meimei  dje  siñadónan,  tendiéndo  y  puntrándo  nan. 

47  Y  tur  qu  tawata  tend'é,  tawata  admirá  riba  su  huicio  y 
su  contestanan. 

48  Y  ora  nan  a  mir'é,  nan  a  admira  mashá,  y  su  mama  a 
bis'é :  Yiu,  paquiqu  bo  a  haci  asina  cu  nos  ?  Mira,  bo  tata  y  mi 
a  buscá^bo  cu  ansha. 

49  Y  el  a  bisa  nan :  Ta  paquiqu  boso  a  buscá_mi  ?  Boso  no 
sabi,  qu  mi  mesté  ta  den  e  cosnan  di  mi  Tata? 

50  Y  nan  no  a  comprende  loque  é  tawata  papia  cu 
nan. 

51  Y  el  a  bai  cu  nan  y  a  yega  na  Nazareth,  y  tawata  obedeci 
na  nan.  Y  su  mama  tawata  warda  tur  e  palabanan  ei  den  su 
curazón. 

52  Y  Jesus  tawata  crece  den  sabiduria  y  den  edad  y  den 
gracia  ceca  Dios  y  hende. 

CAPITULO  3. 

1  Y  ora  a  cumpli  diezcinqu  aña  qu  emperador  Tiberio  tawata 
manda,  tempu  qu  Poncio  Pilato  tawata  gobernadór  di  Judea, 
y  Herodes  tetrarca  di  Iturea  y  di  Trachonitis ;  y  Lysanias, 
tetrarca  di  Abileno, 

2  Bao  e  Sumosacerdotenan  Annas  y  Caifas,  a  sosode  e  palaba 
di  Dios  na  Juan,  yiu  di  Zacarias  den  desiérto; 

3  Y  el  a  bini  den  tur  e  tera  banda  di  Jordan,  predicándo  e 
bautismo  di  combertimentu  pa  pordon  di  picánan, 

4  Manera  ta  scirbi  den  e  boeki  di  Isaias  e  profeta,  bisándo: 
E  boz,  qu  ta  yama  den  desiérto :  Prepara  e  camina  di  Señor.  haci 
su  camina  drechi; 

5  Tur  vaye  lo  worde  yená,  y  tur  ceru  y  ceritu  lo  worde  bahá, 
y  e  camina  corcobanan  lo  bira  nét,  y  e  camina  di  hoyonan  lo 
bira  Hso; 

6  Y  tur  carni  lo  mira  e  salbacion  di  Dios. 

7  E  dici  anto  cu  e  multitudnan,  qu  tawata  bini  pa  é  batiza 
nan :  boso,  yiu  di  colebranan,  quen  a  bisa  boso,  qu  boso  lo  scapa 
e  huicio,  qu  lo  bini? 

8  Produci  fruta  anto,  qu  ta  mustra  boso  combertiméntu,  y 
no  cuminza  bisa  den  boso  mes :  [Nos  no  tin  mesté  di  comberti- 
mentu,  pasoba]  Abraham  ta  nos  tata ;  pasoba  mi  ta  bisa  boso, 
qu  Dios  por  lamta  dje  piédranan  aqui  yiu  pa  Abraham. 

9  Y  tambe  e  hacha  ta  para  cla  caba  na  raiz  dje  palunan :  tur 
palu  anto,  qu  no  duna  bon  fruta,  ta  worde  gekáp  y  tirá  den 
candéla. 

10  Y  e  multitud  a  puntr'é,  bisándo :  Quiqu  lo  nos  haci  anto  ? 

11  Y  el  a  rosponde  nan :  Es,  qu  tin  dos  bisti,  duna  un  na  es, 
qu  no  tin;  y  esun,  qu  tin  cuminda,  haci  mescos. 

12  Y  tambe  a  bin  celadónan  pa  worde  batizá,  y  nan  a  bis'é: 
Maestro,  quiqu  lo  nos  haci  ? 

13  Y  el  a  bisa  nan:  No  cobra  nada  mas,  qu  loque  ta  bisá 
na  boso. 

14  Y  tambe  e  soldanan  a  puntr'é:  Y  nos,  quiqu  lo  nos  haci? 
Y  el  a  bisa  nan :  No  molestia  ningun  hende,  y  no  quita  ningun 
hende  nada  cu  engaño,  y  queda  contentu  cu  boso  salario. 

15  Y  e  puebel,  sperándo  y  pensándo  den  nan  curazon,  di 
Juan,  qu  é  por  ta  Christo; 

1 6  Asina  Juan  a  contesta  nan :  Mi  ta  batiza  boso  cu  awa,  ma 

ta  bin  un,  qu  ta  mas  poderoso  qu  mi,  quen  mi  no  ta  digno  di  lós 
e  cueru  di  su  cutisa :  esaqui  lo  batiza  boso  cu  Spiritu  Santu  y  cu 
candéla ; 

1 7  Quen  su  zef ta  ta  den  su  man  y  lo  é  limpia  su  plenchi,  y  e 
trigu  lo  é  hunta  den  su  mangasina,  ma  e  bagás  lo  é  quima  cu 
candéla,  qu  nunca  lo  paga. 

18  E  tawata  reprende  nan  riba  hopi  otro  cos  mas,  y  a  parti- 
cipa  na  e  puebelnan  e  Evangeho. 

19  Ma  ora,  qu  é  tawata  reprende  Herodes,  e  tetrarca,  pa 
causa  di  Herodias,  mohé  di  Fihppi,  su  ruman,  y  pa  causa  di  tur 
otro  cos  malu,  qu  el  a  haci, 

20  Asina  Herodes  a  haci  ainda  ei  riba,  qu  el  a  cera  Juan  den 
prison. 

21  Y  a  sosode,  ora  qu  tur  e  puebel  y  Jesus  tambe  a  worde 
batizá  y  tawata  haciéndo  oracion,  qu  ciélu  a  habri, 

22  Y  qu  e  Spiritu  Santu  a  baha  riba  djé,  den  forma  djun 
palomba;  y  a  bini  un  boz  fo'i  ciélu,  bisándo :  Bo  ta  mi  yiu  stimá, 
den  bo  Mi  tin  mi  gozo. 

23  Y  Jesus  tawatin,  ora  el  a  cuminza,  mas  ó  menos  trinta 
aña,  y  nan  tawata  consider'é  como  yiu  di  José,  e  yiu  di  Heh. 

24  E  yiu  di  Matthat,  e  yiu  di  Levi,  e  yiu  di  Melchi,  e  yiu 
di  Jannas,  e  yiu  di  José, 

25  E  yiu  di  Mattathias,  e  yiu  di  Amos,  e  yiu  di  Naiim,  e  yiu 
di  Esli,  e  yiu  di  Naggai, 

26  E  yiu  di  Maáth,  e  yiu  di  Mattathias,  e  yiu  di  Semei,  e  yiu 
di  José,  e  yiu  di  Juda; 

27  É  yiu  di  Joánan,  e  yiu  di  Rhesa,  e  yiu  di  Zorobabel, 
e  yiu  di  Salathiél,  e  yiu  di  Neri; 

28  E  yiu  di  Melchi,  e  yiu  di  Addi,  e  yiu  di  Kosam,  e  yiu  di 
Elmodam,  e  yiu  di  Er; 

29  E  yiu  di  Joses,  e  yiu  di  Ehézer,  e  yiu  di  Jorim,  e  yiu  di 
Mathat,  e  yiu  di  Levi, 

30  E  yiu  di  Simeon,  e  yiu  di  Juda,  e  yiu  di  José,  e  yiu  di 
Jonan,  e  yiu  di  Eljakin, 

31  E  yiu  di  Meleas,  e  yiu  di  Mainan,  e  ^du  di  Mathata,  e  yiu 
di  Nathan,  e  yiu  di  David; 

32  E  yiu  di  Jesse,  e  yiu  di  Obed,  e  yiu  di  Boáz,  e  yiu  di 
Salmon,  e  yiu  di  Naáson, 

33  E  yiu  di  Aminadab,  e  yiu  di  Aram,  e  yiu  di  Esrom,  e  yiu 
di  Fares,  e  yiu  di  Juda; 

34  E  yiu  di  Jacob,  e  yiu  di  Izaák,  e  yiu  di  Abraham,  e  yiu 
di  Thera,  e  yiu  di  Nachor, 

35  E  yiu  di  Saruch,  e  yiu  di  Ragan,  e  yiu  di  Falek,  e  yiu  di 
Heber,  e  yiu  di  Sala, 

36  E  yiu  di  Kaiinan,  e  yiu  di  Arfaxad,  e  yiu  di  Sem,  e  yiu  di 
Noach,  e  yiu  di  Lamech, 

37  E  yiu  di  Methusalem,  e  yiu  di  Enoch,  e  yiu  di  Jared,  e 
yiu  di  Malahél,  e  yiu  di  Kainan, 

38  E  yiu  di  Enos,  e  yiu  di  Seth,  e  yiu  di  Adam,  e  yiu  di  Dios. 


CAPITULO  4. 

1  Y  Jesus,  yen  di  Spiritu  Santu,  a  bolbe  di  Jordan,  y  a 
worde  hibá  pa  Spiritu  den  désiérto. 

2  Y  a  worde  tentá  pa  diabel,  y  é  no  a  come  nada  den  e  dianan 
ei;  y  ora  esei  a  caba,  é  tawatin  hamber  porfin, 

3  Y  e  diabel  a  bis'é:  Si  bo  ta  yiu  di  Dios,  bisa  na  e  piédra 
aqui  é  bira  pan. 

4  Y  Jesus  a  rospond'é:  Ta  scirbi,  qu  no  ta  di  pan  so  hende 
lo  biba,    [ma  di  tur  palaba  di  Dios]. 

5  Y  caba  e  diabel  a  hib'é,  y  a  mustr'é  tur  e  reinonan  di 
mundu  den  un  moméntu;  y  e  diabel  a  bis'é: 

6  Lo  mi  duná_bo  tur  e  podér  y  gloria  dje  reinonan  aqui; 
pasoba  nan  ta  entregá  na  mi,  y  mi  ta  duna  nan  na  esun,  qu  mi 
quie; 

7  Si  bo  adorá^mi,  anto  tur  lo  ta  di  bo. 

8  Y  Jesus  rospondiéndo,  dici:  Bai  fo'i  mi,  Satanás,  pasoba  ta 
para  scirbi:  Lo  bo  adora  Señor,  bo  Dios  y  E  so  lo  bo  sirbi. 

9  Y  el  a  hib'é  na  Jerusalem  y  el  a  pon'é  riba  e  toren  di 
tempel,  y  dici  cu  né :  Si  bo  ta  Yiu  di  Dios,  tira  bo  curpa  dj  ^aqui 
abao; 

10  Pasoba  ta  para  scirbi,  qu  lo  E  manda  su  angelnan,  pa 
nan  wardá^bo, 

11  Y  pa  nan  cogé_,bo  den  nan  man,  pa  bo  no  dal  bo  pia 
contra  ningun  piédra. 

12  Y  Jesus  a  rospond'é:  Ta  bisá:  lo  bo  no  tenta  Señor,  bo 
Dios. 

13  Y  ora  qu  tur  e  tentacion  a  caba,  e  diabel  a  lagu'é  pa 
algun  tempu. 

14  Y  Jesus  a  bolbe  atrobe  pa  forza  di  Spiritu  Santu  na 
Galilea;  y  e  fama  di  djé  a  sali  den  tur  e  teranan  ei  banda. 

15  Y  é  tawata  siña  den  nan  snoanan,  y  nan  tur  tawata  gab'é. 

16  Y  el  a  bini  na  Nazareth,  camina  qu  el  a  lamta,  y  a  bai 
segun  su  custumbra  riba  dia  di  Sabbat  den  e  snoa,  y  a  lamta 
para  pa  lesa. 

17  Y  nan  a  dun'é  e  boeki  di  profeta  Isaias;  y  ora  qu  el  a 
habri'é;  el  a  haya  e  lugá,  camina  tawata  scirbi: 

18  E  Spiritu  di  Señor  ta  riba  mi,  p'esei  el  a  basha  unguento 
riba  mi;  el  a  mandá_mi  pa  participa  e  EvangeHo  na  e  pobernan, 

19  Pa  predica  e  prisóneronan  hbertad.  y  e  ciégunan  bista, 
pa  pone  na  hbertad  esnan,  qu  ta  maltratá,  pa  predica  e  aña 
agradabel  di  Señor. 

20  Y  ora  qu  el  a  cera  e  boeki,  y  a  dun'é  atrobe  na  e  sirbidó, 
el  a  sinta  y  bista  di  tur  hende  den  snoa  tawata  riba  djé. 

21  Y  el  a  cuminza  bisa  nan:  Awe  e  palaba  dje  Scritura  aqui, 
qu  boso  a  tende,  a  worde  cumph: 

22  Y  nan  tur  a  duna  un  bon  testimonio  di  djé,  y  a  straña 
riba  e  palaba  agradabelnan,  qu  tawata  sah  fo'i  su  boca,  y  nan 
dici:  No  ta  esaqui  ta  yiu  di  José? 

23  Y  el  a  bisa  nan:  Lo  boso  bisá^mi  sin  duda  e  proverbio 
aqui :  Docter,  cura  bo  mes ;  tur  cos,  qu  nos  a  tende,  qu  a  sosode 
den  Capernaiim,  haci  eseinan  tambe  den  bo  patria  aqui. 

24  Y  el  a  bisa :  Sigur,  mi  ta  bisa  boso,  qu  ningun  profeta  ta 
reconoci  den  su  patria. 

25  Ma  di  berdad  mi  ta  bisa  boso,  tawatin  hopi  biuda  den 
Israel  den  tempu  di  Ehas,  tempu,  qu  ciélu  tawata  cerá  tres  aña 
y  seis  luna,  asina  qu  tawatin  hamber  grandi  den  tur  e  tera; 

26  Y  na  ningun  di  nan  Ehas  a  worde  mandá  sino  na  un  biuda 
na  Sarepta  den  Sidon. 

27  Y  tawatin  hopi  hende  cu  laster  den  Israel  den  tempu  di 
profeta  Ehza  y  ningun  di  nan  a  worde  curá  sino  Naáman  di  Syria. 

28  Y  nan  tur,  qu  tawata  den  snoa,  a  bira  falsu,  ora  nan  a 
tende  esei, 

29  Y  lamtándo,  nan  a  tir'é  fo'i  dje  stad,  y  a  hib'é  riba  punta 
dje  ceru  riba  qua  nan  stad  tawata  trahá,  pa  tir'é  dje  haltura 
abao; 

30  Ma  é,  pasándo  meimei  di  nan,  a  bai. 

31  Y  el  a  yega  na  Capernaiim,  un  stad  di  Gahlea,  y  tawata 
siña  nan  riba  dianan  di  Sabbat, 

32  Y  nan  tawata  straña  riba  su  siñanza,  pasoba  c  tawata 
papia  cu  podér. 

33  Y  den  e  snoa  tawatin  un  biáha  un  hende  cu  un  spiritu 
impuru  di  diabel,  y  el  a  grita  cu  boz  duru,  bisándo: 

34  Laga  nos,  quiqu  nos  tin  di  haci  cu  bo,  abo  Jesus,  Naza- 
reno  ?  Bo  a  bini  pa  distribi  nos  ?  Mi  sa  quen  bo  ta,  qu  ta  e  Santu 
di  Dios! 

35  Y  Jesus  a  reprend'é:  Queda  quetu  y  sah  fo'i  djé.  Y  e 
diabel,  tirándo  é  meimei  di  nan,  a  sah  fo'i  djé  sin  ningun  dañu. 

36  Y  tur  tawata  admhrá,  y  nan  tawata  papia  huntu  cu  otro, 
bisándo:  Qui  palaba  esaqui  ta,  qu  é  ta  manda  e  spiritu  impuru 
sah  cu  autoridad  y  cu  podér? 

37  Y  fama  di  djé  tawata  sah  na  tur  lugá  dje  teranan  ei 
banda. 

38  Y  Jesus,  sahéndo  fo'i  e  snoa,  a  bai  den  cas  di  Simón;  y 
mama  di  señora  di  Simón  tawatin  caintura  pisá,  y  nan  tawata 
rogu'é,  pa  é  yud'é. 

39  Y  el  a  bai  para  na  cabez  di  su  cama  y  a  castiga  e  caintura, 
y  e  caintura  a  lagu'é,  y  mes  ora  el  a  lamta  y  el  a  sirbi  nan. 

40  Y  ora  solo  a  drenta,  tur,  qu  tawatin  hende  malu,  di 
diferente  maleza,  a  trece  nan  p'e,  y  é,  poniéndo  su  man  riba 
nan  un  tras  di  otro,  el  a  cura  nan. 

41  Y  diabel  a  sah  fo'i  hopi,  gritándo  y  bisándo:  Abo  ta  Yiu 
di  Dios.  Y  el  a  taha  nan  strictamente  di  no  papia  pasoba  nan 
tawata  sabi,  qu  é  tawata  Christo, 

42  Y  ora  di  dia  a  habri,  el  a  sah  y  a  bai  na  un  lugá  desiérto ; 
y  e  multitud  tawata  busqu'é,  y  a  bini  ceca  djé,  y  nan  tawata 
deten'é,  pa  é  no  bai  fo'i  nan. 

43  Ma  é  dici  cu  nan :  Mi  mesté  participa  e  evangeho  di  reino 
di  Dios  tambe  na  e  otro  stadnan,  pasoba  p'esei  mi  ta  mandá. 

44  Y  é  tawata  predica  den  e  snoanan  di  Gahlea. 


CAPITULO  5. 

1  Y  a  sosode,  ora  qu  e  multitud  tawata  para  rond  di  djé  y 
tawata  pret'é  y  pa  nan  scucha  e  palaba  di  Dios,  qu  é  tawata  para 
na  cantu  di  lagun  di  Genezareth, 

2  Y  el  a  mira  dos  barcu  na  cantu  di  lagun,  y  e  piscadónan  a 
sah  fo'i  nan,  y  tawata  laba  nan  redanan. 

3  Y  el  a  drenta  den  un  dje  bárcunan  ei,  qua  tawata  di 
Simón,  y  a  rogu  é  pa  é  bai  un  poco  fo'i  di  tera,  y  sintándo,  é 
tawata  siña  e  multitud  fo'i  dje  barcu. 

4  Y  ora  qu  el  a  stop  di  papia,  el  a  bisa  Simón:  Bai  na  lugá 
mas  hundu,  y  tira  bo  redanan  pa  bo  coge. 

5  Y  Simón  a  rosponde  y  bis'é:  Maestro,  nos  a  traha  henter 
anochi  y  no  a  coge  nada;  ma  riba  bo  palaba  lo  mi  tira  e  reda. 

6  Y  ora  nan  a  haci  esei,  nan  a  coge  hopi  piscá,  y  nan  reda  a 
quibra. 

7  Y  nan  a  yama  nan  compañénan,  qu  tawata  den  e  otro 
barcu,  pa  nan  bin  yuda  nan,  y  nan  a  bin.  Y  nan  a  yena  tur  dos  e 
barcunan,  qu  nan  a  hera  zink. 

8  Y  Simón  Pedro,  mirándo  esei,  a  cai  na  rudia  di  Jesus, 
bisándo:  Bai  fo'i  mi,  pasoba  mi  ta  un  pecadó. 

9  Pasoba  el  a  admira  mashá  y  tur  esnan,  qu  tawata  cu  né, 
riba  e  cogeméntu  dje  piscanan,  qu  nan  a  coge, 

10  Y  mescos  Santiago  y  Juan,  e  yiunan  di  Zebedeo,  tambe, 
qu  tawata  compañé  di  Simón.  Y  Jesus  a  bisa  Simón:  No  teme, 
pasoba  djawó  padilanti  lo  bo  coge  hende. 

1 1  Y  treciéndo  e  barcunan  na  tera,  nan  a  laga  tur  cos  y  a 
sigui'é. 

12  Y  a  sosode,  ora  qu  é  tawata  na  un  dje  stadnan  ei,  mira, 
tawatin  un  homber  yen  di  laster;  y  é,  mirándo  Jesus,  el  a  hinca 
rudia  y  a  buig  te  na  suela;  y  a  pidi'é:  Señor,  si  bo  quie,  bo  por 
curá_mi. 

13  Y  é,  sacándo  su  man,  a  toqu'é,  y  dici:  Mi  quie,  sea  curá! 
Y  mes  ora  e  laster  a  quita  fo'i  djé. 

14  Y  el  a  tah'é  pa  é  no  bisa  ningun  hende;  ma  bai,  é  dici, 
presenta  bo  mes  na  e  sacerdotenan  y  ofrece  e  sacrificio  pa  bo 
cura,  manera  Mozes  a  manda,  pa  un  testimonio  pa  nan. 

15  Ma  fama  di  djé  a  plama  mas  hopi,  y  hopi  multitud  a  bin 
huntu  pa  tend'é  y  pa  é  cura  nan  di  nan  malezanan. 

16  Ma  el  a  bai  den  desiérto,  y  tawata  haci  oracion  aya. 

17  Y  a  sosode  riba  un  dje  dianan  ei,  qu  é  tawata  siña,  y  e 
fariseonan  y  siñadónan  di  ley,  qu  a  bin  di  tur  e  puebelnan  di 
Gahlea  y  Judea  y  Jerusalem  tawata  sinta  rond  di  djé  y  e  podér 
di  Señor  tawata  aya,  asina  qu  é  por  cura  hende. 

18  Y  mira,  algun  homber  a  trece  un  hende,  qu  tawata 
parahzá,  riba  un  cama  y  nan  a  busca  di  trec'é  paden  y  pa  pon'é 
dilanti  djé. 


SAN  LUCAS  5.  15 

19  Y  no  hayándo  ningun  lugá,  qu  nan  por  a  trec'é  paden  pa 
causa  dje  multitud,  asina  nan  a  subi  riba  dak  y  nan  a  vier'é 
abao  cu  é  cama  dilanti  Jesus. 

20  Y  é  mirándo  nan  fe,  a  bisa:  Hende,  bo  picánan  tapordoná. 

21  Y  e  sabionan  di  ley  y  e  Fariseonan  a  cuminza  corda, 
bisándo:  Quen  esaqui  ta,  qu  ta  papia  tal  blasfemia?  Quen  por 
pordona  picánan  sino  Dios  so? 

22  Ma  Jesus,  qu  tawata  sabi  nan  cordaméntu,  a  rosponde 
y  a  bisa  nan:  Quiqu  boso  ta  pensa  den  boso  curazón? 

23  Quiqu  ta  mas  lihé  pa  bisa :  Bo  picánan  ta  pordoná,  ó  bisa : 
lamta  y  camna? 

24  Ma  pa  boso  sabi,  qu  Yiu  di  hende  tin  autoridad  riba 
mundu  di  pordona  picá,  (el  a  bisa  na  e  paraUtico :)  Mi  ta  bisá_bo : 
lamta  y  coge  bo  cama  y  bai  bo  cas. 

25  Y  é,  mes  ora  lamtándo  dilanti  nan  tur  y  cogiéndo  e  cama, 
riba  qua  é  tawata  drumi,  a  bai  su  cas,  glorificándo  Dios. 

26  Y  spantu  a  coge  nan  tur,  y  nan  tav/ata  glorifica  Dios,  y 
nan  a  worde  yená  cu  temor,  bisándo:  Nos  a  mira  awe  cos 
increibelnan, 

27  Y  despues  djesaqui  el  a  saH,  y  el  a  mira  un  celadó,  qu 
tawata  yama  Levi,  sintá  den  e  oficina  di  aduana  y  a  bis'é: 
Sigui_mi. 

28  Y  é,  lagándo  tur  cos,  a  sigui'é. 

29  Y  Levi  a  haci  un  comeméntu  grandi  den  su  cas  p'é;  y 
tawatin  un  multitud  grandi  di  celadó  y  di  otro,  qu  tawata  sinta 
na  mesa  cu  nan. 

30  Y  e  Fariseonan  y  nan  sabionan  di  ley  tawata  murmura 
contra  su  discipelnan,  bisándo:  Paquiqu  boso  ta  come  y 
bebe  cu  celadó  y  pecadónan? 

31  Y  Jesus,  rospondiéndo,  a  bisa  nan:  Esun,  qu  ta  salu,  no 
tin  mesté  di  docter,  ma  wel  esun,  qu  ta  malu. 

32  Mi  no  a  bin  pa  yama  hustunan,  ma  pecadónan  pa 
combertiméntu. 

33  Y  nan  a  bis'é:  Paquiqu  e  discipelnan  di  Juan  ta  yuna  cu 
frecuencia  y  ta  haci  oracion,  mescos  manera  e  discipelnan  dje 
Fariseonan  tambe  ta  haci,  ma  esnan  di  bo  ta  come  y  bebe? 

34  Ma  el  a  bisa  nan:  Boso  por  haci  e  combidánan  na  un 
fiésta  di  casaméntu  yuna,  siéndo  e  novio  cu  nan  ? 

35  Ma  dianan  lo  bini,  qu  e  novio  lo  worde  quitá  di  nan ;  anto 
den  e  dianan  ei  lo  nan  vuna. 

36  Y  el  a  conta  nan  un  comparacion  tambe:  Ningun  hende 
ta  corta  un  pida  fo'i  un  paña  nobo  y  pon'é  riba  un  paña  biéu, 
pasoba  é  ta  daña  e  nobo,  y  e  pida  dje  paña  nobo  no  ta  sirbi  pa 
e  paña  biéu. 

37  Y  ningun  hende  ta  pone  biña  frescu  den  sacu  biéu  di 
cueru;  pasoba  e  biña  frescu  lo  haci  e  sacu  rementá,  y  e  biña 
mes  lo  basha  afó  y  e  sacu  di  cuerunan  lo  bai  perdi; 

38  Ma  biña  frescu  mesté  ta  poni  den  sacu  di  cueru  nobo,  y 
tur  dos  ta  conserba  bon. 

39  Y  tambe  ningun  hende,  qu  ta  bebe  biña  biéu,  ta  desea 
biña  frescu,  pasoba  é  ta  bisa:  E  biéu  ta  mas  mihó. 


CAPITULO  6. 

1  Y  a  sosode  un  biáha  riba  un  dia  di  Sabbat,  qu  é  tawata 
pasa  den  un  terenu  plantá ;  y  su  discipelnan  tawata  coge  tapushi 
di  maishi  y  come  nan  fregándo  nan  cu  nan  man. 

2  Y  algun  dje  Fariseonan  a  bisa  nan:  Paquiqu  boso  ta  haci 
cos,  qu  riba  dia  di  Sabbat  no  ta  permiti  pa  haci? 

3  Y  Jesus  a  contesta  nan :  Boso  no  a  leza,  quiqu  David  a  haci 
dia  qu  é  tawatin  hamber  y  esnan,  qu  tawata  cu  né  ? 

4  Con  el  a  bai  den  cas  di  Dios,  y  tumándo  e  pannan  di  pro- 
posicion  a  come  nan,  y  a  duna  tambe  na  esnan,  qu  tawata  cu 
né,  qua  no  tawata  permiti  pa  come  sino  na  e  sacerdotenan  so  ? 

5  Y  é  dici  cu  nan :  E  Yiu  di  hende  ta  tambe  Señor  di  Sabbat. 

6  Y  a  sosode  tambe  riba  un  otro  dia  di  Sabbat,  qu  el  a  bai 
den  snoa,  y  tawata  siña.  Y  aya  tawatin  un  hende,  y  su  man 
drechi  tawata  secu; 

7  Y  e  sabionan  di  ley  y  e  Fariseonan  tawata  spiona  qu  lo  é 
haci  cura  riba  dia  di  Sabbat,  pa  nan  haya  un  cos  riba  qua 
nan  por  queh'é. 

8  Ma  é  tawati  sabi  nan  pensaméntu,  y  el  a  bisa  na  e  hende,  qu 
tawatin  e  man  secu:  Lamta  y  para  aqui  meimei.  Y  é,  lamtándo, 
a  para. 

9  Asina  Jesus  a  bisa  nan:  Lo  mi  puntra  boso:  quiqu  ta 
permiti  riba  dia  di  Sabbat,  haci  bon  ó  haci  mahi  ?  Salba  bida 
dj_un  hende  ó  lagu'é  bai  perdi? 

10  Y  mirándo  tur,  qu  tawata  para  rond  di  djé,  el  a  bisa  na  e 
hende:  Saca  bo  man;  y  el  a  haci  esei,  y  su  man  a  bira  bon. 

1 1  Y  nan  a  bira  loco,  y  tawata  papia  cu  otro,  quiqu  lo  nan 
haci  cu  Jesus. 

12  Y  a  sosode  den  e  dianan  ei,  qu  el  a  bai  riba  un  ceru  pa 
haci  oracion  y  el  a  pasa  henter  e  anochi  haciéndo  oracion  na  Dios. 

13  Y  ora  a  bira  di  dia,  el  a  yama  su  discipehian  ceca  djé, 
y  a  coge  diezdos  di  nan,  qu  el  a  yama  tambe  apostel: 

14  Simón,  qu  tambe  é  tawata  yama  Pedro,  y  Andres,  su 
ruman,  Santiago  y  Juan,  Fehpi  y  Bartholomeo; 

15  Mateo  y  Tomas,  Santiago,  e  yiu  di  Alfeo.  y  Simón,  yamá 
Zelotes ; 

16  Judás,  yiu  di  Jacobo,  y  Judás  Iscariot,  qu  a  traicion'é. 

17  Y  bahándo  cu  nan  el  a  para  riba  un  lugá  hso  y  un  multi- 
tud  di  su  discipelnan  cu  né,  un  gran  multitud  dje  puebel  di 
henter  Judea  y  Jerusalem,  y  di  costa  di  lamán  di  Tyro  y 
Sidon ; 

18  Qu  a  bini  pa  tend'é  y  pa  worde  curá  di  nan  maleza  y 
esnan  cu  tawata  tormentá  pa  spiritu  malunan;  y  nan  a  worde 
curá. 

19  Y  tur  e  multitud  tawata  busca  manera  di  toqu'ele, 
pasoba  tawata  sah  forza  di  djé  y  el  a  cura  nan  tur. 

20  Y  hizándo  su  wowo  ariba  su  discipelnan,  é  tawata  bisa: 
Bienaventurá  boso,  pobernan,  ta,  pasoba  di  boso  reino  di  Dios  ta. 

2 1  Bienaventurá  ta  boso,  qu  tin  hamber  awó,  pasoba  lo  boso 
worde  satisfacé.  Bienaventurá  ta  boso,  qu  ta  yora  awó,  pasoba 
boso  lo  hari. 

22  Bienaventurá  boso  ta,  si  hende  ta  odia  boso  y  si  nan  ta 
separa  nan  di  boso  y  insulta  boso,  y  nan  ta  desprecia  boso 
nomber  manera  un  cos  malu,  pa  causa  di  Yiu  di  hende. 

23  Sea  contentu  e  dia  ei  y  sea  alegre;  pasoba  mira,  boso 
pagu  ta  grandi  den  ciélu;  pasoba  nan  tatanan  a  haci  mescos 
cu  e  profetanan. 

24  Ma  ai,  di  boso,  ricunan,  pasoba  boso  a  ricibi  boso  consuelo 
caba. 

25  Ai  di  boso,  qu  ta  satisfecho  awó,  pasoba  lo  boso  ha^^a 
hamber.  Ay  di  boso,  qu  ta  hari  awó,  pasoba  boso  lo  ta  tristu  y  lo 
yora. 

26  Ai  di  boso,  ora  tur  hende  ta  papia  bon  di  boso,  pasoba 
asina  tambe   nan  tatanan  a  haci  mescos  cu  e  profeta  falsunan. 

27  Ma  na  boso,  qu  ta  tende  esaqui,  mi  ta  bisa:  Stima  boso 
enemigunan,  haci  bon  na  esnan,   qu  ta  odia  boso, 

28  Bindiciona  esnan,  qu  ta  maldiciona  boso,  y  haci  oracion 
pa  esnan,  qu  ta  calumnia  boso. 

29  Esun,  qu  dal  bo  na  bo  cara,  dun'é  e  otro  banda  tambe,  y 
esun,  qu  quita  bo  capa,   no  strob'é  di  hiba  e  camisa  tambe; 

30  Ma  duna  cada  un,  qu  ta  pidi^bo,  y  esnan,  qu  coge  es  qu 
ta  di  bo,  no  exigi'é  atrobe. 

31  Y  manera,  qu  boso  quie,  pa  hende  trata  boso,  haci 
mescos  cu  nan. 

32  Y  si  boso  stima  esun,  qu  ta  stima  boso,  qui  cos  particulá 
boso  ta  haci?  Pasoba  e  pecadónan  tambe  ta  stima  esnan,  qu 
ta  stima  nan. 

33  Y  si  boso  haci  bon  na  esnan,  qu  haci  boso  bon,  qui  cos 
particulá  boso  ta  haci?  Pasoba  e  pecadónan  tambe  ta  haci 
mescos. 

34  Y  si  boso  fia  na  esnan,  di  qua  boso  ta  spera  di  ricibi, 
qui  cos  particulá  boso  ta  haci  ?  Pasoba  e  pecadónan  tambe 
ta  fia  na  e  pecadónan,  pa  nan  ricibi  mes  tantu. 

35  Ma  stima  boso  enemigunan  y  haci  bon,  y  fia  sin 
speranza  di  haya  atrobe;  y  boso  pagu  lo  ta  grandi  y  lo  boso 
ta  Yiu  dje  Haltisimo;  pasoba  E  ta  misericordioso  cu  e  ingratu 
y  e  malbadonan. 

36  Sea  misericordioso  manera  boso  Tata  tambe  ta  miseri- 
cordioso. 

37  Y  no  huzga,  y  lo  boso  no  worde  huzgá,  no  condena,  y 
lo  boso  no  worde  condená;  laga  bai,  y  nan  lo  laga  boso  bai; 

38  Duna,  y  lo  worde  duná  na  boso,  un  midi  bon  yená,  bon 
primi,  bon  sagudi  y  yená  di  mas  nan  lo  basha  den  boso  scootchi; 
pasoba  cu  e  mes  midi  cu  qua  boso  ta  midi,  lo  boso  worde  midi 
atrobe. 

39  Y  el  a  bisa  un  comparacion  na  nan:  Un  ciégu  por  guia 
un  ciégu?  Tur  dos  lo  no  cai  den  buracu  ? 

40  E  discipel  no  ta  (manda)  riba  su  maestro;  ma  cada 
discipel,  qu  a  siña  tur  cos  lo  ta  mescos  qu  su  maestro. 

41  Y  paquiqu  bo  ta  mira  e  splinter,  qu  ta  den  wowo  di  bo 
ruman,  y  e  biga,  qu  ta  den  wowo  di  bo  mes,  bo  no  ta  ripara? 

42  O  con  bo  por  bisa  na  bo  ruman:  Ruman,  lagá^mi  saca 
e  sphnter  qu  ta  den  bo  wowo,  y  bo  no  ta  mira  e  biga,  qu  ta 
den  bo  mes  wowo  ?  Bo  hipocrita,  saca  promé  e  biga  fo'i  den  bo 
wowo,  y  anto  lo  bo  mira  pa  saca  e  sphnter  qu  ta  den  wowo  di 
bo  ruman. 

43  Pasoba  no  ta  un  bon  palu,  ta  duna  mal  fruta,  y  no  ta 
un  mal  palu,  ta  duna  bon  fruta. 

44  Pasoba  cada  palu  ta  worde  conoci  pa  su  propio  fruta; 
pasoba  hende  no  ta  coge  figu  di  sumpiña,  ni  druif  di  palu  di 
beishi. 

45  E  hende  bon  ta  saca  e  bon  fo'i  e  bon  fuénte  di  su  curazón, 
y  e  hende  malu  ta  saca  e  malu  fo'i  mal  fuénte  di  su  curazón; 
pasoba  fo'i  abundancia  di  su  curazón  e  boca  ta  papia. 

46  Y  paquiqu  boso  ta  yamá^mi  Señor,  Señor,  y  boso  no 
ta  haci  es,  qu  mi  ta  bisa? 

47  Bada  un,  qu  ta  bini  ceca  mi  y  tende  mi  palabanan  y 
cumph  cu  nan,  lo  mi  mustra  boso,  cu  quen  é  ta  igual. 

48  E  ta  manera  un  hende,  qu  a  traha  su  cas  a  coba  asina 
hundu,  te  qu  el  a  pone  e  fundéshi  riba  baranca;  y  ora,  qu 
awa  a  crece  haltu,  e  awa  a  bati  na  e  cas,  ma  é  no  por  a  haci 
nada  cu  né;  pasoba  é  tawata  bon  trahá. 

49  Ma  esun,  qu  a  tende,  ma  lo  no  a  haci'é,  ta  manera  un 
hende,  qu  a  traha  un  cas  riba  tera  sin  fundéshi  contra  qua 
e  awa  a  bati,  y  el  a  cai  unbez,  y  e  caida  dje  cas  ei  tawata  grandi. 


CAPITULO  7. 

1  Y  ora  el  a  caba  di  papia  tur  su  palabanan  pa  e  puebel 
tende,  el  a  bai  na  Capernaiim. 

2  Y  un  sirbidó  dj^un  cabezante  riba  ciéntu,  qu  esaqui 
tawata  aprecia  mashá,  tawata  malu  y  muriéndo. 

3  Y  é,  tendiéndo  di  Jesus,  el  a  manda  e  ancianunan  di 
Judiu  ceca  djé,  rogándo  é,  pa  é  bini  y  pa  haci  su  sirbidó  salu. 

4  Esaquinan,  biniéndo  ceca  Jesus,  a  rogu'é  mashá,  bisándo: 
E  ta  merece,  pa  bo  haci  esei  cu  né; 

5  Pasoba  é  ta  stima  nos  puebel,  y  é  mes  a  traha  e  snoa  pa 
nos. 

6  Y  Jesus  a  bai  cu  nan.  Y  ora,  qu  é  no  tawata  muchu  leu 
dje  cas,  asina  e  cabezante  riba  ciéntu  a  manda  algun  amigo 
ceca  djé,  y  a  bis'é:  Señor,  no  tuma  molestia,  pasoba  mi  no  ta 
digno,  pa  bo  drenta  bao  di  mi  dak; 

7  P'esei  mi  no  a  considera  mi  mes  digno  di  bini  ceca  bo; 
ma  bisa  un  palaba,  y  mi  cria  lo  ta  salu. 

8  Pasoba  mi  tambe  ta  un  hende  poni  bao    di    autoridad 

(di  otro),  teniéndo  solda  bao  di  mi,  y  mi  ta  bisa  na  esaqui: 
Bai,  y  é  ta  bai,  y  na  e  otro:  Bin,  y  é  ta  bin;  y  na  mi  cria: 
Haci  esaqui,  y  é  ta  haci'é. 

9  Y  Jesus,  tendiendo  esaqui,  a  straña  di  djé,  y  birándo,  el 
a  bisa  na  e  multitud,  qu  tawata  sigui'é:  Mi  ta  bisa  boso,  un 
fe  asina  grandi  mi  no  a  haya  ni  den  Israel  mes. 

10  Y  esnan,  qu  tawata  mandá,  bolbiéndo  na  e  cas,  a  haya 
e  sirbidó  malu,  salu. 

11  Y  a  sosode  riba  e  dia  siguénte,  qu  el  a  bai  na  un  stad 
yamá  Nain,  y  a  bai  hopi  di  su  discipelnan  y  un  multitud  grandi 
cu  né. 

12  Y  ora,  qu  el  a  yega  na  porta  dje  stad,  ata  aya,  un 
morto  tawata  worde  cargá,  qu  tawata  e  unico  yiu  homber 
di  su  mama,  y  é  tawata  biuda,  y  un  multitud  grandi  djé  stad 
tawata  cu  né. 

13  Y  e  Señor,  mirándo  é,  a  haya  mashá  duele  di  djé,  y  a 
bis'é:  No  yora. 

14  Y  el  a  yega  aceca  y  a  mishi  cu  e  caha  di  morto,  (e  carga- 
dónan  a  para,)  y  el  a  bisa:  Hoben,  mi  ta  bisá^bo,  lamta. 

15  Y  e  morto  a  lamta  sinta,  y  a  cuminza  papia,  y  el  a 
dun'é  na  su  mama. 

16  Y  spantu  a  yena  nan,  y  nan  tawata  glorifica  Dios, 
bisándo :  Un  profeta  grandi  a  lamta  bao  di  nos ;  y  Dios  a  corda 
di  su  puebel. 

17  Y  e  fama  aqui  a  sah  di  djé  den  henter  Judea  y  den  tur 
e  teranan  ei  banda. 

18  Y  e  discipelnan  di  Juan  a  cont'é  tur  e  nobonan  ei. 

19  Y  Juan,  yamándo  dos  di  su  discipelnan  ceca  djé,  a 
manda  nan  na  Jesus,  bisándo:  Ta  bo  ta  esun,  qu  lo  a  bin,  ó 
nos  mesté  spera  un  otro  ? 

20  Y  ora  e  hombernan  a  yega  ceca  djé,  nan  a  bisa:  Juan 
e  Bautista,  a  manda  nos  ceca  bo,  bisándo:  Ta  bo  ta  esun, 
qu  lo  a  bin,  ó  nos  mesté  spera  un  otro? 

21  Y  na  e  moméntu  ei  é  tawata  cura  hopi  di  nan  maleza  y 
praganan  y  spiritu  malu,  y  na  hopi  ciégunan  el  a  duna  bista. 

22  Y  Jesus  a  contesta  nan:  Bai  y  bisa  Juan,  loque  boso  a 
mira  y  tende:  qu  e  ciégunan  ta  mira,  e  cohonan  ta  camna, 
esnan,  qu  tin  laster,  ta  worde  curá,  e  sordonan  ta  tende,  e 
mortonan  ta  worde  lamtá,  na  e  póbernan  e  evangelio  ta  worde 
participá ; 

23  Y  bienaventurá  ta  es,  qu  no  ta  sinti  su  mes  ofendi  den  mi. 

24  Y  ora  qu  e  mensaherunan  di  Juan  a  bai,  el  a  cuminza 
bisa  di  Juan  na  e  multitudnan:  Quiqu  boso  a  sali  mira  deu 
desiertu  ?  Un  palu  di  maishi,  qu  ta  worde  movi  p'aqui  y  p'aya 
pa  biéntu? 

25  Ma  quiqu  boso  a  saH  pa  mira  ?  Un  hende  cu  paña  fini 
bisti  ?  Mira,  esnan,  qu  ta  bisti  cu  paña  bunita  y  ta  hiba  un  bida 
di  luho,   eseinan  ta  den  palacionan  di  rey. 

26  Ma  quiqu  boso  a  sali  pa  mira?  Un  profeta?  Sigur;  mi  ta 
bisa  boso,  ainda  mas  tantu  qu  un  profeta. 

27  Djesaqui  ta  scirbi :  Mira,  mi  ta  manda  mi  angel  bo  dilanti' 
qu  lo  prepara  camina  pa  bo. 

28  Mi  ta  bisa  boso:  bao  dj_esnan,  qu  a  nace  fo'i  mohé, 
ningun  ta  mas  grandi  qu  Juan,  profeta;  ma  di  mas  menos  den 
reino  di  Dios  ta  mas  qu  né. 

29  Y  tur  e  puebel,  qu  a  tende  esaqui,  y  e  celadónan,  qu 
tawata  batizá  cu  bautismo  di  Juan,  a  hustifica  Dios; 

30  Ma  e  Fariseonan  y  e  siñadónan  di  ley  no  a  tende  e 
conseho  di  Dios  tocanti  nan,  pasoba  nan  no  a  laga  nan  worde 
batizá  p'é. 

31  Y  e  Señor  a  bisa:  Cu  quen  lo  mi  compara  e  hende  dje 
generacion  aqui,  y  quen  nan  ta  parce? 

32  Nan  ta  parce  e  muchanan,  qu  ta  sinta  na  marshé  y  ta 
grita  otro,  y  bisa:  Nos  a  toca  fluit  pa  boso  y  boso  no  a  balia, 
nos  a  canta  cantica  tristunan  pa  boso  y  boso  no  a  yora. 

33  Pasoba  Juan  Baptista  a  bini  comiéndo  ni  pan,  ni  be- 
biéndo  biña,  y  boso  ta  bisa:  Demoño  é  tin. 

34  E  Yiu  di  hende  a  bin  comiéndo  y  bebiéndo,  y  boso  ta 
bisa :  Mira  aya  un  hende,  qu  ta  un  golos  y  un  bebedó  de  biña,  un 
amigu  di  celadónan  y  pecadónan. 

35  Ma  e  sabiduria  ta  hustificá  pa  tur  su  yiiman. 

36  Y  un  dje  Fariseonan  a  pidi'é  pa  come  cu  né;  y  drentándo 
den  cas  dje  Fariseonan  el  a  sinta  na  mesa. 

37  Y  mira,  un  mohé  dje  stad,  qu  tawata  un  pecadó  conoci, 
tendiéndo,  qu  é  tawata  den  cas  dje  Fariseo,  a  trece  un  ñeishi 
di  alabaster  cu  unguento; 

38  Y  parándo  atras  na  su  pianan,  yorando,  el  a  cuminza 
muha  su  pianan  cu  awa  di  su  wowo,  y  é  tawata  seca  nan  cu 
cabei  di  su  cabez,  y  tawata  zoenchi  su  pianan,  y  tawata  hunta 
nan  cu   e  unguento. 

39  Y  e  Fariseo,  qu  a  conbid'é,  mirándo  esei,  a  bisa  den  su 
mes:  Si  esaqui  tawata  un  profeta,  anto  lo  é  sabi,  qui  sorto 
di  mohé  esaqui  ta,  qu  a  mishi  cu  né,  pasoba  é  ta  un  pecadó, 

40  Y  Jesus,  rospondiéndo,  a  bis'é:  Simón,  mi  tin  algu  di 
bisá^bo.  Y  (Simón)  a  bisa:  Señor,  bis'é  anto. 

41^  Un  creditadó  tawatin  dos  debedó;  esun  tawata  debe 
cinqu  ciéntu,  y  e  otro  cinquenta  placa  di  plata. 

42  Y  como  nan  no  tawatin  pa  pagu'é,  el  a  pordona  nan  e 
debe  ei.  Qua  di  nan  lo  stim'é  mas  ? 

43  Y  Simón  a  rosponde :  Mi  ta  quere  esun,  qu  el  a  pordona 
mas.  Y  el  a  bis'é:  Bo  a  huzga  drechi; 

44  Y  é,  birándo  su  mes  p'e  mohé,  a  bisa  na  Simón:  Bo  ta 
mira  e  mohé  aqui?  Mi  a  bini  den  bo  cas,  bo  no  a  duna  awa  pa 
mi  pianan,  ma  esaqui  a  muha  mi  pianan  cu  awa  di  su  wowo, 
y  el  a  seca  nan  cu  cabei  di  su  cabez. 

45  Bo  no  a  duná^mi  un  zoenchi,  ma  esaqui,  di  ora,  qu  el 
a  drenta,  é  no  a  laga  di  zoenchi  mi  pianan. 

46  Bo  no  a  hunta  mi  cabez  cu  azeta,  ma  esaqui  a  hunta  mi 
pianan   cu    unguento. 

47  P'esei  mi  ta  bisá^bo,  su  picánan  ta  pordoná,  qu  tawata 
hopi,  pasoba  el  a  stima  hopi,  ma  esnan,  qu  ta  worde  pordoná 
poco,  ta  stima  poco. 

48  Y  é  dici  cu  né:  Bo  picánan  ta  pordoná. 

49  Y  esnan,  qu  tawata  sintá  huntu  na  mesa  ei  a  bisa  den 
nan  mes:  Quen  esaqui  ta  qu  tambe  ta  pordona  picá? 

50  Ma  el  a  bisa  e  mohé:  Bo  fe  a  salbá_bo,  bai  en  paz. 


CAPITULO  8. 

1  Y  a  sosode  despues,  qu  é  tawata  biáha  dj_un  stad  y  puebel 
na  otro,  predicándo  y  anunciándo  e  evangeUo  dje  reino  di 
Dios;  y  e  diezdosnan  tawata  cu  né, 

2  Y  algun  mohé,  qu  tawata  curá  di  spiritu  malu  y  maleza, 
Maria,  qu  yama  Magdalena,  di  qua  a  sali  siéte  demoño, 

3  Y  Juana,  mohé  di  Chuza,  mayordom  di  Herodes,  y 
Susanna,  y  hopi  otro  mas,  qu  tawata  sirbi'é  cu  nan  mes  placa. 

4  Y  ora,  qu  tawatin  un  gran  multitud  huntu,  y  nan  a  bin 
di  diferente  stad  ceca  djé,  asina  el  a  bisa  pa  comparacion: 

5  Un  biáha  un  sembradó  a  saH  pa  sembra  simiña,  y  ora  ,qu 

é  tawata  sembrándo,  un  parti  dje  simiña  a  cai  riba  camina,  y 
a  worde  trapá,  y  e  paranan  di  ciélu  a  com'é; 

6  Y  un  otro  parti  a  cai  riba  baranca,  y  creciéndo  nan  a 
seca,  pasoba  nan  no  tawatin  awa. 

7  Y  un  otro  parti  a  cai  meimei  di  sumpiña,  y  e  sumpi- 
ñanan,  creciéndo  huntu  cu  nan,  a  hoga  nan; 

8  Y  e  otro  parti  a  cai  den  bon,  tera  y  creciéndo,  el  a  duna 
fruta  cién  bez  (mas)  tantu.  Bisándo  esaqui  é  dici:  Esun,  qu  tin 
oréa  pa  tende,  tende. 

9  Y  su  discipelnan  a  puntr'é,  bisándo :  Quiqu  e  comparacion 
aqui  ta  nifica? 

10  Y  e  dici:  Na  boso  ta  duná  pa  comprende  e  misterionan 
di  reino  di  Dios;  ma  na  e  otronan  mi  ta  papia  cu  comparacion, 
pa  nan  mirándo  no  mira,  y  tendiéndo  no  comprende. 

1 1  Esaqui  quie  bisa :  E  simiña  ta  e  palaba  di  Dios. 

12  Y  esunnan  ei,  qu  a  w^orde  sembrá  banda  di  camina,  ta 
eseinan,  qu  a  tend'é;  despues  diabel  ta  bini  yta  quita  e  palaba 
fo'i  den  nan  curazónnan,  pa  nan  no  quere  y  w^orde  salbá. 

13  Y  esunnan  ei,  qu  a  worde  sembrá  riba  baranca  ta  esa- 
quinan,  qu  ora  nan  a  tende,  nan  ta  ricibi  e  palaba  cu  alegria; 
y  esaquinan  no  tin  raiz,  nan  ta  quere  pa  un  tempu  numa,  y 
den  tempu  di  tentacion  nan  ta  hala  afó. 

14  Y  esnan,  qu  a  cai  den  sumpiñanan,  esaquinan  ta  esunnan, 
qu  ta  tende,  ma  nan  ta  sigui  nan  camina  y  nan  ta  hoga  pa 
causa  di  preocupacion,  pa  riqueza  y  pa  gozo  di  bida,  y  nan  no 
ta  yega  na  nan  destino. 

15  Y  esnan  ei,  qu  a  cai  den  bon  tera  ta  esaquinan,  qu  a 
tende  e  palaba,  y  nan  ta  ward'é  den  un  curazón  onrado  y  bon 
y  ta  duna  fruta  cu  pacenshi. 

16  Y  ningun  hende,  qu  ta  cende  un  bela,  ta  tap'é  cu  un  bari 
ó  ta  pon'é  bao  dj_un  cama,  ma  ta  pon'é  riba  un  candelá,  pa 
esnan,   qu  drenta  lo  por  mira  e  luz. 

17  Pasoba  no  tin  ningun  cos  scondi,  qu  lo  no  worde  pubhcá, 
ni  un  cos  secretu  qu  hende  lo  no  haya  sabi  y  bini  na  claridad. 

18  Mira  anto,  con  boso  ta  tende;  pasoba  na  esnan,  qu  tin, 
lo  w^orde  duná  y  fo'i  djesnan,  qu  no  tin,  tambe  es,  qu  nan  ta 
quere  di  tin,  lo  worde  quitá. 

12  Un  biáha  su  mama  y  su  rumannan  a  bin  ceca  djé,  y 
nan  no  por  a  yega  ceca  djé  pa  causa  dje  multitud. 

20     Y  nan  a  trece  rospondi  p'é,  bisándo:   Bo  mama  y  bo 

rumannan    ta    para    p'afó,    nan    tin    gustu    di    mirá_bo. 

21  Ma  el  a  contesta  nan:  Mi  mama  y  mi  rumannan  ta 
esaquinan,  qu  ta  tende  palaba  di  Dios  y  cumpli  cu  né. 

22  Y  a  sosode  den  e  dianan  ei,  qu  el  a  bai  den  un  barcu,  y  su 
discipelnan  cu  né,  y  el  a  bisa  nan:  Laga  nos  zeilu  na  e  otro 
banda  dje  lagun.   Y  nan  a  sali. 

23  Y  ora,  qu  nan  tawata  bai,  el  a  pega  soño;  y  a  bin  un 
tempestad  di  biéntu  duru  riba  e  lagun,  y  e  barcu  a  yena  cu  awa, 
y  nan  tawata  den  peligro. 

24  Y  nan  a  bai  ceca  djé,  y  a  lamt'é  fo'i  soño,  bisándo :  Señor, 
Señor,  nos  ta  perde,  Y  é,  lamtándo,  a  castiga  e  biéntu  y  e 
olanan  y  nan  a  para,  y  calma  a  bin. 

25  Y  el  a  bisa  nan:  Unda  boso  fe  ta?  Ma  nan,  siéndo  spantá 
a  queda  admirá,  bisándo  na  otro:  Quen  esaqui  ta  anto,  qu  ta 
manda  riba  biéntu  y  awa  tambe,  y  nan  ta  obedecido  né! 

26  Y  nan  a  bai  na  e  tera  dje  Gerazenenan,  qu  tawata 
dilanti  Galilea,  na  otro  banda  di  lagun. 

27  Y  ora,  qu  el  a  baha  na  tera,  el  a  contra  un  homber  di 
stad,  posei  pa  diabelnan  y  hopi  tempu  largu  é  no  a  bisti  paña 
y  no  tawata  biba  den  ningun  cas,  ma  den  e  grafnan. 

28  Y  mirándo  Jesus,  el  a  grita  mashá,  y  el  a  cai  dilanti  djé,  y 
a  bisa  cu  boz  haltu :  Quiqu  mi  tin  di  haci  cu  bo,  Jesus,  abo,  yiu 
di  Dios  Haltisimo?  Mi  ta  rogá^bo  pa  no  duná^mi  di  sufri. 

29  Pasoba  el  a  manda  e  spiritu  impuru  sah  fo'i  den  curpa 
dje  hende,  pasoba  esaqui  a  apodera  di  djé  hopi  biáha,  y  e  ora 
ei,  pa  siguranza  nan  a  mar'é  cu  cadena  na  man  y  pia,  ma  el 
a  quibra  su  cadenanan  y  el  a  worde  mandá  den  desiérto  pa 
e  diabel. 

30  Y  Jesus  a  puntr'é :  Con  bo  nomber  ta  ?  Y  el  a  bisa :  Legio, 
pasoba  hopi  demoño  tawata  den  djé. 

31  Y  nan  a  rogu'é,  qu  é  lo  no  manda  nan  bai  den  precipicio. 

32  Y  aya  tawatin  un  trupa  di  porco  comiéndo  riba  e  ceru; 
y  [e  demoñonan]  a  pidi'é  qu  é  lo  quier  a  laga  nan  bai  den  e 
bestianan  ei;  y  el  a  permiti'é  na  nan. 

33  Y  e  demoñonan,  saUéndo  fo'i  dje  hende,  a  bai  den  e 
porconan;  y  e  trupa  a  cai  fo'i  dje  haltura  di  ceru  den  e  lagun 
y  a  hoga. 

34  Y  esunnan,  qu  tawata  cuida  nan,  mirándo  es,  qu  a  so- 
sode,  a  hui,  y  nan  a  plama  e  noticia  ei  den  e  stad  y  den  e  tera. 

35  Awó  hopi  hende  a  saU  pa  mira  loque  a  sosode,  y  a  bin  ceca 

Jesus,  y  a  haya  e  hende,  fo'i  qua  e  demoñonan  a  saU,  sintándo 
na  pia  di  Jesus,  bisti  y  bon  na  su  sinti;  y  nan  a  spanta. 

36  Y  esunnan,  qu  a  mira  esei  cu  nan  wowo,  a  conta  nan, 
con  esun,  qu  tawatin  e  demoño  a  worde  salbá. 

37  Y  tur  e  hendenan  den  e  teranan  ei  banda  dje  Gerazene- 
nan,  a  rogu'é,  pa  é  bai  fo'i  nan,  pasoba  nan  tawata  hopi  spantá; 
y  é,  drentándo  den  e  barcu,  a  bolbe  atrobe. 

38  Y  e  homber,  fo'i  qua  e  diabelnan  a  sah,  a  rogu'é,  pa  é  por 
a  queda   ceca  djé,  Ma  Jesus  a  mand'é  bai  fo'i  djé,  bisándo: 

39  Bolbe  atrobe  na  bo  cas,  y  conta,  qui  cos  grandi  Dios  a 
haci  na  bo.  Y  el  a  bai,  participándo  den  henter  e  stad,  qui  cos 
grandi  Jesus  a  haci  na  né. 

40  Y  a  sosode,  ora  qu  Jesus  a  bolbe,  qu  e  multitud  a  ricibi'é; 
pasoba  nan  tur  tawata  sperándo  é. 

41  Y  mira,  a  bin  un  homber,  qu  yama  Jairus,  y  é  tawata  un 
cabezante  di  snoa;  y  el  a  cai  na  pia  di  Jesus  y  a  rogu'é,  pa  é 
por  bin  na  su  cas; 

42  Pasoba  é  tawatin  un  unico  yiu  mohé,  di  diezdos  aña,  y 
esaqui  tawata  muriéndo.  Y  ora,  qu  é  tawata  bai,  e  multitud 
tawata  pret'é. 

43  Y  un  mohé,  qu  tawatin  diezdos  aña  largu  derama  di 
sangre,  qu  a  gasta  tur  su  bién  caba  na  docternan  y  qu  no  por  a 
worde  curá  pa  ningun  hende; 

44  Biniéndo  dj^atras  ceca  djé,  el  a  toca  e  zom  di  su  paña,  y 
mes  ora  e  derama  a  pasa. 

45  Y  Jesus  a  bisa :  Quen  ta  esun,  qu  a  tocá^mi  ?  Y  ora,  qu 
nan  tur  a  nenga,  Pedro  y  esunnan,  qu  tawata  cu  né,  a  bisa: 
Maestro,  e  multitud  ta  rondoná_bo  y  pretá^bo,  y  bo  ta  bisa : 
Quen  ta  esun,  qu  a  tocá^mi? 

46  Y  Jesus  a  bisa:  Un  hende  a  tocá^mi,  pasoba  mi  a  sinti, 
qu  podér  a  saH  di  mi, 

47  E  mohé,  mirándo,  qu  é  no  a  queda  scondi,  a  bini  tem- 
blándo  y  el  a  cai  dilanti  djé,  y  a  declará  dilanti  di  tur  puebel, 
pa  qui  razon  el  a  toqu'é  y  con  el  a  worde  curá  mes  ora. 

48  Y  el  a  bis'é :  Yiu,  tene  animo,  bo  fe  a  salbá^bo,  bai  en  paz. 

49  Y  ora,  qu  é  tawata  papia,  a  bin  un  hende  di  cas  dje 
cabezante  di  snoa,  bisándo:  Bo  yiu  mohé  a  muri,  no  molestia 
e  Maestro  mas. 

50  Ma  Jezus,  tendiéndo  esei,  a  rosponde,  bisando :  No  spanta, 
quere  solamente,  y  lo  é  worde  salbá. 

51  Y  ora,  qu  el  a  bini  na  e  cas,  é  no  a  laga  ningun  hende 
drenta,  sino  Pedro  y  Juan,  y  e  tata  y  e  mama  dje  mucha. 

52  Y  nan  tur  tawata  yora  y  sclama  y  el  a  bisa :  No  yora,  é  no 
a  muri,  ma  é  ta  drumi. 

53  Y  nan  a  hari'é,  sabiéndo,  qu  el  a  muri. 

54  Y  el  a  coge  un  man  di  djé,  y  a  grita:  Yiu,  lamtá. 

55  Y  su  spiritu  a  bolbe  atrobe  y  e  mes  ora  el  a  lamta; 
y  el  a  manda,  pa  nan  dun'e  cuminda. 

56  Y  su  mayonan  a  queda  spantá;  y  el  a  bisa  nan,  pa  no 
conta  ningun  hende,  loque  a  sosode. 

CAPITULO  9. 

1  Y  yamándo  su  diezdos  discipelnan  huntu,  el  a  duna  nan 
podér  y  forza  riba  tur  diabel,  y  pa  cura  malezanan; 

2  Y  a  manda  nan  pa  predica  e  reino  di  Dios,  y  pa  cura  e 
enfermonan, 

3  Y  el  a  bisa  nan :  No  tuma  nada  pa  camina,  ni  garoti,  ni  sacu 
di  biaha,  ni  pan,  ni  placa,  ni  ningun  di  boso  lo  tin  dos  bistl, 

4  Y  den  qua  cas,  qu  boso  lo  drenta,  queda  ei,  y  sah  dj_ei. 

5  Y  si  algun  no  quie  ricibi  boso,  sahéndo  dje  stad  ei,  sagudi 
stof  di  boso  pianan,  pa  un  testimonio  contra  nan. 

6  Y  nan  a  pasa  na  tur  e  lugánan,  anunciándo  e  Evangeho 
y  curándo  e  enfermonan  tur  camina. 

7  Y  Herodes,  e  tetrarca,  a  tende  tur  e  cosnan  qu  a  sosode,  y 
el  a  haya  su  mes  den  un  compromiso  grandi,  pasoba  algun 
tawata  bisa,  qu  Juan  a  resucita  di  morto; 

8  Y  algun,  qu  Ehas  a  parce,  y  otro,  qu  un  dje  profeta 
biéu  nan  a  resucita. 

9  Y  Herodes  a  bisa  den  su  mes:  Juan  mi  a  laga  quita  su 
cabez;  quen  ta  esaqui  awó,  di  qua  mi  ta  tende  cosnan  asina? 
Y  p'esei  el  a  busca  di  mir'é. 

10  Y  ora  e  discipelnan  a  bolbe,  nan  a  cont'é  tur  cos,  qu  nan 
a  haci,  y  el  a  tuma  nan  cu  né,  y  a  bai  cu  nan  so,  na  un  stad, 
qu  yama  Bethsaida. 

11  Y  e  multitud,  ora  nan  a  haya  sabi  esei,  a  sigui'é;  y  el  a 
ricibi  nan  y  a  papia  cu  nan  di  reino  di  Dios;  y  quen,  qu  tawatin 
mesté  di  cura  el  a  haci  salu. 

12  Y  dia  tawata  cabándo;  y  e  diezdos  nan,  biniéndo  ceca 
djé,  a  bis'é:  Dispidi  dje  multitudnan,  pa  nan  bai  na  e  lugánan  y 

puebelnan  pegá  aqui,  pa  nan  haya  un  lugá  pa  drumi  y  haya 
cuminda,  pasoba  nos  ta  aqui  den  un  lugá  desiérto. 

13  Ma  el  a  bisa  nan:  Boso  duna  nan  di  come.  Y  nan  a  bis'é: 
Nos  no  tin  nada  mas  qu  cinqu  pan  y  dos  piscá;  solamente 
qu  nos  bai  y  cumpra  cuminda  pa  tur  e  puebel  aqui. 

14  Pasoba  tawatin  casi  cinqu  mil  homber.  Ma  el  a  bisa  su 
discipelnan:  Laga  nan  sinta  abao,  na  trupa  di  cinquenta. 

15  Asina  nan  a  haci,  y  a  laga  nan  tur  sinta  abao. 

16  Y  é,  tumándo  e  cinqu  pan  y  e  dos  piscá,  el  a  mira  ariba 
na  ciélu  y  a  bindiciona  nan,  y  a  quibra  nan,  y  a  duna  e  discipel- 
nan  pa  pone  pa  e  multitud. 

17  Y  nan  tur  a  come  te  qu  nan  a  queda  satisfecho  y  é 
restunan  di  garnachinan  a  worde  cogi,  diezdos  macutu  yen. 

18  Y  a  sosode  ora  qu  e  tawata  haci  oracion  su  so,  qu  e 
discipelnan  tawata  cu  né  y  el  a  puntra  nan:  Quen  e  multitud 
ta  bisa  qu  mi  ta? 

19  Y  nan  a  rospond'é:  Juan,  e  Bautista;  y  otronan:  Elias; 
y  otronan,  qu  un  dje  profeta  biéunan  a  resucita. 

20  Y  el  a  bisa  nan:  Ma  boso,  quen  boso  ta  bisa  qu  mi  ta? 
Y  Pedro  a  rosponde:  E  Christo  di  Dios. 

21  Y  el  a  taha  strictamente  pa  no  bisa  ningun  hende  esaqui, 
bisándo : 

22  E  Yiu  di  hende  mesté  sufri  hopi  y  worde  rechasá  pa  e 
ancianunan  y  pa  e  sumosacerdotenan,  y  sabionan  di  ley  y 
worde  matá  y  lamta  pa  di  tres  dia. 

23  Y  el  a  bisa  nan  tur:  Esun,  qu  quie  sigul^mi,  esei  mesté 
nenga  su  mes  y  carga  su  cruz  tur  dia  y  sigui^mi. 

24  Pasoba  esun,  qu  quie  salba  su  bida,  lo  perd'é;  ma  esun, 
qu  lo  perde  su  bida  pa  mi  causa,  esei  lo  salb'é. 

25  Pasoba  qui  probechu  lo  ta  pa  un  hende,  si  é  gana  henter 
mundu  y  perde  su  mes  ó  sufri  daño  na  su  mes? 

26  Pasoba  esun,  qu  tin  berguenza  pa  mi  y  pa  mi  palabanan, 
dj_esei  e  Yiu  di  hende  lo  tin  berguenza,  ora  qu  lo  é  bin  den 
su  gloria  y  den  gloria  di  su  Tata  y  dje  angel  santunan. 

27  Y  mi  ta  bisa  boso  berdaderamente,  tin  algun  di  esnan, 
qu  ta  para  aqui,  qu  lo  no  muri  te  ora,  qu  nan  lo  mira  e  reino 
di  Dios  . 

28  Y  a  sosode  mas  ó  menos  ocho  dia  despues,  qu  el  a  papia 
e  palabanan  aqui,  qu  el  a  hiba  Pedro  y  Juan  y  Santiago 
cuné  y  a  subi  riba  e  ceru  pa  haci  oracion. 

29  Y  ora,  qu  é  tawata  haci  oracion,  e  apariencia  di  su  cara 
a  cambia,  y  su  bisti  a  bira  blancu  y  tawata  lombra  mashá. 

30  Y  mira,  dos  homber  tawata  papia  cu  né,  qu  tawata 
Mozes  y  Elias, 

31  Qu  a  parce  den  gloria,  y  tawata  papia  di  su  saHda  qu  lo 
é  cumpli  na  Jerusalem. 

32  Y  Pedro  y  su  compañénan  tawata  duru  na  soño,  ora  nan 
a  spiérta,  nan  a  mira  su  gloria  y  e  dos  hombernan,  qu  tawata 
para  cu  né. 

33  Y  a  sosode,  ora  qu  nan  a  dispidi  di  djé,  Pedro  a  bisa  na 
Jesus:  Maestro,  ta  bon  qu  nos  t'aqui;  laga  nos  traha  tres  tent, 
pa  bo  un,  y  pa  Mozes  un,  y  pa  Elias  un;  no  sabiéndo,  quiqu  é 
tawata  papia. 

34  Ora  é  tawata  bisa  esei,  a  bini  un  nubia  y  a  sombra  nan; 
y  nan  a  spanta,  ora  qu  nan  a  drenta  den  e  nubia. 

35  Y  a  zona  un  boz  fo'i  dje  nubia,  bisándo:  Esaqui  ta  mi 
Yiu  scogi:  tend'é. 

36  Y  ora,  qu  e  boz  aqui  a  zona,  Jesus  so  a  queda  pará  e.i 
Y  nan  a  queda  quétu,  y  é  tempu  ei  nan  no  a  conta  ningun 
hende,  quiqu  nan  a  mira. 

37  Y  a  sosode  un  dia  despues,  ora  nan  tawata  baha  dje 
ceru,  qu  un  multitud  grandi  a  bin  contr'é. 

38  Y  mira,  un  homber  den  e  multitud  a  grita,  bisándo: 
Señor,  mi  ta  rogá^bo,  mira  na  mi  yiu  homber,  pasoba  é  ta  mi 
unico  yiu: 

39  Y  mira,  un  spiritu  ta  cog'é,  y  di  golpi  é  ta  grita,  y  é  ta 
sagudi'é  p'aqui  y  p'aya  asina,  qu  é  ta  scuma  y  casi  é  no  ta  stop 
di  maltrat'é; 

40  Y  mi  a  roga  bo  discipelnan,  pa  nan  saqu'é,  y  nan  no  por 
a  haci'é. 

41  Y  Jesus,  rospondiéndo,  dici:  O  generacion  sin  fe  y  per- 
versa,  quantu  tempu  mas  lo  mi  queda  ceca  boso  y  wanta  boso  ? 
Trece  bo  yiu  aqui. 

42  Y  miéntras,  qu  é  tawata  yega  ceca,  e  diabel  a  ataqu'é 
y  sagudi'é  p'aqui  y  p'aya,  ma  Jesus  a  reprende  e  spiritu  malu, 
y  a  haci  e  mucha  salii  y  a  dun'é  atrobe  na  su  tata. 

43  Y  nan  tur  tawata  admira  riba  e  grandeza  di  Dios  y 
ora,qunan  tawata  straña  nan  mes  riba  tur  cos,  qu  Jesus  a 
haci,  el  a  bisa  su  discipelnan: 


SAN  LUCAS  9.  29 

44  Corda  bon  e  palabanan  aqui:  Pasoba  e  Yiu  di  hende  lo 
worde  entregá  den  man  di  hende. 

45  Ma  nan  no  a  comprende  e  palaba  aqui,  y  é  tawata  scondi 
pa  nan,  asina  qu  nan  no  a  comprend'é;  y  nan  tawatin  miédu 
di  puntr'é  riba  e  palaba  ei. 

46  Y  un  biáha  nan  a  discuti  cu  otro,  qua  di  nan  tawata  di 
mas  grandi. 

47  Y  Jesus,  sabiéndo  loque  nan  tawata  pensa  den  nan 
curazón,  a  coge  un  mucha  chiquitu  y  a  pon'é  banda  di  djé; 

48  Y  a  bisa  nan :  Quen  qu  ricibi  e  mucha  chiquitu  aqui  den 
mi  nomber,  esei  ta  ricibi^mi,  y  quen,  qu  ricibi^mi,  esei  ta 
ricibi  Esun,  qu  a  mandá_mi.  Pasoba  esun,  qu  ta  di  mas  ménos 
bao  di  boso,  esei  ta  grandi. 

49  Y  Juan,  rospondiéndo,  dici:  Señor,  nos  a  mira  un,  qu 
tawata  saca  diabel  den  bo  nomber,  y  nos  a  tah'é,  pasoba  é 
no  ta  sigui^bo  huntu  cu  nos. 

50  Y  Jesus  a  bis'é:  No  taha  esei,  pasoba  esun,  qu  no  ta 
contra  nos,  esei  ta  pa  nos. 

51  Y  a  sosode,  ora  qu  e  dianan  di  su  subiméntu  na  ciélu 
tawata  yega  qu  el  a  resolbe  di  bai  Jerusalem; 

52  Y  el  a  manda  mensaherunan  su  dilanti;  y  nan  biahándo, 
a  bini  den  un  puebel  dje  Samaritanunan,  pa  nan  drecha  lugá  p'é. 

53  Ma  nan  no  a  ricibi'é,  pasoba  é  taw^ata  na  biáha  pa  Jeru- 
salem. 

54  Santiago  y  Juan,  su  dicipelnan,  mirándo  esei,  nan  a  bisa : 
Señor,  Bo  quie  pa  nos  bisa,  pa  candéla  cai  fo'i  ciélu  y  distribi 
cu  esaquinan? 

55  Ma  é  birándo,  a  reprende  nan. 

56  Y  nan  a  bai  na  un  otro  puebel. 

57  Y  a  sosode  riba  camina,  ora  nan  tawata  biáha,  qu  un 
a  bisa  n'é:  Señor,  lo  mi  sigui^bo,  unda  qu  bo  bai. 

58  Y  Jesus  a  bis'é:  E  soronan  tin  cueba,  y  e  páranan  di 
ciélu  nan  neishinan,  ma  e  Yiu  di  hende  no  tin  camina,  pa  é 
pone  su  cabez. 

59  Y  el  a  bisa  un  otro :  Sigui_mi :  Ma  el  a  bisa :  Señor,  laga 
mi  bai  promé  y  dera  mi  tata. 

60  Ma  Jesus  a  bis'é:  Laga  e  mortonan  dera  nan  morto;  ma 
abo,  bai,  y  anuncia  e  reino  di  Dios. 

61  Y  tambe  un  otro  a  bisa:  Señor,  lo  mi  sigui^bo,  ma 
lagá^mi  promé  tuma  dispidida  di  hendenan  di  mi  cas. 

62  Y  Jesus  a  bis'é:  Ningun  hende,  qu  ta  pone  su  man  na 
ploeg  y  ta  mira  na  e  cosnan  tras  di  djé,  ta  apto  pa  reino  di  Dios. 

CAPITULO   10. 

1  Y  despues  djesaqui  e  Señor  a  scoge  ainda  setenta  otro,  y 
a  manda  nan  dilanti  djé  dos  dos,  na  tur  stad  y  lugá,  camina 
e  quier  a  bai. 

2  Y  el  a  bisa  nan :  E  cosecha  ta  wel  grandi,  ma  e  trahadónan 
ta  poco;  p'esei  roga  na  e  Señor  di  cosecha,  pa  é  manda  trahadó 
pa  su  cosecha. 

3  Bai;  mira,  mi  ta  manda  boso  como  lamchi  meimei  dje 
lobonan. 

4  No  carga  bolsa,  ni  maleta,  ni  zapatu;  y  no  cuminda 
ningun  hende  riba  camina 

4  Y  den  qua  cas  qu  lo  boso  drenta,  bisa  promé:  Paz  sea 
cu  e  cas  aqui! 

6  Y  si  tin  den  e  cas  ei  un  yiu  di  paz,  asina  boso  paz  lo  ta 
riba  djé;  ma  si  so  tin,  asina  boso  paz  lo  bolbe  atrobe  ceca  boso. 

7  Y  queda  den  e  cas  mes  ei,  comiéndo  y  bebiéndo,  loque 
nan  tin;  pasoba  e  trahadó  ta  bal  su  salario.  No  bai  dj_un  cas 
na  otro. 

8  Y  den  qua  stad,  qu  boso  lo  bai  y  qu  nan  lo  ricibi  boso, 
come  di  es,  qu  nan  pone  pa  boso, 

9  Y  cura  e  enfermonan,  qu  ta  ei,  y  bisa  nan :  E  reino  di  Dios 
a  yega  ceca  boso. 

10  Ma  den  qua  stad  qu  boso  lo  bai  y  qu  nan  no  ricibi  boso, 
bai  riba  su  cayanan  bisándo  asina: 

1 1  Te  asta  e  stof  di  boso  stad,  qu  ta  pega  na  nos  pia,  nos  ta 
sagudi  afó  riba  boso,  ma  sabi  esaqui,  qu  e  reino  di  Dios  ta  ceca. 

12  Y  mi  ta  bisa  boso,  qu  lo  ta  pa  e  hendenan  di  Sódoma 
mas  soportabel  den  e  dia  [di  huicio]  qu  pa  e  stad  ei. 

13  Ay  di  bo  Corazin,  ay  di  bo,  Bethsaida!  Pasoba  si  den 
Tyrus  y  Sidon  e  milagronan  lo  a  sosode,  qu  a  sosode  den  boso, 
fo'i  hopi  tempu  caba  lo  nan  a  bai  sinta  den  sacu  y  shinishi  y 
lo  nan  a  comberti  nan. 

14  Lo  ta  pa  Tyrus  y  Sidon  mas  soportabel  den  dia  di 
huicio  qu  pa  boso. 

15  Y  abo,  Capernaum,  bo  no  ta  halzá  te  na  ciélu  ?  lo  bo  ta 
rebahá  te  na  fiérnu. 


SAN  LUCAS   10.  31 

16  Esun,  qu  ta  tende  boso,  ta  tendé_mi,  y  esun,  qu  ta 
rechasa  boso,  ta  rechasa  Esun,  qu  a  mandá_mi. 

17  Y  e  setenta  a  bolbe  cu  alegria,  bisándo:  Señor,  te  asta 
e  demoñonan  ta  someti  na  nos  pa  bo  nomber. 

18  Y  el  a  bisa  nan:  Mi  a  mira  e  diabel  cai  fo'i  ciélu  manera 
un  rayo  di  weerlicht. 

19  Mira,  mi  ta  duna  boso  podér  pa  trapa  riba  tur  colebra 
y  scarpion,  y  riba  tur  forza  dje  enemigo,  y  ningun  cos  lo  haci 
boso  dañu. 

20  Ma  no  haci  boso  mes  contentu  den  esei,  qu  e  spiritunan 
ta  someti  na  boso:  ma  haci  boso  mes  contentu  mas  tantu  pa 
via  qu  boso  nomber  ta  scirbi  den  ciélu. 

21  E  ora  ei  Jesus  a  alegra  su  mes  den  spiritu  santu  y  a 
bisa:  Mi  ta  gradici_Bo,  Tata,  Señor  di  ciélu  y  di  tera,  qu  Bo 
a  sconde  e  cosnan  ei  pa  e  sabinan  y  e  huiciosonan  y  a  rebela 
esei  na  e  muchanan;  si,  Tata,  pasoba  asina    bo    boluntad    ta. 

22  Tur  cos  ta  duná  na  mi  pa  mi  Tata  y  ningun  hende  sabi, 
qua  e  Yiu  ta,  sino  e  Tata,  y  qua  e  Tata,  sino  e  Yiu,  y  na  quen 
e  Yiu  lo  quie  rebela. 

23  Y  birándo  su  mes  na  su  discipelnan,  el  a  bisa  nan  so: 
Bienaventurá  ta  e  wowonan,  qu  ta  mira  loque  boso  ta  mira. 

24  Pasoba  mi  ta  bisa  boso,  qu  hopi  profeta  y  reynan  a  desea 
di  mira  loque  boso  ta  mira,  y  nan  no  a  mira,  y  di  tende,  loque 
boso  ta  tende  y  nan  no  a  tende. 

25  Y  mira,  un  siñadó  di  ley  a  lamta  pa  tent'é  y  el  a  bisa: 
Maestro,  haciéndo  quiqu  lo  mi  gana  bida  eterna? 

26  Y  el  a  bis'é:  Quiqu  ta  para  scirbi  den  ley?  Con  bo  ta 
lesa? 

27  Y  asina  el  a  contesta:  Lo  bo  stima  e  Señor,  bo  Dios  cu 
tur  bo  curazón  y  tur  bo  alma  y  cu  tur  bo  forza  y  cu  tur  bo 
huicio,  y  bo  prohimo  mescos  qu  bo  mes. 

28  Y  el  a  bisa:  Bo  a  contesta  bon,  haci  esei,  y  lo  bo  biba. 

29  Ma  é,  pa  hustifica  su  mes,  a  bisa  Jesus:  Y  quen  ta  mi 
prohimo  ? 

30  Y  Jesus  a  contest'é:  Un  ciértu  hende  tawata  bin  di 
Jerusalem  na  Jericó  y  el  a  worde  atacá  pa  bandido  y  nan  a 
quita  tur  cos  fo'i  djé  y  despues  di  a  zut'é,  nan  a  bai  lagu'é  mitar 
morto. 

31  Y  pa  casuahdad  a  bin  un  sacerdote  e  camina  ei,  y  mirándo 
é,  el  a  pasa  banda  di  djé,  y  el  a  sigui  su  camina. 

32  Y  asina  tambe  un  Levita  a  haci,  qu  a  bin  na  e  lugá  ei, 
y  a  mir'é,  y  a  pasa  banda  di  djé,  y  a  sigui  su  camina. 

33  Ma  un  Samaritano,  biahándo,  a  bini  banda  di  djé,  y 
ora  el  a  mir'é,  a  haya  mashá  duele  di  djé; 

34  Y  el  a  bai  ceca  djé,  el  a  bens  su  hiridanan,  el  a  basha 
azeta  riba  nan  y  biña,  y  hizándo  é  riba  su  mes  bestia,  el  a  hib'é 
na  un  posada  y  el  a  cuid'é. 

35  Y  pa  su  siguiente  dia,  ora  qu  é  tawata  bai,  el  a  saca  dos 
gurdein,  y  el  a  duna  nan  na  e  doño  dje  posada,  y  el  a  bis'é: 
Cuid'é  bon,  y  tur  cos,  qu  lo  bo  gasta  di  mas  cu  né,  lo  mi 
duná^bo  atrobe  asina  mi  bolbe, 

36  Quen  dje  tresnan  ei  bo  ta  quere  tawata  prohimo  dj^esun, 
qu  a  cai  den  man  dje  bandidonan? 

37  Y  el  a  bisa:  Esun,  qu  a  haci  misericordia  cu  né!  Jesus  a 
bis'é  anto:  Bai,  y  abo,  haci  mescos. 

38  Y  a  sosode,  qu  el  a  bin  na  un  puebel;  y  un  mohé,  qu 
yama  Marta,  a  ricibi'é  den  su  cas. 

39  Y  esaqui  tawatin  un  ruman,  qu  yama  Maria,  qu  a  bai 
sinta  na  pia  di  Jesus  y  tawata  scucha  su  palaba. 

40  Ma  Marta  tawata  mashá  ocupá  den  sirbim.éntu  y  binién- 
do  aceca,  el  a  bisa:  Señor,  no  ta  importá^bo,  qu  mi  ruman 
ta  lagá^mi  so  sirbi?  Bis'é  anto,  pa  é  yudá^mi. 

41  Ma  Jesus  a  rospond'é:  Marta,  Marta,  bo  ta  molestiá  y 
pená^bo  mes  cu  hopi  cos, 

42  Ma  un  cos  ta  necesario;  ma  Maria  a  scoge  e  parti  bon, 
qua  lo  no  worde  quitá  fo'i  djé. 


CAPITULO  11. 

1  Y  un  biáha  den  un  ciértu  lugá  é  tawata  haci  oracion,  y 
ora  el  a  caba,  un  di  su  discipelnan  a  bis'é:  Señor,  siña  nos  haci 
oracion  manera  Juan  a  siña  su  discipelnan. 

2  Y  el  a  bisa  nan:  Ora  qu  boso  ta  haci  oracion,  bisa  (asina:) 
Nos  Tata,  bo  nomber  sea  santificá,  laga  bo  reino  bini ; 

3  Duna  nos  nos  pan  di  cada  dia; 

4  Y  pordona  nos  nos  picánan,  pasoba  nos  tambe  ta  pordona 
esnan,  qu  ta  debe  nos,  y  no  hinca  nos  den  tentacion. 

5  Y  el  a  bisa  nan:  Quen  di  boso  lo  tin  un  amigu,  lo  bai 
meianochi  ceca  djé,  y  bis'é:  amigu,  fiá^mi  tres  pan. 

6  Pasoba  mi  amigu  a  bin  di  biáha  ceca  mi,  y  mi  no  tin  nada 
pa  mi  dun'é. 

7  Y  lo  rosponde  di  padén,  y  lo  bisa :  No  molestiá^mi :  porta 
ta  cerá,  y  mi  yiunan  ta  cu  mi  den  camber:  mi  no  por  lamta  pa 
duná_bo. 

8  Mi  ta  bisa  boso,  masque  lo  é  no  a  lamta  y  dun'é,  pasoba  é 
ta  amigu,  ma  pa  via  di  su  cara  secu  lo  é  lamta,  y  dun'é  asina 
tantu,  qu  é  tin  mesté. 

9  Y  mi  ta  bisa  boso:  pidi  y  lo  worde  duná  na  boso,  busca, 
y  boso  lo  haya;  bati,  y  lo  worde  habri  pa  boso. 

10  Pasoba  cada  un,  qu  pidi,  ta  ricibi;  y  esun,  qu  busca, 
ta  haya,  y  esun,  qu  bati,  pa  esei  lo  worde  habri. 

1 1  Y  qua  tata  tin  den  boso,  na  quen  un  yiu  ta  pidi  pan,  lo 
dun'é  un  piédra  ?  O,  qu  é  ta  pidi  un  piscá,  lo  dun'é  un  colebra  ? 

12  O,  si  é  lo  pidi  un  webu  lo  dun'é  un  scarpion? 

13  Boso  anto,  qu  ta  malu,  sabi  di  duna  boso  yiunan  bon 
cos,  quantu  mas  boso  Tata  celestial  lo  duna  e  Spiritu  Santu 
na  esun,  qu  lo  pidi'é! 

14  Y  el  a  saca  un  demoño  fo'i  un  mudo;  y  a  sosode,  ora  qu 
e  demoño  a  sah;  qu  e  mudo  a  papia,  y  e  multitud  a  straña. 

15  Ma  algun  di  nan  a  bisa:  E  ta  saca  demoño  cu  podér 
di  Beélzebul,  e  cabezante  di  demoñonan. 

16  Ma  otronan,  qu  quier  a  tent'é,  a  exigi  un  siñal  fo'i  djé  di 
ciélu. 

17  Ma  é,  conociéndo  nan  pensaméntu,  a  bisa  nan:  Cada 
reino,  na  unda  tin  desunion,  ta  worde  distribi,  y  eiden  un  cas 
ta  cai  riba  otro. 

18  Y  awó,  qu  e  satanás  ta  contra  di  djé  mes,  con  su  reino 
lo  por  existi?  Pasoba  boso  ta  bisa,  qu  mi  ta  saca  demoñonan 
pa  medio  di  Beélzebul. 

19  Y  si  mi  ta  saca  e  demoñonan  pa  medio  di  Beélzebul, 
pa  medio  di  quen  boso  yiunan  ta  saca  nan  ?  P'esei  lo  nan  ta 
boso  huzgadónan. 

20  Ma  si  mi  ta  saca  demoñonan  cu  dede  di  Dios,  asina 
anto  e  Reino  di  Dios  a  bini  ceca  boso. 

21  Ora  qu  un  homber  fuérte  bon  armá  ta  cuida  su  pro- 
priedad,  asina  tur  cos,  qu  é  tin,  ta  na  paz; 

22  Ma  si  un,  qu  ta  mas  fuérte  qu  né,  ataqu'é  y,  triunfa  riba 
djé,  esei  ta  coge  tur  su  armanan  riba  qua  é  tawata  confia,  y 
ta  parti  su  prendanan. 

23  Esun,  qu  no  ta  cu  mi,  esei  ta  contra  mi;  y  esun,  qu  no 
ta  hunto  cu  mi,  esei  ta  plama. 

24  Ora  qu  e  spiritu  impuru  sali  fo'i  hende,  é  ta  bai  den 
lugá  secunan,  buscándo  sosiégu,  y  no  hayándo  esei,  é  ta  bisa: 
Lo  mi  bolbe  den  mi  cas,  fo'i  unda  mi  a  saH; 

25  Y  é,  biniéndo  ta  hay'é  bari  y  dorná. 

26  Y  anto  é  ta  bai,  y  é  ta  hiba  cu  né  siéte  otro  spiritu, 
mas  malu  qu  né  mes,  y  drentándo  den  esei,  nan  ta  biba  ei,  y  fin 
dje  hende  ei  ta  bira  mas  pió  qu  su  cuminzaméntu. 

27  Y  a  sosode  ora,  qu  é  tawata  papia  e  cosnan  ei,  qu  un 
mohé  fo'i  den  e  multitud  a  saca  su  boz,  y  papia  cu  ne :  Bienaven- 
turá  ta  e  scootchi,  qu  a  cargá^bo,  y  e  pechu,  qu  a  criá_,bo. 

28  Ma  el  a  bisa:  Si,  bienaventurá  ta  esnan,  qu  ta  tende 
palaba  di  Dios  y  ward'é. 

29  Y  ora,  qu  tur  e  multitud  a  reuni  huntu,  el  a  cuminza 
papia:  Esaqui  ta  un  generacion  malu:  é  ta  pidi  señal,  y  lo 
no  worde  duná  ningun  señal  n'é,  qu  e  señal  di  Jonas,  e  profeta. 

30  Pasoba  manera  Jonas  tawata  un  señal  pa  e  Ninivitanan, 
asina  tambe  e  Yiu  di  hende  lo  ta  pa  e  generacion  aqui. 

31  E  reina  di  Zuid  lo  lamta  den  dia  di  huicio  contra  e 
hombernan  dje  generacion  aqui,  y  lo  é  condena  nan,  pasoba 
el  a  bini  di  fin  di  mundu  pa  tende  e  sabiduria  di  Salomon,  y 
mira,  mas  qu  Salomon  t'  aqui. 

32  E  hombernan  di  Ninivé  lo  lamta  den  dia  di  huicio  contra 
é  generacion  aqui,  y  lo  nan  condena  esei;  pasoba  nan  a  com- 
berti  nan  riba  predicacion  di  Jonas;  y  mira,  mas  qu  Jonas  t'aqui. 

33  Y  ningun  hende,  qu  ta  cende  un  bela,  ta  pon'é  den  scondl 
ni  bao  dj^un  midi  di  maishi  ma  riba  un  candelá  pa  esnan, 
qu  drenta,   mira  e  luz. 

34  E  luz  dje  curpa  ta  bo  wowo;  si  bo  wowo  ta  bon,  tur  bo 
curpa  ta  luzá;  ma  si  é  ta  malu,  tur  bo  curpa  tambe  ta  scur. 

35  Tene  cuidao  anto,  qu  no  e  luz,  qu  ta  den  bo  ta  scuridad. 

36  Y  si  bo  curpa  ta  tur  luzá,  teniéndo  ningun  parti  qu  ta 
scur,  asina  tur  e  curpa  lo  ta  luzá  manera  ora  qu  e  lampi  cu 
su  splendor  luzá^bo. 

37  Y  ora,  qu  é  tawata  papia  esei,  un  Fariseo  a  rogu'é  pa 
bai  na  su  cas  pa  come  cu  né;  y  é  drentándo  a  bai  sinta  na  mesa. 

38  Y  e  Fariseo,  mirándo  esei,  a  straña  su  mes,  qu  é  no  a 
laba  su  curpa  promé  qu  come. 

39  Y  e  Señor  a  bis'é :  Awó,  boso,  Fariseonan,  boso  ta  hmpia 

copa  y  tayó  di  pafó;  ma  boso  padén  ta  yen  di  ladronicia  y  di 
maldad. 

40  Boso,  hendenan  sin  conoceméntu,  Esun,  qu  a  traha  e 
pafó,  no  t'E  a    traha  e  padén  també? 

41  Ma  haci  hmosna  cu  es,  qu  ta  den  esei,  y  mira,  tur  cos 
lo  ta  hmpi  pa  boso. 

42  Ma  ay  di  boso,  Fariseonan!  pasoba  boso  ta  duna  e 
decima  parti  di  yerba  cu  holo  dushi  y  di  specerij  y  di  tur  berdura 
y  boso  no  ta  haci  caso  di  huicio  y  di  amor  di  Dios.  Esaqui 
hende  mesté  haci  y  no  laga  di  haci  e  otro  cosnan. 

43  Ay  di  boso,  Fariseonan,  pasoba  boso  ta  stima  e  promé 
lugánan  den  snoa  y  qu  hende  cuminda  boso  riba  marshé. 

44  Ay  di  boso,  pasoba  boso  ta  parce  e  grafnan,  qu  hende 
no  por  ripara  y  e  hendenan  ta  camna  riba  nan  sin  sabi. 

45  Y  un  dje  siñadónan  di  ley  a  contest'é:  Maestro,  si  bo 
bisa  e  cosnan  aqui,  asina  bo  ta  ofende  nos. 

46  Ma  el  a  bisa :  Ay  di  boso  tambe,  siñadónan  di  ley,  pasoba 
boso  ta  duna  e  hendenan  carga  pisá  pa  carga,  y  boso  mes 
no  ta  mishi  cu  e  carganan  ei  ni  cu  un  di  boso  dedenan. 

47  Ay  di  boso,  pasoba  boso  ta  traha  e  grafnan  dje  profeta- 
nan,  y  boso  tatanan  a  mata  nan. 

48  Asina  boso  ta  duna  testimonio,  qu  boso  ta  aproba  e 
trabaonan  di  boso  tatanan,  pasoba  eseinan  a  mata  nan,  y  boso 
ta  traha  graf  pa  eseinan. 

49  P'esei  tambe  e  sabiduria  di  Dios  ta  bisa:  Lo  mi  manda 
profeta  y  apostelnan  ceca  nan,  y  dj_eseinan  lo  nan  mata  algun 
y  persigui  nan, 

50  Pa  e  sangre  di  tur  e  profetanan,  qu  a  worde  dramá  di 
cuminzaméntu  di  mundu  caba,  worde  exigi  fo'i  dje  generacion 
ei; 

51  Dje  sangre  di  Abel  te  na  e  sangre  di  Zacarias,  qu  a 
worde  matá  meimei  di  altá  y  e  cas  di  Dios;  si,  mi  ta  bisa  boso, 
esei  lo  worde  exigi  fo'i  dje  generacion  aqui. 

52  Ay  di  boso,  siñadónan  di  ley,  pasoba  boso  a  coge  e  yabi 
di  conoceméntu;  boso  mes  no  a  drenta,  y  esun,  qu  quie  drenta, 
boso  a  stroba. 

53  Y  ora,  qu  el  a  sali  dj_,ei,  e  siñadónan  di  ley,  y  e  Farise- 
onan  a  cuminza  pret'é  y  puntr'é  diferente  cos,  poniéndo  las 
p'é,  y  buscándo  di  tende  algu  fo'i  su  boca,  [pa  qua  nan  por  a 
acus'é.] 

CAPITULO  12. 

1  Ora  qu  hopi  milnan  dje  multitudnan  a  reuni,  asina  qu 
nan  tawata  trapa  otro,  el  a  cuminza  bisa  promé  na  su  discipel- 
nan:  Warda  boso  dje  mansa  dje  Fariseonan,  qua  ta  hypocrecia. 

2  Y  no  tin  nada,  qu  ta  tapá,  qu  lo  no  worde  descubri,  y  no 
tin  nada  qu  ta  scondi,  qu  hende  lo  no  sabi. 

3  P'esei  tur  cos,  qu  boso  bisa  den  scuridad,  lo  worde  tendé 
den  claridad  y  quiqu,  qu  boso  lo  papia  cu  otro  den  orea  den 
boso  camber  di  mas  padén  lo  worde  predicá  fo'i  daknan. 

4  Y  mi  ta  bisa  boso,  mi  amigunan,  no  teme  esnan,  qu  ta 
mata  curpa,  y  qu  despues  no  por  haci  nada  mas, 

5  Ma  lo  mi  mustra  boso  di  quen  boso  mesté  tene  miédu: 
tene  miédu  dj'Esun,  qu  despues  qu  El  a  mata,  ainda  é  tin 
podér  di  tira  den  fiérnu;  si,  mi  ta  bisa  boso,  tene  miédu  dj'Esei. 

6  Nan  no  ta  bende  cinqu  moffi  pa  dos  placa?  Y  ningun 
dj^eseinan  ta  lubidá  pa  Dios. 

7  Si,  te  asta  e  cabeinan  di  boso  cabez  ta  contá!  No  tene 
miédu  anto:  boso  bal  mas,  qu  hopi  moffi. 

8  Y  mi  ta  bisa  boso,  qua  qu  lo  confesa  mi  nomber  dilanti 
dje  hendenan,  esun  ei  tambe  e  Yiu  di  hende  lo  confesa  su 
nomber  dilanti  dje  angelnan  di  Dios, 

9  Ma  esun,  qu  lo  nengá^mi  dilanti  dje  hendenan,  esei  lo 
worde  nengá  dilanti  dje  angelnan  di  Dios. 

10  Y  quen,  qu  lo  papia  un  palaba  contra  dje  Yiu  di  hende, 
esei  lo  worde  pordoná  n'é:  ma  esun,  qu  lo  blasfema  e  Spiritu 
Santu,  na  esun  ei  lo  no  worde  pordoná. 

11  Y  ora,  qu  nan  hiba  boso  den  snoanan  y  ceca  e  hende 
haltunan  y  e  poderosonan,  asina  no  sea  anshá,  con  ó  quiqu 
boso  lo  bisa  pa  defende  boso  c  quiqu  boso  lo  papia; 

12  Pasoba  e  Spiritu  Santu  lo  siña  boso  den  e  oranan  ei, 
quiqu  boso  mesté  papia. 

13  Y  un  fo'i  dje  multitud  a  bisa  né:  Señor,  bisa  mi  ruman, 
pa  é  parti  e  herencia  cu  mi. 

14  Ma  el  a  bis'é:  Homber,  quen  a  poné_mi  como  huez  ó 
partidó  riba  boso? 

15  Y  el  a  bisa  nan:  Mira  bon  y  warda  boso  di  tur  sed 
di  placa;  pasoba  masqué  qu  un  hende  tin  abundancia,  toch 
su   bida  no  ta  su  propiedad. 

16  Y  el  a  conta  nan  un  comparacion,  y  a  bisa:  Un  homber 
ricu  su  cunucu  a  duna  hopi  fruta; 

17  Y  é  tawata  pensa  den  su  mes,  bisándo:  Quiqu  lo  mi 
haci?  Pasoba  mi  no  tin  camina  pa  warda  mi  frutanan. 

18  Y  el  a  bisa:  Esaqui  lo  mi  haci:  lo  mi  tumba  mi  mangas- 
inanan  y  traha  nan  mas  grandi;  y  eiden  lo  mi  warda  tur  mi 
cosecha  y  mi  otro  biénnan. 

19  Y  lo  mi  bisa  na  mi  alma:  Mi  alma,  bo  tin  hopi  bién, 
qu  ta  depositá  pa  hopi  aña:  tuma  sosiégu,  come,  bebe,  y  sea 
contentu. 

20  Ma  Dios  a  bis'é:  Hende  bobo,  awe  nochi  lo  nan 
exigi  bo  alma  fo'i  bo,  y  tur  loque  bo  a  prepara,  di  quen  lo  é  ta  ? 

21  Asina  ta  bai  cu  esun,  qu  ta  hunta  riqueza  pa  su  mes;  y 
qu  no  ta  ricu  den  Dios. 

22  Y  el  a  bisa  su  discipelnan:  P'esei  mi  ta  bisa  boso,  no 
sea  procupá  pa  boso  bida,  quiqu  boso  lo  come,  ni  pa  boso 
curpa,  quiqu  boso  lo  bisti: 

23  E  bida  ta  mas  qu  cuminda,  y  e  curpa  mas  qu    e  bistl. 

24  Mira  e  páranan,  nan  no  ta  planta,  ni  cosecha,  nan  no 
tin  ni  camina  pa  nan  hunta  nan  cuminda,  ni  mangasina,  y  Dios 
ta  duna  nan  cuminda:  Quantu  boso  bal  mas  qu  e  páranan? 

25  Qua  di  boso  por  haci  su  mes  un  bara  mas  haltu  cu  tur 
su  quibraméntu  di  cabez? 

26  Si  boso  no  por  é  di  mas  minimo,  paquiqu  boso  ta  preo- 
cupá  pa  otro  cosnan  ? 

27  Ripara  e  lehnan,  con  nan  no  ta  hila  ni  traha  y  mi  ta  bisa 
boso,  qu  ni  Salomon  den  tur  su  gloria  tawata  bisti  como  un 
dj_esaquinan. 

28  Si  Dios  bisti  na  su  manera  asina  e  yerba,  qu  awe  ta  den 
cunucu  y  qu  mañan  ta  w^orde  tirá  den  fornu,  quantu  mas 
boso,  hende  di  poco  fe! 

29  Y  boso,  no  puntra  quiqu  lo  boso  come  ó  bebe,  y  no 
busca  di  mas; 

30  Pasoba  tur  e  cosnan  aqui  e  puebelnan  di  mundu  ta 
busca;  ma  boso  Tata  sabi  qu  boso  mesté  dje  cosnan  aqui. 

3 1  Ma  busca  su  Reino,  y  e  cosnan  aqui  lo  boso  haya  di  mes 

32  No  tene  miédu,  boso,  trupa  chiquitu;  pasoba  ta  boso 
Tata  su  bon  deseo  di  duna  boso  e  Reino. 

33  Bende  loque  boso  tin,  y  haci  hmosna;  traha  sacu  pa 
boso,  qu  no  ta  daña,  un  tesoro,  qu  no  ta  caba  nunca:  den 
ciélunan,  camina  e  ladron  no  por  yega,  ni  camina  mot  no  por 
distribi'é. 

34  Pasoba  camina  boso  tesoro  ta,  aya  boso  curazón  lo  ta. 

35  Laga  boso  paña  ta  cangá  y  e  luznan  cendi; 

36  Y  sea  mescos,  qu  e  hendenan,  qu  ta  warda  riba  nan 
shon,  ora  qu  é  bolbe  di  fiésta  di  casaméntu,  pa  ora  qu  é  bini 
y  bati,  qu  nan  por  habri  mes  ora  p'é! 

37  Bienaventurá  ta  e  crianan  ei,  qua  ora  e  shon  yega,  lo 
é  haya  nanlamtá!  Di  berdad  mi  ta  bisa  boso,  qu  lo  é  faha  su 
mes,  y  lo  pone  nan  sinta  na  mesa,  y  biniéndo  aceca,  lo  é  sirbi 
nan. 

38  Y  si  en  caso  é  bini  den  e  secunda  warda  dj_anochi  ó 
si  é  bini  den  e  di  tres  warda  dj^anochi  y  é  haya  nan  asina, 
bienaventurá  ta  e  crianan  ei. 

39  Boso  ta  comprende  mashá  bon,  qu  si  e  tata  di  cas  sabi 
na  qui  ora  e  ladron  lo  a  bini,  anto  lo  é  no  lagu'é  drenta  den 
su  cas. 

40  Boso  anto,  sea  tambe  prepará,  pasoba  den  e  ora  qu 
boso  no  ta  spera,  e  Yiu  di  hende  ta  bini. 

41  Y  Pedro  a  bis'é:  Señor,  bo  ta  bisa  e  comparacion  aqui 
pa  nos,  ó  pa  tur  també? 

42  Y  e  Señor  a  bisa :  Quen  ta  anto  e  fiél  y  prudente  mayor- 
dom,  qua  e  Señor  lo  pone  riba  su  crianan,  pa  duna  nan  e 
parti  di  cuminda  na  ora? 

43  Bienaventurá  ta  e  cria  ei,  qua  ora  su  shon  bini,  lo  é  hay'é 
haciéndo  asina, 

44  Di  berdad,  mi  ta  bisa  boso,  qu  lo  é  pon'é  riba  tur  su 
biénnan. 

45  Ma  si  e  cria  ei  lo  a  bisa  den  su  curazón :  Mi  shon  ta  tarda 
pa  bini,  y  si  el  a  cuminza  zuta  e  otro  crianan,  y  a  cuminza 
come  y  bebe  y  bira  burachi. 

46  Asina  e  shon  dje  cria  ei  lo  bini  riba  un  dia,  qu  é  no  ta 
sper'é,  y  na  ora  qu  é  no  sabi,  y  lo  é  castigu'é  duru,  y  lo  é  pone 
su  parti  cu  e  cria  infiélnan. 

47  Y  e  sirbidó  ei,  qu  sabi  su  shon  su  boluntad,  y  no  a 
prepara  su  mes  ni  a  haci  segun  su  boluntad,  esei  lo  haya  hopi 
zota. 

48  Ma  esun,  qu  no  a  sabi  esei,  y  qu  lo  a  haci  cos,  qu  ta 
merece  zota,  esei  lo  haya  poco  zota.  Y  na  cada  un,  na  qua  a 
worde  duná  hopi,  dj^esei  lo  worde  exigi  muchu,  y  den  esun 
den  qua  hende  a  confia  hopi,  dj^esei  hende  lo  exigi  muchu 
mas. 

49  Mi  a  bin  pa  tira  candéla  riba  mundu,  y  con  mi  ta  desea, 
si  é  ta  cendi  caba! 

50  Mi  tin  qu  worde  batizá  3^  con  anshá  mi  ta,  promé  qu 
esaqui  a  sosode. 

51  Boso  ta  quere,  qu  mi  a  bin  riba  munda  pa  duna  paz? 
No,  mi  ta  bisa  boso,  mas  parti  pa  trece  desunion. 

52  Pasoba  dj_awó  caba  cinqu  den  un  cas  lo  ta  contra  otro, 
tres  contra  dos,  y  dos  contra  tres; 

53  E  tata  lo  ta  contra  e  yiu  homber,  y  e  yiu  homber  contra 
e  tata;  e  mama  contra  e  yiu  mohé;  y  e  yiu  mohé  contra  e 
mama;  e  suegra  contra  su  nuera,  y  e  nuera  contra  su  suegra, 

54  Y  el  a  bisa  na  e  multidud  tambe:  ora  boso  mira  un 
nubia  subi  di  banda  dj^abao,  mes  ora  boso  ta  bisa:  Ta  bai 
yobe;  y  ta  sosode  asina  mes: 

55  Y  ora  [boso  ta  sinti]  biéntu  di  Zuid  supla,  asina  boso  ta 
bisa:  Lo  haci  calor;  y  ta  sosode. 

56  Boso,  hypocritanan,  boso  sabi  di  xamina  e  apariéncia 
di  tera  y  ciélu;  y  con  boso  no  ta  xamina  e  señalnan  dje  tempu 
aqui? 

57  Y  paquiqu  boso  no  ta  huzga  di  boso  mes  loque  ta  hustu  ? 

58  Pasoba  ora  bo  ta  bai  cu  bo  contrapartida  dilanti  go- 
biérno,  percura  na  camina  di  Hbrá^bo  di  djé,  pa  é  no  lastrá^bo 
ceca  Huez;  y  e  Huez  ta  entregá^bo  na  polis,  y  e  poHs  poné^bo 
den  prison. 

59  Mi  ta  bisa  bo,  lo  bo  no  sali  dj_,ei  te  ora  bo  tambe  lo  a 
paga  te  di  ultimo  cens. 

CAPITULO   13. 

1  Y  tawatin  na  e  mes  tempu  ei,  algun  qu  tawata  cont'é  dje 
Galileonan,  di  quendenan  sangre  Pilatus  a  mescla  cu  e  sangre 
dje  bestianan  pa  sacrificio. 

2  Y  Jesus  a  contesta  nan:  Boso  ta  quere  qu  e  Gahleonan 
ei  taw^ata  mas  pecadó,  qu  e  otro  GaHleonan,  pasoba  un  cos 
asina  a  pasa  nan  ? 

3  Mi  ta  bisa  boso,  no;  ma  si  boso  no  comberti  boso  mes,  boso 
tur  lo  perece  di  mes  moda. 

4  O  e  diezochonan  ei,  riba  qua  e  toren  den  Siloam  a  cai  y 
a  mata  nan,  boso  ta  quere  qu  esnan  ei  tawata  mas  culpabel, 
qu  tur  e  hendenan,  qu  ta  biba  den  Jerusalem? 

5  Mi  ta  bisa  boso,  no ;  ma  si  boso  no  comberti  boso  mes, 
boso  tur  lo  perece. 

6  Y  el  a  bisa  e  comparacion  aqui:  Un  hende  tawatin  un 
mata  di  figu,  plantá  den  su  cunucu,  y  el  a  bai  busca  fruta  di 
djé,  y  é  no  a  haya. 

7  Y  el  a  bisa  na  e  cuidadó  di  cunucu :  Mira,  ta  tres  aña  caba, 
qu  mi  ta  bin  busca  fruta  na  e  mata  di  figu  aqui,  y  mi  no  ta 
haya;  saqu'é:  pa  haci  quiqu  é  ta  tuma  lugá  aqui  pornada? 

8  Y  el  a  contest'é:  Shon,  laga  é  para  ainda  e  aña  aqui,  te 
ora,  qu  mi  a  coba  rond  di  djé,  y  pone  mest  né; 

9  Pa  é  duna  fruta  podisé  otro  aña,  ma  si  encaso  no,  saqu'é 
anto. 

10  Y  é  tawata  siña  riba  dia  di  Sabbat  den  un  dje  snoanan. 

11  Y  mira,  a^^a  tawatin  un  mohé,  qu  tawatin  spiritu  di 
maleza  diezocho  aña  largu,  y  é  tawatin  lomba  doblá  y  é  no  por 
a  hiza  su  lomba  di  ningun  manera  ariba. 

12  Y  Jesus,  mirándo  é,  a  yam'é  ceca  djé,  y  a  bis'é:  Mohé,  bo 
ta  salbá  di  bo  maleza. 

13  Y  el  a  pone  su  man  riba  djé  y  mes  ora  su  lomba  a  bira 
bon  y  é  tawata  alaba  Dios. 

14  Y  e  cabezante  di  snoa,  tumándo  na  malu,  pasoba  Jesus 
a  cura  (hende)  riba  dia  di  Sabbat,  a  rosponde,  y  a  bisa  na  e 
multitud:  Tin  seis  dia  pa  hende  traha;  bin  anto  riba  eseinan, 
pa  boso  laga  cura  boso  y  no  riba  dia  di  Sabbat. 

15  E  Señor  anto  a  contest'é:  Abo,  hypocrita!  boso  no  ta 
quita  boso  baca  ó  buricu  fo'i  pesebre,  y  ta  hib'é  pa  é  bebe  riba 
dia  di  Sabbat? 

16  Y  esaqui,  qu  ta  un  yiu  mohé  di  Abraham,  qua  e  diaJDel  a 
mara,  ta  ya  diezocho  aña  caba,  esei  no  mesté  worde  quitá  dje 
cabuya  ei  riba  dia  di  Sabbat? 

17  Y  ora,  qu  é  tawata  bisa  esaqui,  nan  tur  tawatin  ber- 
guenza,  esnan,  qu  a  pone  nan  mes  contra  djé,  y  tur  e  multitud 
tawata  contentu  riba  tur  e  cos  gloriosonan,  qu  é  tawata  haci. 

18  Y  el  a  bisa:  Cu  quiqu  e  Reino  di  Dios  ta  igual,  y  cu 
quiqu  lo  mi  compar'é? 

19  E  ta  mescos  qu  un  simiña  di  moster,  qua  un  hende  a 
planta  den  su  hoffi:  y  el  a  crece  y  a  bira  un  mata  grandi;  y 
e  páranan  di  ciélu  a  traha  nan  neishi  den  su  takinan. 

20  Y  el  a  bolbe  bisa :  Cu  quiqu  lo  mi  compara  Reino  di  Dios  ? 

21  E  ta  mescos  qu  zuurdeeg,  qua  un  mohé  a  coge  y  a  pon'é 


SAN  LUCAS  14.  41 

den  tres  cana  di  hariña,  te  ora,  qu  el  a  bira  henteramente  zuur. 

22  Y  el  a  biáha  fo'i  dj^un  stad  y  puebel  te  na  otro,  siñando, 
y  a  haci  su  biáha  pa  Jerusalem. 

23  Y  un  a  bis'é :  Señor,  tin  poco  qu  lo  worde  salbá  ?  Y  el  a 
bisa  nan: 

24  Bringa  pa  pasa  den  e  porta  smal,  pasoba  hopi,  [mi  ta 
bisa  boso]  lo  purba  di  drenta,  y  lo  no  por. 

25  Despues  qu  e  Tata  di  cas  a  lamta  y  a  cera  e  porta  y 
boso  ta  para  p'afó,  y  bati  na  e  porta,  bisándo:  Señor,  Señor, 
habri  pa  nos!  anto  lo  é  contesta  boso  y  bisa:  Mi  no  sabi  ta  di 
unda  boso  ta, 

26  Anto  boso  lo  cuminza  bisa:  Nos  a  come  y  bebe  den  bo 
presencia,  y  bo  a  siña  den  nos  cayanan. 

27  Y  é  lo  bisa:  Mi  ta  bisa  boso,  mi  no  sabi  di  unda  boso  ta : 
quita  di  mi,  boso  nan  tur  hacidónan  di  inhusticia. 

28  Y  aya  lo  tin  yoraméntu  y  mordeméntu  riba  djente,  ora 
qu  boso  lo  mira  Abraham  y  Izaak  y  Jacob  y  tur  e  profetanan 
den  Reino  di  Dios,  ma  boso  tirá  p'afó: 

29  Tambe  lo  bini  di  Pariba  y  di  Pabao,  y  di  Nord  y  di 
Zuid  y  lo  sinta  den  Reino  di  Dios. 

30  Y  mira,  e  ultimo  lo  ta  e  promé,  y  e  proménan  lo  ta  e 
ultimonan. 

31  Y  e  dia  ei  a  bini  algun  Fariseo  ceca  djé,  bisándo  e:  Bai 
dj^aqui  y  sali,  pasoba  Herodes  ta  busca  di  matá^bo. 

32  Y  el  a  bisa  nan:  Bai  y  bisa  na  e  zoro  ei:  Mira,  mi  ta 
saca  diabel  afó,  y  mi  ta  cura  hende  malu,  awe  y  mañan  y 
otromañan  mi  ta  yega  na  fin. 

33  Ma  mi  mesté  biáha  awe  y  mañan  y  otromañan:  pasoba 
no  ta  sosode,  qu  un  profeta  ta  worde  matá  p'afó  di  Jerusalem. 

34  Jersusalem,  Jersusalem,  abo,  qu  ta  mata  e  profetanan 
y  tira  nan  cu  piédra,  esnan,  qu  ta  mandá  pa  bo,  quantu  biáha 
mi  quier  a  hunta  bo  yiunan,  manera  un  gahña  ta  hunta  su 
puitunan  bao  di  su  hala,  y  boso  no  a  quie. 

35  Mira,  nan  ta  laga  boso  cas  distribi  pa  boso!  Y  mi  ta 
bisa  boso,  qu  boso  lo  no  mirá^mi  te  ora,  qu  boso  lo  bisa: 
Bindicioná  ta  es,  qu  ta  bini  den  nomber  di  Señor. 

CAPITULO   14. 
1     Ya  sosode  ora  qu  elabini  dencasdj^undjeproménandje 
Fariseonan  riba  dia  di  Sabbat  pa  come  pan,  qu  nan  tawata  waak  é. 


42  SAN  LUCAS  14. 

2  Y  mira,  aya  tawatin  un  hende  cu  dewater  dilanti  djé. 

3  Y  Jesus,  contestándo,  a  bisa  na  e  siñadónan  di  ley  y  e 
Fariseonan  y  a  papia:  Ta  permiti  pa  cura  [hende]  riba  dia  di 
Sabbat  ó  no  ? 

4  Ma  nan  a  queda  quetu.  Y  el  a  cog'é  y  a  cur'é,  y  a  lagu'é 
bai. 

5  Y  é  contestándo  nan,  a  bisa:  Qua  di  boso,  si  su  yiu  ó 
baca  cai  den  poz  riba  dia  di  Sabbat  lo  no  bai  saqu'é  mes  ora 
riba  dia  di  Sabbat? 

6  Y  nan  no  por  a  contest'é  riba  esei. 

7  Y  el  a  bisa  na  e  conbidánan  un  comparacion,  riparándo 
con  nan  tawata  scoge  e  lugánan  padilanti,  bisándo  nan: 

8  Ora  qu  bo  ta  conbidá  na  un  fiésta  di  casaméntu,  no  bai 
sinta  riba  e  promé  lugá,  pasoba  por  sosode  qu  un  di  categoria 
mas  haltu  qu  bo,  tambe  ta  combidá  di  djé. 

9  Den  e  caso  ei,  e  homber,  qu  a  combida  tur  dos,  lo  bini 
ceca  bo  y  bisa:  Duna  e  lugá  aqui  n'é.  Y  abo,  cu  berguenza  lo 
tuma  e  lugá  di  mas  patras. 

10  Ma  ora,  qu  lo  bo  ta  conbidá,  bai  anto  y  sinta  riba  e 
lugá  di  mas  patras,  pa  ora,  qu  esun  bini,  qu  a  conbidá^bo, 
bisá^bo:  Amigu,  bai  mas  padilanti,  anto  lo  ta  un  onor  pa  bo 
dilanti  esnan,  qu  ta  sintá  huntu  cu  bo. 

1 1  Pasoba  cada  un,  qu  halza  su  mes,  esei  lo  worde  rebahá, 
y  esun,  qu  rebaha  su  mes,  esei  lo  worde  halzá. 

12  Y  tambe  el  a  bisa  na  esun,  qu  a  conbid'é:  Ora  qu  bo 
pone  un  comeméntu  ó  un  cena,  no  conbida  boso  amigunan,  ni 
boso  rumannan,  ni  boso  pariéntenan,  ni  boso  biciñanan  ricu, 
pa  eseinan  tambe  nan  tur  no  conbidá_bo  atrobe,  y  bo  haya 
bo  pagu. 

13  Ma  ora  bo  pone  un  comeméntu,  conbida  pobernan, 
mancánan,   cohonan,   ciégunan, 

14  Y  lo  bo  ta  bienaventurá,  pasoba  nan  no  tin  pa  pagá^bo 
atrobe;  pasoba  esei  lo  worde  pagá  na  bo  den  e  resureccion  dje 
hustunan. 

15  Y  ora  un  djésnan,  qu  tawata  sinta  na  mesa  ei,  a  tende  e 
cosnan  ei,  el  a  bis'é:  Bienaventurá  ta  esun,  qu  come  pan  den 
Reino  di  Dios. 

16  Ma  el  a  bis'é:  Un  hende  a  prepara  un  gran  comeméntu 
y  el  a  manda  conbida  hopi  hende. 

17  Y   el   a    manda    su    cria    na    ora    dje    comeméntu,    pa 

bisa    e    conbidánan:    Bin,    pasoba    tur    cos    ta    cla    caba. 

18  Y  nan  tur  huntu  a  cuminza  excusa  nan:  E  di  promé  a 
bis'é:  Mi  a  cumpra  un  cunucu,  y  ta  necesario,  qu  mi  sali  pa 
mi  mir'é;  mi  ta  pidi^bo  dispensá^mi. 

19  Y  un  otro  a  bisa:  Mi  a  cumpra  cinqu  yugo  di  oso,  y 
mi   ta  bai  pa  purba  nan;  mi  ta  rogá^bo,  dispensá^mi. 

20  Y  un  otro  a  bisa:  Miacabadicasa,  y  p'eseiminoporbini. 

21  Y  e  cria,  ora  el  a  bolbe,  a  conta  tur  e  cosnan  ei  na  su 
shon.  E  ora,  e  doño  di  cas  a  bira  rabiá,  y  a  bisa  su  cria:  Sah 
purá  den  e  plazanan  di  stad  y  den  e  cayanan  y  trece  e  pobernan 
y  e  mancánan  y  e  cohonan  y  e  ciégunan  aqui  den. 

22  Y  e  cria  a  bisa:  Señor,  manera  bo  a  manda,  a  sosode  caba 
y  ainda  tin  lugá. 

23  Y  e  shon  a  bisa  e  cria:  Bai  den  tur  camina  y  den  tran- 
queranan  y  obhga  nan  drenta,  pa  mi  cas  yena, 

24  Pasoba  mi  ta  bisa  boso,  qu  ningun  dje  hombernan  ei, 
qu  tawata  conbidá,  lo  purba  mi  cena. 

25  Y  hopi  multitud  a  bin  ceca  djé,  y  el  a  drei  y  bisa  nan: 

26  Si  un  hende  bini  ceca  mi,  y  é  no  ta  odia  su  tata,  y  mama 
y  mohé  y  yiunan  y  ruman  homber  y  ruman  mohé,  si  te  asta 
su  mes  bida,  esei  no  por  ta  mi  discipel. 

27  Y  esun,  qu  no  ta  carga  su  cruz  y  sigui^mi,  esei  no  por 
ta  mi  discipel. 

28  Pasoba  qua  di  boso,  qu  quie  traha  un  toren,  no  ta  sinta 
promé  y  calcula  e  gastunan,  [pa  é  mira]  qu  é  tin  bastante  pa 
cab'é  ? 

29  Pa  si  en  caso,  ora  el  a  pone  e  fundéshi,  y  é  no  por  caba, 
tur  qu  lo  mir'é,  lo  bofona  di  djé,  bisándo: 

30  E  hende  aqui  a  cuminza  traha,  y  é  no  por  a  caba. 

31  O  qua  rey,  qu  ta  bai  na  guerra  pa  bringa  contra  un  otro 
rey,  no  ta  sinta  promé  y  medita,  qu  é  por  bai  cu  diez  mil  contra 
esun,  qu  ta  bini  contra  djé  cu  binti  mil? 

32  Sino,  é  ta  manda  un  embahabor,  ora  qu  esei  ta  hopi 
leu  ainda,  y  ta  propone  condicionnan  pa  haci  paz. 

33  Asina  anto,  esun  di  boso,  qu  no  ta  renuncia  tur  cos,  qu 
é  tin,  esei  lo  no  por  ta  mi  discipel. 

34  E  sálu  ta  bon,  ma  si  e  sálu  perde  su  smaak ;  cu  quiqu  lo 
é  haya  su  smaak  atrobe? 

35  E  no  ta  sirbi  mas  ni  pa  tera  ni  pa  mest:  hende  ta  tir'é 
afó.  Esun,  qu  tin  orea  pa  tende,  tende. 

CAPITULO   15. 

1  Y  tur  e  celadónan  y  e  pecadónan  a  bin  ceca  djé  pa  tende 
[su  palabanan.] 

2  Y  e  Fariseonan  y  e  siñadonan  di  ley  tawata  murmura, 
bisándo:  Esaqui  ta  ricibi  pecadónan,  y  é  ta  come  cu  nan. 

3  Y  el  a  papia  e  comparacion  aqui  cu  nan,  bisándo: 

4  Qua  di  boso,  qu  tin  cién  carné  y  a  perde  un  di  nan,  no 
ta  bandona  e  nobenta  y  nuebe  den  desiérto,  y  ta  bai  busca 
esun  perdi,  te  ora  qu  é  haya  esei? 

5  Y  si  el  a  hay'é,  é  ta  contentu  y  é  ta  pon'é  riba  su  schouder, 

6  Y  biniéndo  na  cas,  é  ta  yama  e  amigunan  y  e  biciñanan 
huntu,  bisándo  nan:  Sea  contentu  cu  mi,  pasoba  mi  a  haya  mi 
carné,  qu  tawata  perdi. 

7  Mi  ta  bisa  boso,  qu  asina  mes  lo  tin  mas  alegria  den 
ciélu  riba  un  pecadó  qu  comberti,  qu  riba  e  nobenta  y  nuebe 
hustunan,  qu  no  tin  mesté  di  combertiméntu. 

8  O  qua  mohé  qu  tin  diez  placa  di  plata,  si  el  a  perde  un 
di  nan,  no  ta  cende  un  bela,  y  ta  bari  su  cas  tur  camina,  y 
é  ta  busca  cu  cuidao  te  ora  qu  é  hay'é? 

9  Y  si  el  a  haya  esei,  é  ta  yama  tur  su  amigunan  y  su  bici- 
ñanan  huntu,  bisándo :  Sea  contentu  cu  mi,  pasoba  mi  a  haya  e 
placa  di  plata,  qu  mi  a  perde. 

10  Asina  mi  ta  bisa  boso,  qu  tin  alegria  pa  e  angelnan  di  Dios 
riba  un  pecadó,  qu  comberti  su  mes. 

11  Y  el  a  bisa :  Un  ciértu  hende  tawatin  dos  yiu  homber. 

12  Y  e  mas  chiquitu  a  bisa  na  e  tata :  Papa,  duná_mi  e  parti 
di  posision  qu  ta  tocá_mi.  Y  el  a  parti  e  cosnan  pa  nan. 

13  Y  despues  di  un  poco  dia,  e  yiu  homber  chiquitu  a  coge 
tur  su  cosnan,  y  el  a  bai  biáha  den  un  tera  leu,  y  aya  el  a  gasta  su 
cosnan,  hibándo  un  bida  di  paranda. 

14  Y  ora  qu  el  a  distribi  tur  cos,  a  bini  un  miseria  grandi  den 
e  tera  ei.  Y  el  a  cuminza  pasa  miseria. 

15  Y  el  a  bai  busca  trabao  ceca  un  dje  ciudadónonan  dje  tera 
ei,  y  esei  a  mand'é  na  su  cunucu  pa  cuida  su  porconan. 

16  Y  é  tawatin  gana  di  yena  su  barica  cu  loque  e  porconan 
tawata  come,  y  ningun  hende  tawata  dun'é  esei. 

1 7  Y  ora  el  a  bin  na  conoceméntu  di  su  situacion,  el  a  bisa : 
Quantu  trahadó  di  mi  tata  tin  pan  na  abundancia,  y  mi  ta  perece 
di  hamber. 

18  Lo  mi  lamta  y  bai  ceca  mi  tata  y  lo  mi  bis'é:  Papa,  mi  a 
peca  contra  ciélu  y  contra  bo, 

19  Y  mi  no  ta  digno  mas  pa  worde  yamá  bo  yiu:  haci  mi 
manera  un  di  bo  peonnan. 

20  Y  é  lamtándo,  a  bai  ceca  su  tata  y  ora  qu  é  tawata  hopi 
leu  di  djé  ainda,  su  tata  a  mir'é,  y  el  a  bira  comovi  cu  miseri- 
cordia;  y  coriéndo  ceca  djé,  el  a  braz'é  y  a  zoenchi  é. 

21  Y  e  yiu  a  bis'é :  Papa,  mi  a  peca  contra  ciélu  y  contra  bo, 
y  mi  no  ta  digno  mas  pa  worde  yamá  bo  yiu. 

22  Ma  e  tata  a  bisa  na  su  crianan :  Trece  aqui  e  bisti  di  mas 
mihó  y  bisti'é,  y  dun'é  un  ringchi  na  su  dede  y  zapatu  na  su  pia, 

23  Y  trece  e  bishé  gordá  y  mat'é  y  laga  nos  come  y  alegra  nos. 

24  Pasoba  mi  yiu  aqui  tawata  morto  y  el  a  rebiba  y  é  tawata 
perdi  y  nos  a  bolbe  hay'é.  Y  nan  a  cuminza  haci  fiésta. 

25  Y  su  yiu  mayó  tawata  na  cunucu,  y  ora  qu  é  tawata  bini 
ceca  e  cas,  el  a  tende  cantaméntu  y  bahaméntu. 

26  Y  yamándo  un  dje  crianan  ceca  djé,  el  a  puntr'é,  ta  quiqu 
esei  por  ta. 

27  Y  esaqui  a  bis'é:  Bo  ruman  a  bini,  y  bo  tata  a  mata  e 
bishé  gordá,  pasoba  el  a  hay'é  salu  atrobe. 

28  Ma  el  a  bira  rabiá  y  no  quier  a  drenta.  Asina  su  tata  a 
sah  y  a  pidi'é. 

29  Ma  é,  contestándo,  a  bisa  su  tata:  Mira,  mi  ta  sirbi  bo 
hopi  aña  y  nunca  mi  a  falta  cu  bo  mandaméntu,  y  nunca  bo  a 
duná^mi  un  cabritu  pa  mi  haci  fiésta  cu  mi  amigunan; 

30  Ma  awó,  qu  e  homber  aqui,  bo  yiu  a  bini,  qu  a  distribi  bo 
placa  cu  mohénan  di  mal  bida,  asina  bo  a  mata  e  bishé  gordá  p'é. 

31  Y  el  a  bis'é:  Mi  yiu,  bo  ta  semper  ceca  mi,  y  tur  cos  di 
mi  ta  di  bo, 

32  Hende  mesté  ta  contentu  awó  y  haci  fiésta;  pasoba  bo 
ruman  aqui  tawata  morto,  y  el  a  rebiba,  y  é  tawata  perdi,  y 
nos  a  bolbe  hay'é. 


CAPITULO   16. 

1  Y  el  a  bisa  na  su  discipelnan  tambe:  Tawatin  un  hende 
ricu,  qu  tawatin  un  mayordom,  y  djesei  nan  a  bis'é,  qu  é  tawata 
distribi  su  cosnan. 

2  Y  el  a  yam'é,  y  a  bis'é:  Ta  quiqu  mi  ta  tende  di  bo  ?  Duna 

cuenta  di  bo  mayordomia,   pasoba  bo  no  por  sirbi   mas   pa 
mayordom. 

3  Y  e  mayordom  a  bisa  den  su  mes :  Quiqu  lo  mi  haci  ?  pasoba 
mi  shon  ta  quita  mi  mayordomia  di  mi.  Hala  chapi,  mi  no  por, 
pa  pidi  hmosna,  p'esei  mi  tin  berguenza. 

4  Mi  sabi,  quiqu  lo  mi  haci,  pa  ora  mi  perde  mi  puestu  di 
mayordom,  nan  ricibi^mi  den  nan  cas. 

5  Y  el  a  yama  cada  un  dje  debedónan  di  su  shon  ceca  djé; 
y  el  a  bisa  na  esun  di  promé:  Quantu  bo  ta  debe  mi  shon? 

6  Y  el  a  bisa:  Cién  bari  di  azeta.  Y  el  a  bis'é:  Tuma  e  papel 
di  bo  debe,  awó  mes,  sinta  un  ratu,  y  scirbi  cinquenta. 

7  Y  caba,  el  a  bisa  na  un  otro:  Y  abo,  quantu  bo  ta  debe? 
Y  el  a  bisa:  Cién  schepel  di  trigo.  Y  el  a  bis'é:  Tuma  e  papel 
di  bo  debe  y  scirbi  ochenta. 

8  Y  e  shon  a  gaba  e  mayordom  desonrado,  pasoba  el  a  trata 
cu  cuidao;  pasoba  e  yiunan  dje  mundu  aqui  ta  mas  cuidadoso 
qu  6  yiunan  di  luz  den  nan  sorto. 

9  Y  mi  ta  bisa  boso,  busca  di  haya  amigu  pa  medio  di 
riqueza  inhustu,  pa  ora  cos  faltá_bo,  nan  por  ricibi^bo  den  e 
tent  eternunan. 

1 0  Esun,  qu  ta  fiél  den  e  mas  minimo,  esei  tambe  ta  fiél  den 
cos  grandinan  y  esun,  qu  den  e  minimo  ta  haci  inhusticia,  esei  ta 
haci  tambe  den  e  cos  grandinan  inhusticia. 

11  Asina  si  boso  no  tawata  fiél  den  e  asuntunan  di  riqueza 
inhustu,  quen  lo  confia  boso  e  berdadero  (riqueza)  ? 

12  Y  si  boso  no  tawata  fiél  cu  cosnan,  qu  hende  a  confia  boso, 
quen  lo  duna  boso  é  di  boso? 

1 3  Ningun  cria  por  sirbi  dos  shon ;  pasoba  ó  le  é  odia  esun  y 
stima  e  otro,  ó  lo  é  pega  na  esun  y  desprecia  e  otro.  Boso  no  por 
sirbi  Dios  y  Riqueza. 

14  Y  tur  e  cosnan  aqui  e  Fariseonan  tambe,  qu  tawata 
pichiri,  a  tende,  y  nan  a  haya  un  disgustu  di  djé. 

15  Y  el  a  bisa  nan:  Boso  ta  esunnan,  qu  ta  haci  boso  mes 
hustu  pa  apariéncia  pa  hendenan,  ma  Dios  conoce  boso  cura- 
zónnan ;  pasoba  loque  ta  haltu  den  hendenan,  ta  un  cos  horroroso 
pa  Dios. 

16  E  ley  y  e  profetanan  ta  te  na  Juan;  dje  tempu  ei  e  Reino 
di  Dios  ta  worde  anunciá  y  tur  ta  haci  forza  contra  dj_esei. 

17  Ta  mas  hhé  pa  ciélu  y  tera  caba,  qu  un  punta  di  ley  cai. 

18  Quen  qu  ta,  qu  bandona  su  mohé  y  casa  cu  un  otro,  esei 

ta  haci  adulterio  y  quen  qu  ta,  qu  casa  cu  e  bandoná  dje  homber 
ei,  tambe  ta  haci  adulterio. 

1 9  Y  tawatin  un  homber  ricu,  y  é  tawata  bisti  purper  y  paña 
mashá  fini,  bibándo  tur  dia  contentu  y  luhoso. 

20  Y  tawatin  un  hmosnero,  qu  yama  Lazaro,  qua  tawata 
drumi  dilanti  di  su  porta,  yen  di  yaga, 

21  Y  é  tawata  desea  pa  yena  su  barica  cu  garnachi  di  pan,  qu 
tawata  cai  fo'i  dje  mesa  dje  ricu;  ma  e  cachónan  tambe  tawata 
bin  y  lembe  su  yaganan. 

22  Y  a  sosode,  qu  e  Hmosnero  a  muri,  y  el  a  worde  hibá  den 
scootchi  di  Abraham  pa  e  angelnan. 

23  Y  e  ricu  tambe  a  muri,  y  a  worde  derá.  Y  den  fiérnu,  ora 
qu  é  tawata  hiza  su  wowo,  siéndo  den  doló,  el  a  mira  Abraham 
dj^aleu  y  Lazaro  den  su  scootchi. 

24  Y  el  a  grita  y  bisa :  Tata  Abraham,  tene  piédad  cu  mi  y 
manda  Lazaro,  qu  é  por  muha  punta  di  su  dede  cu  awa,  y  é  po 
fresca  mi  lenga,  pasoba  mi  ta  sufri  doló  den  e  candéla  aqui. 

25  Ma  Abraham  a  bisa:  Yiu,  corda,  qu  bo  a  ricibi  loque  ta 
dushi  den  bo  bida,  y  Lazaro  tambe  loque  ta  malu;  y  awó  é  ta 
w^orde  consolá  y  bo  ta  sufri  dolo. 

26  Y  f uera  esei,  meimei  di  nos  cu  boso  tin  un  precipicio  grandi, 
asina  qu  esnan  dj_,aqui  qu  quie  bai  ceca  boso  no  por,  ni  tam- 
poco  esnan,  qu  ta  ei,  por  bini  ceca  nos. 

27  Y  el  a  bisa :  Mi  ta  rogá^bo,  tata,  qu  bo  por  mand'é  na  cas 
di  mi  tata, 

28  Pasoba  mi  tin  cinqu  ruman  (homber),  qu  é  por  spiérta 
nan,  pa  nan  tambe  no  bin  den  e  lugá  aqui  di  torméntu. 

29  Abraham  a  bis'é:  Nan  tin  Mozes  y  e  profetanan:  Laga 
nan  tende  eseinan. 

30  Y  el  a  bisa :  No,  tata  Abraham,  ma  si  un,  qu  a  muri  a  bai 
ceca  nan,  lo  nan  a  comberti  nan. 

31  MaAbrahama  bis'é:  Si  nan  no  tende  Mozes  y  e  profe- 
tanan,  asina  tambe  lo  nan  no  laga  manda  nan,  masque  qu  un 
a  resucita  di  morto. 

CAPITULO   17. 

1  Y  el  a  bisa  na  su  discipelnan :  Ta  inevitabel,  qu  tentacion 
bini,  ma  ay  dj^esun,  pa  qua  lo  é  bini! 

2  Lo  tawata  mas  mihó  pa  e  hende  ei  si  nan    a   mara   un 

piédra  di  mulina  rond  di  su  garganta  y  nan  a  tir'é  den  lamán, 
qu  é  haci  un  piédra  di  dje  mucha  chiquitunan  aqui  cai. 

3  Warda  boso  mes!  Y  si  bo  ruman  peca  [contra  bo]  asina 
reprend'é,  y  si  é  ta  duel'é,  asina  pordon'é. 

4  Y  si  encaso  el  a  peca  siéte  biáha  pa  dia  contra  bo,  y  el  a 
bolbe  ceca  bo  siéte  biáha  pa  dia,  bisándo:  Ta  duel  mi,  asina  lo 
bo  pordon'é. 

5  Y  e  apostelnan  tawata  bisa  na  e  Señor:  Aumenta  nos  fe. 

6  Y  e  Señor  a  bisa :  Si  boso  tawatin  f e  manera  un  simiña  di 
moster,  boso  lo  a  bisa  na  e  palu  di  figu  aqui :  Sea  desrai  y  plantá 
den  lamán,  y  lo  é  tawata  obediénte  na  boso. 

7  Y  quá  di  boso  qu  tin  un  cria,  qu  tawata  ploeg  cunucu  ó 
cuidándo  e  bestianan,  lo  bisa  dj_un  bez  na  e  cria  asina  qu  e 
yega  di  cunucu:  Drenta  hhé  y  bai  sinta  na  mesa? 

8  Ma  lo  é  no  bis'é :  Prepara  quiqu  lo  mi  come  awe  tardi,  bisti 
bo  faha  y  sirbi_mi,  te  ora  qu  lo  mi  a  come  y  bebe,  y  despues 
bo  ta  come  y  bebe? 

9  E  ta  gradici  e  cria  ei  tambe,  pasoba  el  a  haci  es  qu  tawata 
mandá  né?    [Mi  ta  quere,  no.] 

1 0  Asina  mescos  boso  tambe,  ora  qu  boso  lo  a  haci  es,  qu  ta 
mandá  na  boso,  boso  mesté  bisa:  Nos  ta  cria  inutilnan,  pasoba 
nos  a  haci  numa,  es  qu  nos  tawatin  deber  di  haci. 

11  Y  a  sosode  ora,  qu  é  tawata  biáha  pa  Jerusalem,  qu  el  a 
bai  meimei  di  Samaria  y  Gahlea. 

12  Y  ora  qu  el  a  bini  na  un  puebel,  diez  homber  cu  laster  a 
top'é;  nan  tawata  para  dj^aleu; 

13  Y  nan  a  halza  nan  boz,  bisándo:  Jesus,  Maestro,  tene 
misericordia  di  nos! 

14  Y  ora  qu  el  a  mira  nan,  el  a  bisa  nan:  Bai  y  mustra  boso 
mes  na  e  sacerdotenan.  Y  a  sosode,  ora  qu  nan  tawata  bai,  qu 
nan  a  bira  bon. 

15  Y  un  di  nan,  mirándo  qu  é  tawata  curá,  el  a  bolbe  atrobe, 
glorificándo  Dios  cu  boz  haltu; 

16  Y  el  a  cai  abao  dilanti  su  pia,  gradiciéndo  é;  y  esaqui 
tawata  un  Samaritano. 

17  Y  Jesus  contestándo,  a  bisa:  No  ta  tur  diez  a  bira  bon? 
Unda  e  nuebenan  ta? 

18  No  a  haya  ningun,  qu  a  bolbe  pa  duna  Dios  onor,  qu  e 
stranheru  aqui  só? 

19  Y  el  a  bis'é:  Lamta  y  bai;  bo  fe  a  salbá^bo. 

20  Y  e  Fariseonan,  puntrándo  é,  qui  dia  e  Reino  di  Dios  lo 
bini,  el  a  contesta  nan  y  a  bisa:  É  Reino  di  Dios  no  ta  bin 
cu  siñal  visibel. 

2 1  Y  hende  lo  no  bisa :  Mira  aqui  ó  mira  aya ;  pasoba  mira,  e 
Reino  di  Dios  ta  meimei  di  boso. 

22  Y  el  a  bisa  na  e  discipelnan :  Tempu  lo  bini,  qu  boso  lo  desea 
di  mira  un  dje  dianan  di  Yiu  di  hende,  y  boso  lo  no  mira 
esei. 

23  Y  nan  lo  bisa  na  boso:  Mira  aqui  ó  aya  é  ta;  no  sah 
p'esei,  ni  core  tre'i  dje. 

24  Pasoba  manera  weerUcht,  qu  ta  mandasurayonandj_un 
punta  di  horizonte  te  na  otro,  asina  tambe  e  Yiu  di  hende  lo  ta 
den  su  dia. 

25  Ma  promé  é  mesté  padece  hopi  y  worde  rechasá  pa  e  gene- 
racion  aqui. 

26  Y  manera  a  sosode  den  e  dianan  di  Noé,  asina  mescos 
tambe  lo  ta  den  e  dia  dje  Yiu  di  hende: 

27  Nan  tawata  come,  nan  tawata  bebe,  nan  tawata  casa,  y 
nan  tawata  worde  duná  pa  casaméntu,  te  asta  e  dia,  riba  qua 
Noé  a  drenta  den  e  arca,  y  diluvio  a  bin  y  a  distribi  cu  nan  tur. 

28  Manera  tambe  qu  a  sosode  den  e  dianan  di  Lot:  nan 
tawata  come,  bebe,  bende,  cumpra,  planta,  traha  cas, 

29  Ma  riba  e  dia  qu  Lot  a  sah  fo'i  Sodom,  a  yobe  candéla  y 
sulfer  fo'i  ciélu,  y  a  distribi  nan  tur; 

30  Asina  mescos  lo  ta  den  e  dia,  riba  qua  e  Yiu  di  hende  lo 
manifesta  su  mes. 

31  Den  e  dia  ei,  quen  qu  lo  ta  riba  dak  y  su  meubelnan  den 
cas,  esei  no  baha  pa  hiba  eseinan;  y  mescos  quen,  qu  lo  ta  na 
cunucu,  esei  no  bolbe  y   [mira]  loque  el  a  laga  atras. 

32  Corda  riba  e  mohé  di  Lot! 

33  Asina  esun,  qu  lo  busca  di  salba  su  bida,  eseilo  perd'é;  y 
esun,  qu  lo  perd'é,  esei  lo  salb'é. 

34  Mi  ta  bisa  boso,  den  e  anochi  ei  lo  tin  dos  riba  un  cama ; 
esun  lo  worde  hibá  y  e  otro  lo  worde  bandoná. 

35  Dos  mohé  lo  ta  mulando  huntu :  esun  lo  worde  aceptá  y  e 
otro  lo  w^orde  bandoná. 

36  [Dos  lo  tin  den  cunucu :  esun  lo  worde  aceptá  y  e  otro  lo 
worde  bandoná.] 

37  Y  nan  a  contest'é:  Unda  Señor?  Y  el  a  bisa  na  nan  tur: 
Camina  e  morto  ta,  ei  warawaranan  ta  reuni  tambe. 

CAPITULO   18. 

1  Y  el  a  bisa  tambe  na  nan  un  comparacion,  pa  siña  nan,  qu 
hende  mesté  haci  oracion  semper  y  no  bira  floho, 

2  Bisándo:  Tawatin  un  huez  den  un  ciértu  stad,  qu  no 
tawata  teme  Dios  y  no  tawatin  respét  pa  ningun  hende. 

3  Y  tambe  tawatin  un  biuda  den  e  stad  ei,  y  el  a  bin  ceca  djé, 
bisándo:  Haci  husticia  na  mi  contra  mi  contrapartida. 

4  Y  pa  un  tempu  largu  é  no  tawata  quie;  ma  despues  é  dici 
den  su  mes:  Masque  mi  no  ta  teme  Dios  y  mi  no  tin  cuenta  di 
ningun  hende, 

5  Ma  pasoba  e  biuda  aqui  ta  molestiá^mi,  asina  lo  mi  haci 
husticia  né,  pa  é  no  sigui  tormentá_mi  sin  fin. 

6  Y  e  Señor  a  bisa:  Tende  loque  e  huez  inhustu  a  bisa. 

7  Dios  lo  no  haci  husticia  na  e  escoginan,  qu  di  dia  y  anochi 
ta  yam'E,  y  lo  E  tarda  cu  nan? 

8  Mi  ta  bisa  boso,  qu  E  lo  haci  husticia  dj_un  bez  na  nan. 
Ma  e  Yiu  di  hende,  ora  qu  lo  é  bini,  é  tambe  la  haya  e  fe  riba 
mundu  ? 

9  Y  tambe  el  a  bisa  na  algun,  qu  di  nan  mes  tawata  quere, 
qu  nan  tawata  hustu,  y  nan  tawata  menosprecia  e  otronan,  e 
comparacion  aqui: 

10  Dos  hende  a  bai  den  Tempel  pa  haci  oracion :  esun  tawata 
un  Fariseo,  y  e  otro  un  celadó. 

11  E  Fariseo  parándo,  tawata  haci  oracion  asina:  O  Dios! 
mi  ta  gradici_Bo,  qu  mi  no  ta  mescos  qu  e  otro  hendenan, 
ladron,  inhustu,  adultero  ó  tambe  manera  e  celadó  aqui; 

12  Mi  ta  yuna  dos  biáha  pa  siman,  mi  ta  duna  un  decima 
parti  di  tur  cos,  qu  mi  tin. 

13  Y  e  celadó  parándo  dj_aleu,  no  quier  a  hiza  ni  su  wowo 
na  ciélu,  ma  tawata  dal  riba  su  pechu,  bisándo:  O  Dios,  tene 
misericordia  cu  mi,  pecadó! 

14  Mi  ta  bisa  boso,  quesaqui  a  bai  su  cas  hustificá  ma  e  otro 
no;  pasoba  cada  un,  qu  halza  su  mes,  esei  lo  worde  rebahá,  y 
esun,  qu  umilia  su  mes  esei  lo  worde  halzá, 

15  Y  nan  tawata  trece  e  mucha  chiquitunan  ceca  djé,  pa  é 
toca  nan,  y  e  discipelnan  mirándo  esei,  tawata  reprende  nan. 

1 6  Ma  Jesus  a  yama  nan  ceca  djé,  y  a  bisa :  Laga  e  muchanan 
bini  ceca  mi,  y  no  stroba  nan ;  pasoba  djeseinan  Reino  di  Dios  ta. 

1 7  Di  berdad  mi  ta  bisa  boso,  esun,  qu  lo  no  acepta  e  Reino 

di  Dios  manera  un  mucha  chiquitu,  esei  lo  no  drenta  aden. 

18  Y  un  principe  a  puntr'é,  bisándo:  Bon  Maestro,  haciéndo 
quiqu  lo  mi  ereda  e  bida  eterna? 

19  Y  Jesus  a  bis'é :  Paquiqu  bo  ta  yamá_mi  bon  ?  Ningun  ta 
bon,  sino  Dios  só. 

20  Bo  sabi  e  mandaméntunan :  Lo  bo  no  haci  adulterio,  lo  bo 
no  mata ;  lo  bo  no  horta ;  lo  bo  no  duna  testimonio  falsu ;  onra 
bo  tata  y  bo  mama. 

21  Y  el  a  bisa :  Cu  tur  e  cosnan  ei  mi  a  cumpH  di  mi  hubentud. 

22  Ma  Jesus,  tendiéndo  esei,  a  bis'é:  ainda  bo  falta  un  cos; 
bende  tur  cos  qu  bo  tin  y  parti'é  pa  pobernan,  y  lo  bo  tin  un 
tesoro  den  ciélu:  y  bin  aqui  anto,  sigui_mi. 

23  Ma  ora  el  a  tende  esei,  el  a  bira  mashá  tristu,  pasoba  é 
tawata  mashá  ricu. 

24  Y  Jesus,  mirándo  [qu  el  a  bira  hopi  tristu]  a  bisa :  Con 
trabahoso  ta  pa  esunnan,  qu  ta  ricu,  drenta  Reino  di  Dios; 

25  Pasoba  ta  mas  facil  pa  un  camel  pasa  den  wowo  dj_un 
angua,  qu  un  ricu  drenta  Reino  di  Dios. 

26  Y  esunnan,  qu  a  tende  esei,  a  bisa:  Quen  lo  worde  salbá 
anto  ?  ^ 

27  Y  el  a  bisa :  E  cosnan,  qu  ta  impusibel  pa  hende,  ta  pusibel 
pa  Dios. 

28  Y  Pedro  a  bisa :  Mira,  nos  a  bandona  loque  ta  di  nos  y  a 
sigui^bo. 

29  Y  el  a  bisa  nan:  Di  berdad  mi  ta  bisa  boso,  qu  no  tin 
ningun,  qu  a  bandona  cas  ó  mayonan  ó  ruman  homber  ó  mohé 
ó  yiunan,  pa  motibu  dje  Reino  di  Dios, 

30  Qu  lo  no  ricibi  muchu  mas  den  e  mundu  aqui,  y  den  e 
siglo  qu  lo  bini  e  bida  eterna. 

31  Y  el  a  coge  e  diezdosnan  ceca  djé,  y  a  bisa  nan:  Mira,  nos 
ta  bai  pa  Jerusalem,  y  tur  cos  lo  worde  cumpK  na  e  Yiu  di  hende, 
loque  ta  scirbi  pa  e  profetanan, 

32  Pasoba  lo  é  worde  entregá  na  e  paganunan,  y  lo  nan  tene 
bofón  di  djé,  y  lo  nan  trat'é  malu  y  lo  nan  scupi'é  den  su 
cara. 

33  Y  lo  nan  zut'é  y  mat'é  y  pa   di  tres  dia  lo  e  resucita. 

34  Y  nan  no  a  comprende  ningun  dje  cosnan  aqui,  y  e  palaba 
aqui  tawata  scur  pa  nan,  y  nan  no  a  comprende  loque  el  a  bisa. 

35  Y  a  sosode,  ora  qu  el  a  3^ega  banda  di  Jericó,  qu  un  ciégu 
tawata  sinta  banda  di  camina,  pidiéndo  hmosna. 

36  Y  esaqui,  qu  a  tende  e  multitud  pasa,  a  puntra  quiqu 
esei  ta. 

37  Y  nan  a  bisa,  qu  Jesus,  e  Nazareno  tawata  pasa. 

38  Y  el  a  grita,  bisándo:  Jesus,  abo,  yiu  di  David,  tene 
misericordia  di  mi. 

39  Y  esunnan,  qu  tawata  bai  padilanti,  tawata  reprend'é, 
pa  é  queda  quetu,  ma  el  a  grita  mas  duru :  Yiu  di  David,  tene 
piédad  di  mi! 

40  Y  Jesus,  parándo,  a  manda,  pa  nan  trec'e  ceca  djé,  y 
ora  qu  el  a  yega  ceca  djé,  el  a  puntr'é: 

41  Quiqu  bo  quie  pa  mi  haci^bo  ?  Y  el  a  bisa:  Señor,  qu  mi 
por  haya  mi  bista  atrobe. 

42  Y  Jesus  a  bis'é :  Haya  bo  bista  atrobe,  bo  fe  a  salbá_bo. 

43  Y  mes  ora  el  a  haya  su  bista,  y  a  sigui'é,  alabándo  Dios. 
Y  tur  e  puebel,  mirándo  esei,  tawata  duna  alabanza  na  Dios. 


CAPITULO   19. 

1  Y  Jesus,  drentándo,  a  pasa  den  Jerichó. 

2  Y  mira,  ei  tawatin  un  homber,  qu  yama  Zagéo;  y  esei 
tawata  un  cabezante  di  celadónan,  y  é  tawata  ricu. 

3  Y  é  tawata  busca  Jesus  pa  mira,  qui  sorto  di  homber  é 
ta,  y  é  no  tawata  por  pa  via  dje  multitud  grandi,  pasoba  é 
tawata  un  homber  chiquitu. 

4  Y  coriéndo  padilanti,  el  a  subi  riba  un  palu  di  figu,  pa  é  por 
a  mir'é,  pasoba  e  mestér  a  pasa  pa  e  camina  ei. 

5  Y  ora  Jesus  a  yega  na  e  lugá  ei,  mirándo  ariba,  el  a  bis'é: 
Zagéo,    baha    hhé;    pasoba    awe  mi  mesté  queda  den  bo  cas. 

6  Y  el  al  baha  purá  y  a  ricibi'é  cu  alegria. 

7  Y  tur,  qu  a  mira  esei,  a  murmura,  bisándo:  El  a  drenta 
ceca  un  pecadó,  pa  é  keda  ei. 

8  Y  Zagéo  a  para  dilanti  Señor,  y  a  bis'é :  Mira,  mitar  di  mi 
biénnan,  Señor,  mi  ta  duna  na  pobernan ;  y  si  en  caso  mi  a  quita 
algun  hende  algu  cu  engaño,  anto  mi  ta  dun'é  quater  bez  mas 
tantu  atrobe. 

9  Y  Jesus  a  bis'é :  Awe  salbacion  a  bini  den  e  cas  aqui,  pasoba 
esaqui  tambe  ta  un  yiu  di  Abraham; 

10  Pasoba  e  Yiu  di  hende  a  bin  pa  busca  y  salba,  loque 
tawata  perdl. 

11  Y  nan  tendiéndo  e  cosnan  ei,  p'esei  el  a  pone  un  com- 
paracion  aceca,  pasoba  é  tawata  ceca  di  Jerusalem,  y  nan 
tawata  quere,  qu  e  Reino  di  Dios  lo  a  worde  dj  _un  bez  manif está. 

12  Y  el  a  bisa  anto:  Un  homber  di  categoria  haltu  a  biáha 
na  un  tera  leu,  pa  ricibi  un  reino  y  pa  bolbe  despues. 

13  Y  yamándo  diez  cria  di  djé,  el  a  duna  nan  diez  pond  y  el  a 
bisa  nan:  Haci  negoshi  te  ora,  qu  mi  bini. 

14  Y  su  ciudadanonan  tawata  odi'é,  y  a  manda  embahadó 
su  tras,  bisándo:  Nos  no  quie,  pa  esaqui  ta  rey  riba  nos. 

15  Y  a  sosode  ora  qu  el  a  bolbe,  y  el  a  ricibi  su  reino,  qu  el 
a  bisa,  qu  nan  lo  yama  e  crianan  ei  p'é,  na  quen  el  a  duna  e 
placa  pa  é  por  sabi  quiqu  cada  un  a  gana  cu  negoshi. 

1 6  Y  esun  di  promé  a  bini,  y  a  bisa :  Señor,  bo  pond  a  gana 
diez  pond  mas  aceca. 

17  Y  el  a  bis'é:  Wel,  abo  bon  cria,  pasoba  qu  bo  tawata  fiél 
den  e  mas  minimo,  asina  lo  bo  manda  riba  diez  stad. 

18  Y  é  di  dos  a  bini  y  a  bisa:  Señor,  bo  pond  a  gana  cinqu 
pond. 

19  Y  el  a  bisa  tambe  na  esei:  Y  abo,  tambe,  lo  bo  manda 
riba  cinqu  stad. 

20  Y  un  otro  a  bini,  bisándo :  Señor,  mira  aqui  bo  pond,  qu 
mi  a  warda  den  un  lensu; 

21  Pasoba  mi  tawatin  miédu  di  bo,  pasoba  bo  ta  un  hende 
severu;  bo  ta  tuma  camina,  qu  bo  no  a  pone,  y  bo  ta  cosecha 
es,  qu  bo  no  a  planta. 

22  Ma  el  a  bis'é:  Fo'i  bo  boca  lo  mi  huzgá^bo,  abo  cria 
malu.  Bo  tawata  sabi,  qu  mi  ta  un  hende  severu,  tumándo  cos, 
qu  mi  no  a  pone  y  cosechándo  loque  mi  no  a  planta, 

23  Paquiqu  anto  bo  no  a  pone  mi  placa  na  banki,  y  mi 
biniéndo,  lo  mi  a  lamt'é  cu  interés? 

24  Y  el  a  bisa  na  esunnan,  qu  tawata  para  ceca  djé:  Quita  e 
pond  ei  fo'i  djé  y  dun'é  na  é  qu  tin  diez  pond. 

25  Y  nan  a  bis'é:  Señor,  é  tin  diez  pond  caba. 

26  Pasoba  mi  ta  bisá_bo,  qu  na  cada  un,  qu  tin,  lo  worde 
duná  n'é,  ma  dj  _esun,  qu  no  tin,  dj  _esei  lo  worde  quitá  tambe 
loque  é  tin. 

27  Ma  mi  enemigunan  aqui,  qu  no  a  quie,  pa  mi  reina  riba 
uan,  trece  nan  aqui  y  mata  nan  dilanti  mi  wowo. 

28  Y  bisándo  esaqui,  el  a  sigui  su  biáha  pa  Jerusalem. 

29  Y  a  sosode,  ora  qu  el  a  yega  banda  di  Betlifagé  y  Bethania 

na  e  ceru,  yamá  Olijfberg,  qu  el  a  manda  dos  di  su  discipelnan, 

30  Bisándo :  Bai  den  e  puebel  ei,  qu  ta  dilanti  boso,  y  ora  qu 
boso  drenta,  lo  boso  haya  un  yiu  di  buricu  mará,  riba  qua  ainda 
ningun  hende  a  sinta;  lós  é  y  trec'é   [aqui.] 

31  Y  si  algun  hende  puntra  boso :  Paquiqu  boso  ta  lós  esei  ? 
Asina  lo  boso  bis'é:  Pasoba  e  Señor  tin  mestér  di  djé. 

32  Y  esunnan,  qu  tawata  mandá,  a  bai,  y  nan  a  hay'é 
manera,  qu  el  a  bisa  nan. 

33  Y  ora,  qu  nan  a  lós  e  yiu  di  buricu,  e  doñonan  dj^esei  a 
bisa  nan :  Paquiqu  boso  ta  lós  e  yiu  di  buricu  ? 

34  Y  nan  a  bisa:  E  Señor  tin  mestér  di  djé. 

35  Y  nan  a  trec'é  pa  Jesus,  y  nan  tirándo  nan  paña  riba  e 
yiu  di  buricu,  a  pone  Jesus  riba  djé. 

36  Y  ora  é  tawata  sigui  su  biáha,  nan  tawata  habri  nan 
pañanan  riba  camina. 

37  Y  ora  nan  a  yega  na  e  bahada  di  Olijfberg,  tur  e  multitud 
di  discipelnan  a  cuminza  alaba  Dios  cu  boz  haltu  y  cu  alegria  pa 
via  di  tur  e  milagronan,  qu  nan  a  mira, 

38  Bisándo:  Bindicioná  ta  e  Rey  qu  ta  bini  den  nomber  di 
Señor!  Paz  den  ciélu  y  gloria  den  e  halturanan. 

39  Y  algun  Fariseo  fo'i  e  multitud  a  bis'é:  Maestro,  reprende 
bo  discipelnan. 

40  Y  é  contestándo,  el  a  bisa  nan:  Mi  ta  bisa  boso,  qu  si 
esaquinan  queda  quetu,  e  piédranan   [mes]  lo  grita. 

41  Y  ora  é  tawata  yega  aceca  y  a  mira  e  stad,  é  tawata 
yora  p'é, 

42  Bisándo:  Ohala,  qu  bo  por  a  reconoce  ainda  riba  e  dia 
aqui,  quiqu  ta  sirbi  pa  bo  paz.  Ma  awó  esei  ta  scondi  di  bo 
wowo. 

43  Pasoba  lo  bini  dianan  pa  bo,  qu  bo  enemigunan  lo  cera 
rond  di  bo  cu  trinchera,  y  lo  nan  cerá^bo  tur  rond  y  lo  anshá  _bo 
di  tur  banda, 

44  Y  lo  nan  tirá^bo  abao  te  na  tera  y  bo  yiunan  riba  bo, 
y  lo  nan  no  laga  ni  un  piédra  riba  otro,  pasoba  bo  no  a  corda 
e  tempu,  qu  Dios  a  puntra  pa  bo. 

45  Y  drentándo  den  Tempel,  el  a  cuminza  saca  esnan,  qu 
tawata  bende  y  cumpra  den  djé, 

46  Bisándo  nan :  Ta  para  scirbi :  Mi  cas  lo  ta  un  cas  di  oracion, 
ma  boso  a  haci'é  un  cueba  di  ladron. 

47  Y  é  tawata  siña  tur  dia  den  tempel,  y  e  principe  dje 

sacerdotenan  y  e  siñadónan  di  ley,  y  e  cabezantenan  dje  puebel 
tawata  busqu'é  pa  mata. 

48     Ma  nan  no  por  a  haya  un  manera  pa  haci  algu;  pasoba 
tur  e  puebel  tawata  quier  é,  tendiéndo  é. 


CAPITULO  20. 

1  Y  a  sosode  den  un  dje  dianan  ei,  ora  qu  é  tawata  siña  e 
puebel  den  tempel,  predicándo  e  Evangeho,  qu  e  principe  dje 
sacerdotenan,  y  é  siñadó  di  leynan  cu  e  ancianunan  a  bini  ceca 
djé. 

2  Y  a  papia  cu  né,  bisándo:  Bisa  nos  cu  qui  derechu  bo  ta 
haci  e  cosnan  aqui,  ó  quen  é  ta,  qu  a  duná^bo  e  podér  aqui. 

3  Y  el  a  contesta  nan :  Mi  tambe  lo  puntra  boso  un  palaba,  y 
contestá_,mi. 

4  E  bautismo  di  Juan,  esei  tawata  fo'i  ciélu  ó  fo'i  hende? 

5  Y  nan  a  pensa  den  nan  mes,  bisándo :  Si  encaso  nos  bisa : 
Fo'i  ciélu,  asina  lo  é  bisa:   Paquiqu  boso  no  a  quer'é  anto? 

6  Y  si  encaso  nos  bisa:  Fo'i  hende,  asina  e  puebel  lo  piédra 
nos;  pasoba  nan  tin  pa  sigur,  qu  Juan  tawata  un  profeta. 

7  P'esei  nan  a  contesta:  nos  no  sabi  di  unda. 

8  Y  Jesus  a  bisa  nan :  Asina  mi  tampoco  no  ta  bisa  boso  cu 
qui  derechu  mi  ta  haci  e  cosnan  aqui. 

9  Y  el  a  cuminza  bisa  nan  un  comparacion:  Un  hende  a 
planta  un  cunucu  di  druif  y  el  a  huur  esei  cu  hende  di  cunucu, 
y  el  a  bai  fo'i  tera  basta  tempu. 

10  Y  ora  qu  tawata  tempu,  el  a  manda  na  e  cunukerunan 
un  cria,  pa  nan  dun'é  fruta  dje  cunucu  di  druif,  ma  e  cunukeru- 
nan  a  zut'é,  y  mand'é  bai  bashi. 

1 1  Y  atrobe  el  a  manda  un  otro  cria,  y  nan  a  zut'é  tambe  y 
zundr'é  y  nan  a  mand'é  bashi. 

12  Y  atrobe  el  a  manda  ainda  un  di  tres,  ma  nan  a  hirida 
esei  tambe,  y  a  saqu'é  afó. 

13  Y  e  doño  dje  cunucu  di  druif  a  bisa:  Quiqu  lo  mi  haci  ? 
Lo  mi  manda  mi  yiu  stimá;  quizas  [nan  mirándo  esaqui]  lo 
nan  respét'é. 

14  Ma  ora  qu  e  cunukerunan  a  mir'é,  nan  a  consulta  cu 
otro,  y  a  bisa:  Esaqui  ta  e  eredero:  Bam,  mat'é,  pa  e  erencia 
queda  pa  nos. 

15  Y  nan,  tirándo  é  afó  dje  cunucu,  nan  a  mat'é.  Quiqu  e 
doño  dje  cunucu  lo  haci  nan  anto? 

16  Lo  é  bini  y  distribi  cu  e  cunukerunan  aqui,  y  lo  duna  e 
cunucu  di  druif  na  otro.  Y  ora  nan  a  tende  esei,  nan  a  bisa: 
Esei  lo  no  sosode. 

17  Ma  el  a  weita  nan,  y  dici:  Quido  anto  ta  es,  qu  ta  scirbi: 
E  piédra,  qua  e  trahadónan  a  desprecia,  esaqui  a  bira  pa  ta  e 
cabez  di  squina? 

1 8  Cada  un  qu  cai  riba  é  piédra,  lo  worde  verpletter,  y  riba 
quen  qu  é  cai,  es 

19  Y  e  principe  dje  sacerdotenan  y  e  ñadó  di  leynan  tawata 
busca  e  ora  ei,  pa  nan  tira  man  riba  djé,  ma  nan  tawatin  miédu 
dje  puebel,  pasoba  nan  a  comprenda  qu  el  a  papia  e  comparacion 
ei  cu  bista  riba  nan. 

20  Y  nan  tawata  spion'é,  y  nan  a  manda  hende  [ceca  djé]  qu 
tawata  fingi,  qu  nan  tawata  hustu,  pa  nan  por  cog'é  den  su 
palaba,  pa  nan  por  entregu'é  na  e  gobiérno  y  na  e  podér  dje 
gobernadór. 

21  Y  nan  a  puntr'é,  bisándo:  Maestro,  nos  sabi,  qu  bo  ta 
papia  y  siña  francamente,  y  bo  no  ta  mira  pa  ningun  persona, 
ma  bo  ta  siña  e  camina  di  Dios  den  berdad: 

22  Ta  permiti  pa  paga  belasting  na  Emperadór  ó  no? 

23  Y  é,  comprendiéndo  nan  triki,  a  bisa  nan:  [Paquiqu 
boso  ta  tentá_mi?] 

24  Mustrá_mi  un  placa  di  plata:  Quen  su  imagen  é  tin?  Y 
quiqu  ta  scirbi  riba  djé?  Y  nan  a  bisa:  Dje  Emperadór. 

25  Y  el  a  bisa  nan :  Duna  anto  na  Emperadór  loque  ta  toca 
na  Emperadór,  y  na  Dios  loque  ta  toca  Dios. 

26  Y  nan  no  por  a  cog'é  den  su  palaba  dilanti  dje  puebel,  y 
strañando  riba  su  contesta,  nan  a  queda  quetu. 

27  Y  algun  dje  Saduceonan,  quanan  ta  bisa  qu  no  tin 
resureccion,  biniéndo  ceca  djé,  a  puntr'é: 

28  Maestro,  Mozes  a  manda  nos,  asina  ruman  homber  dj  _un 
hende  muri,  qu  tin  un  mohé,  y  si  el  a  muri  sin  yiu,  qu  e  hende 
ei  mesté  tuma  e  mohé  y  lamta  yiu  pa  su  ruman. 

29  Asina  tawatin  siéte  ruman  homber,  y  esun  di  promé  a 
tuma  un  mohé,  y  el  a  muri  sin  yiu. 

30  E  di  dos  a  tuma  e  mohé,  y  a  muri  tambe  sin  yiu. 

31  Y  é  di  tres  a  tuma  e  mohé,  y  asina  mescos  e  siétenan,  y 
nan  no  a  laga  ningun  yiu,  y  a  muri. 

32  Y  porfin  despues  di  nan  tur,  e  mohé  tambe  a  muri. 

33  Den  resureccion  anto,  qua  su  mohé  lo  é  ta  ?  Pasoba  e  siéte- 
nan     ei   [tur]  tawatin  é  pa  nan  mohé. 

34  Y  Jesus  contestándo,  a  bisa  nan:  e  yiunan  dje  mundu 
aqui  ta  casa,  y  nan  ta  duna  nan  pa  casaméntu, 

35  Ma  esunnan  qu  lo  ta  considerá  digno  pa  e  siglo  ei  y  e 
resureccion  di  mortonan  lo  no  casa  ni  duna  pa  casaméntu; 

36  Pasoba  nan  no  por  muri  mas,  pasoba  nan  ta  mescos  qu 
e  angelnan,  y  nan  ta  yiu  di  Dios,  siéndo  yiunan  di  resureccion. 

37  Y  qu  e  mortonan  lo  resucita,  esei  tambe  Mozes  a  mustra 
ceca  e  mondi  di  sumpiña,  ora  qu  é  tawata  yama  e  Señor  e  Dios 
di  Abraham,  y  Dios  di  Israel,  y  Dios  di  Jacob. 

38  Dios  ta  awó  no  un  Dios  di  mortonan  sino  di  bibunan; 
pasoba  nan  tur  ta  biba  p'E. 

39  Y  algun  dje  siñadó  di  leynan  a  contest'é:  Maestro,  bo  a 
papia  bon. 

40  Pasoba  nan  no  tawata  tribi  di  puntr'é  mas  cos. 

41  Y  el  a  bisa  nan:  Con  nan  ta  bisa  qu  e  Christo  ta  yiu 
di  David? 

42  Pasoba  David  mes  ta  bisa  den  e  boeki  di  Salmnan:  E 
Señor  a  bisa  na  mi  Señor:  Sinta  na  mi  banda  drechi, 

43  Te  ora  qu  Mi  lo  pone  bo  enemigunan  pa  un  banki  pa  bo 
pianan. 

44  David  anto  ta  yam'é  su  Señor,  y  con  E  ta  su  yiu  anto? 

45  Y  miéntras  tur  e  puebel  tawata  tende,  el  a  bisa  na  su 
discipelnan : 

46  Warda  boso  dje  siñadónan  di  ley,  qu  ta  gusta  camna  den 
bisti  largu,  y  ta  gusta  e  cumindaméntunan  riba  marshé  y  e 
lugánan  pa  sinta  mas  padilanti  den  e  snoanan,  y  e  lugánan  mas 
padilanti  na  e  cenanan; 

47  Qu  ta  come  e  casnan  dje  biiidanan  y  pa  formahdad  ta 
haci  oracion  largu;  esaquinan  lo  haya  un  sentencia  mas  pisá. 

CAPITULO  21. 

1  Y  mirándo,  el  a  mira  e  ricunan  tira  nan  ofrenda  den  caha  di 
placa   [dje  tempel.] 

2  Y  el  a  mira  tambe  un  pober  biuda  tira  eiden  dos  cens. 

3  Y  el  a  bisa:  Di  berdad  mi  ta  bisa  boso,  qu  e  pober  biuda 
aqui  a  tira  ei  den  mas  qu  tur  e  otronan; 

4  Pasoba  tur  eseinan  a  tira  di  nan  abundancia  pa  ofrenda  pa 
Dios,  ma  esaqui  a  tira  di  su  pobreza  tur  es  qu  é  tawatin  pa 
sosten'é. 

5  Y  ora,  qu  algun  tawata  papia  dje  tempel,  qu  é  tawata 
dorná  cu  bunita  piédra  y  regalo,  el  a  bisa: 

6  Loque  ta  e  cosnan  aqui,  qu  boso  ta  mira,  lo  bin  dia,  qu 
ni  un  piédra  lo  queda  riba  otro,  qu  lo  no  worde  quibrá. 

7  Y  nan  a  puntr'é :  Maestro,  qui  dia  e  cosnan  aqui  lo  ta  ?  Y 
qua  ta  e  siñal,  qu  e  cosnan  aqui  lo  cuminza  sosode? 

8  Y  el  a  bisa:  Tene  cuida  pa  boso  no  worde  gañá;  pasoba 
hopi  lo  bini  den  mi  nomber,  bisándo :  Mi  ta  e  [Christo]  y  e  tempu 
a  yega  ceca,  no  sigui  anto  nan  tras. 

9  Y  dia  boso  lo  tende  di  guerra  y  rebolucion,  no  spanta; 
pasoba  e  cosnan  aqui  mesté  sosode  promé,  ma  ainda  e  fin  no 
a  yega  mes  ora. 

10  E  ora,  el  a  bisa  nan:  Nacion  lo  lamta  contra  nacion,  y 
un  reino  contra  otro; 

11  Y  lo  tin  temblornan  grandi  den  diferente  lugá,  y  hamber, 
y  pestilencia;  y  tambe  lo  sosode  cosnan  spantoso  y  siñalnan 
grandi  fo'i  ciélu. 

1 2  Ma  promé  qu  tur  e  cosnan  aqui  lo  nan  tira  man  riba  boso, 
y  persigui  boso,  y  entrega  boso  den  e  snoanan  y  boso  lo  worde 
treci  dilanti  reynan  y  gobernadónan,  pa  motibu  di  mi  nomber; 

13  Y  e  fin  dje  asuntu  lo  ta  pa  boso  duna  testimonio. 

14  Propone  anto  den  boso  curazón,  pa  no  pensa  padilanti 
con  boso  lo  rosponde, 

15  Pasoba  lo  mi  duna  boso  boca  sabiduria,  asina  qu  nan 
no  por  contradici  ni  risisti,  tur  esnan  qu  pone  nan  mes  contra 
boso. 

16  Y  boso  lo  worde  entregá  tambe  pa  boso  mayonan  y 
rumannan  y  pariéntenan  y  amigunan,  y  nan  lo  mata  algun 
di  boso, 

17  Y  boso  lo  worde  odiá  di  tur,  pa  causa  di  mi  nomber. 

18  Ma  ni  un  cabei  di  boso  cabez  lo  bai  perdi. 

1 9  Pa   [medio  di]  boso  perseverancia  boso  lo  gana  boso  bida. 

20  Ma  ora  boso  mira  Jerusalem  cercá  di  ehercito,  sabi  anto 
qu  su  distribiméntu  a  yega. 

21  Anto  esnan,  qu  ta  den  Judea,  laga  nan  hui  den  cerunan; 
y  esunnan  qu  ta  den  stad,  laga  nan  sali  fo'i  dj_ei;  y  esunnan, 
qu  ta  na  cunucu,  no  laga  nan  bin  stad; 

22  Pasoba  esaquinan  ta  e  dianan  di  vinganza,  pa  tur  cos 
worde  cumpli,  qu  ta  scirbi. 

23  Ma  ay,  dje  muhé  barazánan,  y  esnan,  qu  ta  cria  den  e 
dianan  ei!  pasoba  lo  bini  gran  calamidad  den  tera,  y  rabia 
riba  e  puebel  aqui; 

24  Y  nan  lo  cai  pa  scherpi  di  spada;  y  lo  nan  worde  hibá 
como  preso  di  guerra  na  tur  nacion  di  mundu;  y  Jerusalem  lo 
worde  trapá  pa  e  paganunan,  te  ora  qu  tempu  dje  paganunan 
ta  cumpH. 

25  Y  lo  tin  siñalnan  den  solo  y  luna  y  streanan,  y  riba 
mundu  ansha  dje  puebelnan,  y  perdeméntu  di  cabez  pa  via  di 
zonidu  di  lamán  y  olanan, 

26  Y  e  hendenan  lo  perde  nan  curashi  por  completu  pa 
sustu,  sperándo  e  cosnan,  qu  lo  pasa  mundu ;  pasoba  e  forzanan 
di  ciélu  lo  worde  movi. 

27  Y  e  ora  anto  lo  nan  mira  e  Yiu  di  hende  bini  den  un 
nubia  cu  hopi  podér  y  gloria. 

28  Ora  qu  e  cosnan  aqui  cuminza  sosode,  mira  na  laira  y 
hiza  boso  cabeznan  ariba,  pasoba  boso  salbacion  a  yega. 

29  Y  el  a  bisa  nan  un  comparacion :  Mira  e  palu  di  figu  y  tur 
e  otro  palunan: 

30  Ora  nan  saca  spruit,  y  boso  mira  esei,  boso  sabi  fo'i  boso 
mes,  qu  zomer  ta  ceca  awó: 

31  Asina  mescos  anto,  ora  boso  mira  e  cosnan  aqui  sosode, 
sabi  anto,  qu  e  Reino  di  Dios  ta  ceca. 

32  Di  berdad,  mi  ta  bisa  boso,  qu  e  generacion  aqui  lo  no 
pasa,  te  ora  qu  tur  cos  lo  a  sosode. 

33  Ciélu  y  mundu  lo  pasa,  ma  mi  palaba  lo  no  pasa. 

34  Warda  boso  mes,  qu  boso  curazón  lo  no  ta  cargá  ningun 
ora  pa  causa  di  paranda,  di  buracheria  y  di  preocupacion  di 
mundu,  pa  e  dia  ei  no  bin  di  ripiénte  riba  boso. 

35  Pasoba  manera  un  las  lo  é  bini  riba  tur  esnan,  qu  ta  biba 
riba  henter  mundu. 

36  Vigila  anto  na  tur  ora,  haciéndo  oracion,  pa  boso  por 
hui  dilanti  tur  e  cosnan  aqui,  qu  lo  sosode,  y  pa  boso  por  para 
dilanti  dje  Yiu  di  hende. 

37  Di  dia  é  tawata  siña  den  tempel,  ma  anochi  el  a  saU  y  a 
pasa  su  anochi  riba  e  ceru,  qu  yama  Olijfberg, 

38  Y  tur  e  puebel  tawata  bini  mainta  tempran  den  tempel 
ceca  djé  pa  tend'é. 

CAPITULO  22. 

1  Y  e  fiésta  di  pannan  sin  zuurdeeg,  yamá  Pascu,  tawata 
ceca; 

2  Y  e  principe  dje  sacerdotenan  y  e  siñadó  di  leynan  tawata 
busca,  con  nan  lo  por  a  mat'é;  pasoba  nan  tawatin  miédu  dje 
puebel, 

3  Y  satanás  a  drenta  den  Judás,  yamá  Iscariot,  siéndo  un 
dje  diezdosnan. 

4  Y  el  a  bai,  y  a  papia  cu  e  principe  dje  sacerdotenan  y  e 
cabezantenan,  con  lo  é  entregu'é  na  nan. 

5  Y  nan  tawata  contentu,  y  nan  a  cunbini  cu  otro  di  dun'é 
placa. 

6  Y  el  a  acepta,  y  tawata  busca  manera  pa  entregu'é  na 
nan  sin  lamtaméntu  di  puebel. 

7  Y  dia  di  pannan  sin  zuurdeeg  a  yega,  qu  e  Lamchi  di 
Pascu  mestér  a  worde  matá. 

8  Y  el  a  manda  Pedro  y  Juan,  bisándo:  Bai  y  prepara  e 
Pascu  pa  nos,  pa  nos  por  com'é. 

9  Y  nan  a  bis'é:  Unda  bo  quie  pa  nos  prepar'é? 

10  Y  el  a  bisa  nan:  Mira,  ora  qu  boso  drenta  stad,  un  hende 
lo  contra  boso,  cargándo  un  purun  di  awa ;  sigui'é  den  e  cas, 
camina  é  drenta; 

11  Y  boso  lo  bisa  e  hefe  di  cas:  E  Maestro,  ta  bisá^bo: 
Unda  e  comedór  ta,  unda  lo  mi  come  e  Pascu  cu  mi  discipelnan  ? 

12  Y  lo  é  mustra  boso  un  sala  grandi  bon  drechá:  prepar'é 
aya. 

13  Y  nan  a  bai,  y  a  hay'é  manera  el  a  bisa  nan,  y  nan  a 
prepara  e  Pascu. 

14  Y  ora,  qu  e  ora  a  yega,  el  a  sinta  na  mesa,  y  e  diezdos 
apostelnan  cu  né. 

15  Y  el  a  bisa  nan :  Mi  a  desea  mashá  di  come  e  Pascu  aqui 
cu  boso,  promé  mi  padece; 

16  Pasoba  mi  ta  bisa  boso,  qu  lo  mi  no  com'é  mas,  te  ora 
qu  lo  é  ta  cumph  den  Reino  di  Dios. 

17  E  ora  el  a  coge  un  copa,  a  haci  e  oracion  di  gradici- 
méntu  y  a  bisa:  Tuma  esaqui  y  parti'é  bao  boso; 

18  Pasoba  mi  ta  bisa  boso,  qu  lo  mi  no  bebe  dje  fruta  di 
mata  di  biña,  te  ora  qu  e  Reino  di  Dios  lo  a  bini. 

19  Y  el  a  coge  pan,  y  ora  el  a  haci  e  oracion  di  gradici- 
méntu,  el  a  quibr'é,  y  a  dun'é  na  nan,  bisándo:  Esei  ta  mi  curpa, 
qua  ta  worde  duná  pa  boso;  haci  esei  na  mi  recuerdo. 

20  Asina  tambe  e  copa  despues  di  cena,  bisándo:  E  copa 
aqui  ta  e  testamento  nobo  den  mi  sangre,  qua  ta  worde  dramá 
pa  boso. 

21  Ma  mira,  man  dj_esun,  qu  ta  traicioná_mi,  ta  cu  mi 
na  mesa; 

22  Y  e  Yiu  di  hende  ta  bai  manera  ta  dicidi,  ma  ay  dje 
hende  ei,    qu  lo  traicion'é! 

23  Y  un  a  cuminza  puntra  otro,  qua  di  nan  por  ta,  qu  lo 
por  a  haci  esei. 

24  Y  a  lamta  un  discusion  meimei  di  nan,  qua  di  nan  tawata 
é  di  mas  haltu. 

25  Y  el  a  bisa  nan:  E  reynan  di  puebelnan  ta  reina  riba 
nan,  y  es  qu  tin  podér  riba  nan,  eseinan  ta  yamá  shonnan 
bondadoso. 

26  Ma  boso  no  asina;  ma  é  di  mas  grandi  bao  di  boso, 
esei  bira  é  di  mas  menos;  y  esun  qu  ta  cabezante,  manera  un 
qu  ta  sirbi. 

27  Quen  ta  mas,  esun  qu  ta  sinta  na  mesa  ó  esun  qu  ta 
sirbi  ?  Ño  ta  esun,  qu  ta  sinta  na  mesa  ?  Wel,  mi  ta  meimei 
di  boso  manera  un,   qu  ta  sirbi. 

28  Y  boso  ta  esnan,  qu  semper  a  queda  cu  mi  den  mi 
tentacion. 

29  Mi  ta  laga  pa  boso  como  erencia  un  reino,  manera  mi 
Tata  a  laga  pa  mi; 

30  Pa  boso  come  y  bebe  na  mi  mesa  den  mi  reino,  y  sinta 
riba  trono,  huzgándo  e  diezdos  tribunan  di  Israel. 

31  [Y  e  Señor  a  bisa:]  Simon,  Simon,  mira  e  satanás  a 
desea  mashá  pa  haci  cu  boso  manera  nan  sa  haci  cu  bagás 
di  trigo; 

32  Ma  mi  a  pidi  pa  bo,  pa  bo  fe  no  faltá_bo,  y  abo,  si 
algun  dia  bo  por  ta  comberti,   asina  curasha  bo  rumannan. 

33  Y  el  a  bis'é :  Señor,  mi  ta  dispuesto  pa  bai  den  prison 
y  pa  muri  cu  bo. 

34  Ma  el  a  bisa:  Pedro,  mi  ta  bisá^bo,  gai  lo  no  canta  awe, 
promé  qu  bo  a  gaña  tres  biáha  qu  bo  no  conocé_mi. 

35  Y  el  a  bisa  nan :   Dia  mi  a  manda  boso  sali  sin   bolsa 

y   sin   maleta  y  sin  zapatu,  algo  a  falta  boso?  Y  nan  a  bisa: 
Nada. 

36  El  a  bisa  nan  anto:  Ma  awó,  quen  qu  tin  un  bolsa,  cog  e, 
mescos  un  maleta,  y  esun  qu  no  tin  un  spada,  esei  bende  su  paña 
y  cumpra  un. 

37  Pasoba  mi  ta  bisa  boso,  qu  loque  ta  scirbi  di  mi,  mesté 
worde  cumpli,  es  ta  esaqui :  Y  el  a  worde  contá  cu  e  malbádonan, 
pasoba  loque  ta  scirbi  di  mi,  a  yega  na  su  fin. 

38  Y  nan  a  bisa:  Señor,  mira  aqui  dos  spada.  Y  el  a  bisa 
nan:  esei  ta  basta. 

39  Y  el  a  sali  y  a  bai,  manera  é  tawatin  custumbra,  na  e 
Olijfberg;  y  su  discipelnan  tambe  a  sigui'é. 

40  Y  ora  qu  el  a  yega  na  e  lugá  ei,  el  a  bisa  nan:  Haci 
oracion  pa  boso  no  cai  den  tentacion. 

41  Y  el  a  retira  su  mes  fo'i  nan  na  un  distancia  di  un  tirá  di 
piédra,  y  na  rudia  el  a  haci  oracion, 

42  Bisándo:  Tata,  si  bo  quie,  laga  é  copa  aqui  pasa  voorbij! 
Ma  no  mi  boluntad,  ma  sino  di  Bo  sosode. 

43  E  ora  a  presenta  un  angel  fo'i  ciélu  ceca  djé,  qu  a  dun'é 
forza. 

44  Y  siéndo  den  ansha  di  morto,  é  tawata  haci  oracion  mas 
ardiente.  Y  su  sodo  a  bira  manera  gota  di  sangre,  qu  tawata  cai 
na  suéla. 

45  Y  ora  el  a  caba  di  haci  oracion,  el  a  bin  ceca  su  discipel- 
nan,  y  el  a  haya  nan  drumiéndo  di  tristeza; 

46  Y  el  a  bisa  nan :  Paquiqu  boso  ta  drumi  ?  Lamta  y  haci 
oracion,  pa  boso  no  cai  den  tentacion. 

47  Y  ora  é  tawata  papia  ainda,  mira  un  trupa  a  bini,  y  un 
dje  diezdosnan,  qu  yama  Judás,  tawata  camna  dilanti  nan,  y  a 
bini  ceca  Jesus  pa  zoench'é. 

48  Y  Jesus  a  bis'é:  Judas,  bo  ta  traiciona  e  Yiu  di  hende  cu 
un  zoenchi? 

49  Y  esunnan,  qu  tawata  cu  né,  mirándo  quiqu  lo  sosode,  a 
bisa:  Señor,  lo  nos  dal   [nan]  cu  spada? 

50  Y  un  di  nan  a  dal  un  cria  dje  sacerdote  y  a  quita  su  orea 
drechi  afó. 

51  Y  Jesus  a  contesta:  Stóp,  no  mas.  Y  el  a  mishi  cu  su 
orea,  y  el  a  cur'é. 

52  Y  Jesus  a  bisa  e  principe  di  sacerdotenan  y  e  cabezante- 
nan  di  tempel  y  e  ancianonan,  qu  a  bin  contra  djé:  Boso  a  saH 

cu    spada    y    palu    manera    contra    un    bandido. 

53  Ora  mi  tawata  tur  dia  den  tempel  ceca  boso,  boso  no  a 
tira  man  riba  mi ;  ma  esaqui  ta  boso  ora  y  e  podér  dje  scuri 
dad. 

54  Y  nan  a  cog'é  y  a  hib'é,  y  a  trec'é  den  cas  dje  sumosacer- 
dote.  Y  Pedro  a  sigui'é  dj^aleu. 

55  Y  ora  nanapega  candéla  meimei  dje  stoepi  grandi  p'afó, 
y  nan  tawata  sinta  rond  di  dje,  Pedro  tambe  a  sinta  meimei 
di  nan. 

56  Y  un  cria  mohé  a  mir'é  sintándo  ceca  candéla;  el  a 
weit'é  cu  atencion  y  a  bisa:  Tambe  esaqui  tawata  cu  né. 

57  Ma  el  a  nenga,  bisándo:  Mohé,  mi  no  conoc'é. 

58  Y  poco  despues  un  otro,  mirándo  é,  a  bisa:  Bo  tambe 
ta  un  di  nan.  Ma  Pedro  a  bisa:  No  ta  bérde. 

59  Y  mas  ó  menos  un  ora  despues,  un  otro  a  sigura  esei 
bisándo:  Sigur,  sigur  esaqui  tambe  tawata  cu  né,  pasoba  é  ta 
un  GaUleo. 

60  Ma  Pedro  a  bisa :  Hende,  mi  no  sabi,  quiqu  bo  ta  papia. 
Y  dj_un  bez,  qu  é  tawata  papia  ainda,  gai  a  canta; 

61  Y  e  Señor  birándo,  a  mira  Pedro,  y  Pedro  a  corda  e 
palaba  di  Señor,  con  el  a  bis'é:  Promé  qu  gai  lo  canta,  lo  bo 
a  nengá^mi  tres  biáha. 

62  Y  Pedro  a  bai  p'afó,  y  a  yora  amargamente. 

63  Y  e  hombernan,  qu  tawata  tene  Jesus,  tawata  bofón 
di  djé,  y  tawata  dal  é. 

64  Y  ora,  qu  nan  a  tapa  su  cara,  nan  a  dal  é  den  su  cara,  y 
a  puntr'é:  Profetiza  quen  a  dal  bo. 

65  Y  nan  a  blasfema  hopi  otro  cos  mas  contra  djé. 

66  Y  ora  dia  a  habri,  e  ancianunan  di  puebel  a  reuni,  y  e 
sacerdotenan  y  e  siñadónan  di  ley,  y  a  trec'é  den  nan  sala  di 
consého, 

67  Bisándo,  Bo  ta  e  Christo  ?  Bisa  nos.  Y  el  a  bisa  nan :  Si 
mi  bisa  boso,  boso  lo  no  quere. 

68  Y  si  mi  haci  boso  un  pregunta,  boso  lo  no  contes- 
tá^mi. 

69  Dj^awó  padilanti  e  Yiu  di  hende  lo  ta  sintá  na  banda 
drechi  di  podér  di  Dios. 

70  Y  nan  tur  a  bisa:  Bo  ta  Yiu  di  Dios  anto? 

71  Y  nan  a  bisa:  Qui  testimonio  nos  mxesté  mas  ?  Pasoba 
nos  mes  a  tend'é  fo'i  su  boca. 

CAPITULO  23. 

1  Y  despues  dj^esaqui  nan  a  lamta  tur  huntu  y  nan  a  hib'é 
na  Pilato. 

2  Y  nan  a  cuminza  acus'é,  bisándo:  Nos  a  haya,  qu  esaqui 
ta  hinca  puebel  den  mal  camina,  y  ta  taha  pa  paga  belasting 
na  Emperador,  bisándo:  qu  é  mes  ta  Christo,  un  rey. 

3  Y  Pilato  a  puntr'é  anto:  Bo  ta  e  rey  di  Judiunan?  Y  el  a 
contest'é:  Bo  ta  bisa  esei. 

4  Y  Pilato  a  bisa  e  sacerdotenan  y  na  e  multitud :  Mi  no  ta 
haya  ningun  culpa  den  e  hende  aqui. 

5  Y  nan  a  grita  cu  mas  forza,bisándo :  E  ta  haci  revolucion 
siñando  henter  Judea,  cuminzándo  di  Gahlea  te  aqui. 

6  Ora  Pilato  a  tende  esaqui,  el  a  puntra  qu  e  hende  ei  ta 
un  Gahleo; 

7  Y  tendiéndo,  qu  é  tawata  di  teritorio  di  Herodes,  el  a 
mand'é  na  Herodes,  qu  tambe  den  e  dianan  ei  tawata  den 
Jerusalem. 

8  Y  ora  Herodes  a  mira  Jesus,  el  a  bira  mashá  contentu; 
pasoba  é  tawata  desea  di  hopi  tempu  caba  di  mir'é,  pasoba  el 
a  tende  hopi  di  djé,  y  é  tawata  spera  di  mira  algun  milagro 
haci  p'é, 

9  Y  el  a  puntr'é  cu  hopi  palaba;  ma  é  no  a  contesta  nada. 

10  Y  e  sacerdotenan  y  e  siñadónan  di  ley  tawata  para 
acus'é  fuérte. 

11  Y  Herodes  cu  su  soldanan,  despreciando  y  bofonándo 
di  djé,  a  bisti'é  un  bisti  lombrá  y  a  mand'é  atrobe  pa  Pilato. 

12  Y  riba  e  dia  ei  Pilato  y  Herodes  a  bira  amigu  cu  otro; 
pasoba  promé  nan  tawata  enemigu  cu  otro. 

13  Y  ora  Pilato  a  yama  e  principe  dje  sacerdotenan  y  e 
cabezantenan  y  e  puebel  huntu,  el  a  bisa  nan: 

1 4  Boso  a  trece  e  hende  aqui  pa  mi  manera  un,  qu  ta  hinca  e 
puebel  den  mal  camina ;  y  mira,  mi  a  puntr'é  den  boso  presencia, 
y  no  a  haya  ningun  culpa  den  e  hende  aqui,  di  loque  boso  ta 
acus'é. 

15  Y  Herodes  tampoco;  pasoba  el  a  bolbe  mand'é  pa  nos,  y 
mira,  é  no  a  haci  nada,  qu  merece  castigu  di  morto: 

16  Anto,  despues  di  a  zut'é,  lo  mi  lagu'é  bai. 

17  [Y  riba  dia  di  fiésta  e  mestér  a  laga  un  bai.] 

18  Ma  tur  e  multitud  a  grita  pareu,  bisándo:  quit'é,  y  laga 
Barabbas  bai! 

19  Qua  tawata  poni  den  prison  pa  causa  dj_un  lamta- 
méntu,  qu  a  sosode  den  stad,  y  pa  mataméntu  dj_un  hende. 

20  Pilato  a  grita  nan  atrobe  cu  idea  di  laga  Jesus  bai. 

21  Ma  nan  a  grita,  bisándo:  Crusifiqu'é,  crusifiqu'é. 

22  Y  el  a  bisa  nan  pa  di  tres  biáha:  Qui  malu  esaqui  a  haci 
anto?  Mi  no  a  haya  ningun  culpa  di  morto  den  djé:  asina  lo  mi 
zut'é  y  lagu'é  bai. 

23  Ma  nan  a  grita  cu  hopi  mas  forza,  exigiéndo  pa  nan 
crucifiqu'é,  y  nan  gritaméntu  a  bira  tremendu. 

24  E  ora,  Pilato  a  dicidi  di  cumpH  cu  nan  exigiméntu. 

25  Y  el  a  laga  esun  bai,  qua  tawata  den  prison  pa  causa  di 
lamtaméntu  y  mataméntu,  qua  nan  a  exigi,  ma  Jesus  el  a 
entrega  na  nan  segun  nan  gustu. 

26  Y  ora,  qu  nan  a  hib'é,  nan  a  coge  un  ciértu  Simon  di 
Syrena,  biniendo  di  cunucu,  y  a  pone  e  cruz  riba  djé,  pa  é 
cargu'é  tré'i  Jesus. 

27  Y  un  gran  multitud  di  homber  y  di  mohé  a  sigui'é, 
quanan  tawata  bati  nan  pechu  y  tawata  yor'é. 

28  Y  Jesus,  birándo  su  mes  na  e  mohénan,  dici:  Boso,  yiu 
mohénan  di  Jerusalem,  no  yora  pa  mi,  ma  yora  pa  boso  mes  y 
boso  yiunan: 

29  Pasoba  mira,  ta  bin  dianan,  qu  hende  lo  bisa:  Biena- 
venturá  ta  e  mohé  sterilnan  v  e  baricanan,  qu  no  a  pari,  y  e 
pechunan,  qu  no  a  cria. 

30  Anto  lo  nan  cuminza  bisa  n'é  cerunan:  Cai  riba  nos;  y 
na  e  ceritunan,  tapa  nos. 

31  Pasoba  si  nan  haci  esaqui  na  e  palu  berde,  quiqu  lo 
sosode  cu  e  secu  ? 

32  Y  nan  tawata  hiba  cu  né  tambe  dos  otro,  siéndo  malbádo, 
pa  nan  worde  matá  huntu  cu  né. 

33  Y  ora  nan  a  yega  na  e  lugá  yamá  [lugá  di]  Calpachi ;  nan 
a  crusifiqu'é  aya;  y  e  malbádonan,  esun  na  su  banda  drechi  y  e 
otro  na  banda  robez. 

34  Y  Jesus  a  bisa:  Tata,  pordona  nan,  pasoba  nan  no  sabi 
quiqu  nan  ta  haci.  Y  partiéndo  su  paña  nan  a  tira  suérte. 

35  Y  e  puebel  tawata  para  mira;  y  e  cabezantenan  tambe 
tawata  bofon  di  djé,  bisándo:  Otro  el  a  salba,  lagu'é  salba  su 
mes  awó,  si.  é  ta  e  Christo,  e  escogi  di  Dios. 

36  Y  e  soldanan  tambe  biniéndo  ceca  djé  a  bofon  di  djé, 
y  a  trece  binagre  p'é. 

37  Y  a  bisa:  Si  bo  ta  Rey  dje  Judiunan,  salba  bo  mes. 

38  Y  riba  su  cabez  tawatin  un  papel  scirbi,  [cu  letter  Griego, 
Romano  y  Hebreo:]  Esaqui  ta  rey  dje  Judiunan. 

39  Y  un  dje  malbádonan,  qu  tawata  colga  na  cruz  huntu 
cu  né,  blasfemándo  a  bisa :  Bo  no  ta  e  Christo  ?  Salba  bo  mes, 
y  nos. 

40  Ma  e  otro  a  reprend'é,  bisándo:  Bo  no  ta  teme  Dios, 
pasoba  bo  ta  den  mes  condenacion? 

41  Y  ta  hustu,  pasoba  nos  ta  haya  nos  castigu  segun  nos  a 
merece;  ma  esaqui  no  a  haci  ningun  malu. 

42  Y  el  a  bisa:  Jesus,  corda  di  mi,  ora  bo  a  yega  den  bo 
reino. 

43  Y  Jesus  a  bis'é:  Di  berdad  mi  ta  bisá^bo,  awe  lo  bo  ta 
cu  mi  den  Paraiso. 

44  Y  tawata  banda  di  diezdos  or,  y  a  bira  scur  riba  henter 
mundu,  te  tresor'dj_,atardi. 

45  Y  solo  a  bira  scur,  y  e  cortina  di  tempel  a  parti  na  dos. 

46  Y  Jesus  gritándo  cu  boz  duru,  a  bisa:  Tata,  den  bo  man 
mi  ta  entrega  mi  spiritu.  Y  ora  el  a  bisa  esaqui,  el  a  muri. 

47  Ora  qu  e  cabezantc  riba  cientu  a  mira  loque  a  sosode,  el 
a  alaba  Dios  y  dici:  Di  berdad  e  hende  aqui  tawata  hustu. 

48  Y  tur  e  multitud,  qu  a  bin  huntu  pa  mira  esaqui,  mi- 
rándo  e  cosnan,  qu  a  sosode,  a  bolbe,  batiéndo  nan  pechu, 

49  Y  tur  su  conocinan  y  tambe  e  mohénan,  qu  huntu  a 
sigui'é  fo'i  GaUlea,  tawata  para  mira  dj_aleu. 

50  Y  mira,  un  homber,  qu  yama  José,  siéndo  un  miémbro 
di  consehu,  un  bon  homber  y  hustu, 

51  (Esaqui  no  a  consinti  den  nan  conciho  ni  den  loque  nan  a 
haci,)  di  Arimatea,  un  stad  dje  Judiunan,  y  qua  tambe  tawata 
spera  e  reino  di  Dios. 

52  Esaqui  a  bai  ceca  Pilato,  y  a  pidi  e  curpa  di  Jesus. 

53  Y  ora,  qu  el  a  quit'é  fo'i  cruz,  el  a  lor'é  den  paña  di  hilu 
fini,  y  a  pon'e  den  un  graf,  cobá  den  un  baranca,  camina  ningun 
a  worde  poni  ainda. 

54  Y  tawata  dia  di  preparacion  di  pascu,  y  ceca  cumin- 
zaméntu  di  Sabbat. 

55  Y  e  mohénan  tambe,  qu  a  bini  cu  né  fo'i  GaUlea,  a  sigui 
atras,  y  mira  e  graf,  y  con  su  curpa  a  worde  poni. 

56  Y  bolbiéndo,  nan  a  prepara  yerba  di  holo  dushi  y  mirra, 
y  riba  dia  di  Sabbat  nan  a  sosega  segun  ley. 

CAPITULO  24. 

1  Y  riba  e  promé  dia  di  siman,  mainta  tempran,  nan  a  bai 
na  graf,  cargándo  e  specerijnan,  qu  nan  a  prepara. 

2  Y  nan  a  haya  e  piédra  quitá  fo'i  dje  graf. 

3  Y  drentándo,  nan  no  a  haya  e  curpa  di  Señor. 

4  Y  a  sosode,  ora  qu  nan  tawata  spantá  riba  esei,  mira,  dos 
homber  tawata  para  banda  di  nan  cu  paña,  qu  ta  lombra. 

5  Y  ora  qu  nan  a  spanta  y  a  baha  nan  cara  na  tera,  nan 
a  bisa  nan:  Paquiqu  boso  ta  busca  e  bibu  ceca  e  mortonan? 

6  E  no  t'aqui,  ma  el  a  resucita.  Corda  con  el  a  papia  cu  boso, 
ora  qu  ainda  é  tawata  den  Galilea, 

7  Bisándo :  e  Yiu  di  hende  mestér  worde  entregá  den  man  di 
pecadónan,  y  worde  crucificá,  j  resucita  pa  di  tres  dia. 

8  Y  nan  a  corda  su  palabanan. 

9  Y  bolbiendo  fo'i  graf,  nan  a  conta  tur  e  cosnan  aqui  na  e 
diezun,  y  na  tur  e  otronan. 

10  Y  esaquinan  tawata  Maria  Magdalena,  y  Johanna  y 
Maria,  mama  di  Santiago,  y  tambe  e  otronan,  qu  tawata  cu  nan 
a  conta  e  cosnan  aqui  na  e  apostelnan. 

1 1  Y  loque  nan  a  conta,  a  parce  nan  un  cos  di  loco  y  nan  no 
a  quere  nan. 

12  [Ma  Pedro,  lamtándo,  a  core  te  na  e  graf,  y  el  a  bik,  y  a 
mira  e  lensunan  solamente,  y  a  bai,  y  a  straña  su  mes  riba  loque 
a  sosode.] 

13  Y  mira,  dos  di  nan  a  bai  riba  e  mes  dia  ei  na  un  puebel, 
qu  yama  Emmaiis,  dos  ora  leu  fo'i  Jerusalem. 

14  Y  nan  a  papia  huntu  cu  otro  riba  tur  e  cosnan  aqui,  qu 
a  sosode. 

15  Y  a  sosode,  ora  qu  nan  tawata  papia  cu  otro  y  puntra 
otro,  qu  Jesus  mes  a  bini  ceca  nan  y  a  bai  cu  nan. 

16  Y  nan  wowo  tawata  detené,  asina  qu  nan  no  por  a 
conoc'é. 

17  Y  el  a  bisa  nan:  Qui  conbersacion  boso  tin  cu  otro  na 
camina  asina?  Y  nan  a  para  poco  cu  cara  tristu. 

18  Y  esun,  qu  yama  Cleopas,  a  rospond'é  asina:  Abo  ta  e 
unico  stranheru  den  Jerusalem,  qu  no  sabi  e  cosnan,  qu  den  e 
dianan  aqui  a  sosode  aya? 

19  Y  el  a  bisa  nan:  Qua?  Y  nan  a  bis'é:  E  cosnan  tocanti 
Jesus,  e  Nazareno,  qua  tawata  un  profeta  poderoso  den  echu 
y  den  palaba,  dilanti  Dios  y  tur  puebel; 

20  Y  con  nos  sacerdotenan  y  cabezantenan  a  entregu'é  na 
condenacion  di  morto,  y  nan  a  crucifiqu'é. 

21  Y  nos  a  spera,  qu  é  tawata  esun,  qu  lo  a  salba  Israel;  ma 
cu  tur  esei,  awe  ta  tres  dia  caba  qu  tur  e  cosnan  ei  a  sosode. 

22  Ma  tambe  algun  mohé  fo'i  nos  a  spanta  nos,  qu  a  bai 
awe  mainta  tempran  na  e  graf; 

23  Y  no  hayándo  su  curpa,  nan  a  bin  bisa,  qu  tanibe  nan  a 
mira  un  aparicion  di  angelnan,  qu  a  bisa,  qu  é  ta  biba. 

24  Y  algun  dj_esnan,  qu  ta  cu  nos,  a  bai  na  e  graf,  y  a 
hay'é  mescos  manera  e  mohénan  a  bisa,  ma  nan  no  a  mir'é. 

25  Y  el  a  bisa  nan :  O  boso,  sin  sintinan,  y  floho  di  curazón 
pa  quere  tur  e  cosnan  qu  e  profetanan  a  papia! 

26  E  Christo  no  mestér  a  sufri  tur  e  cosnan  aqui,  y  asina  é 
drenta  den  su  gloria? 

27  Y  cuminzándo  di  Mozes  y  di  tur  e  profetanan,  el  a  sphca 
nan  e  cosnan,  qu  tawata  scirbi  di  dje  den  tur  e  Scrituranan. 

28  Y  nan  a  yega  ceca  e  puebel  camina  nan  tawata  bai;  y  el 
a  haci  manera  qu  é  quier  a  sigui  su  camina. 

29  Y  nan  a  obHgu'é,  bisándo:  Queda  cu  nos,  pasoba  ta  ceca 
anochi  y  solo  a  drenta  caba.  Y  el  a  drenta,  pa  queda  cu  nan. 

30  Y  a  sosode,  ora  qu  é  tawata  sinta  na  mesa  cu  nan,  el  a 
coge  e  pan,  y  a  bindicion'é;  y  ora  qu  el  a  quibr'é,  el  a  duna  nan. 

31  Y  nan  wowo  a  habri,  y  nan  a  conoc'é;  y  el  a  disparce 
fo'i  nan  bista. 

32  Y  nan  a  bisa  otro:  Nos  curazón  no  tawata  quima  den 
nos,  ora  qu  é  tawata  papia  cu  nos  riba  camina  y  ora  qu  é  tawata 
sphca  nos  e  Scrituranan? 

33  Y  nan,  lamtándo  na  e  mes  ora,  nan  a  bolbe  atrobe  na 
Jerusalem,  y  nan  a  haya  e  diezun  huntu  cu  otro,  y  esnan,  qu 
tawata  cu  nan, 

34  Qua  a  bisa:  E  Señor  a  resucita  di  berdad,  y  Simon 
a  mir'é. 

35  Y  nan  a  conta  loque  a  sosode  riba  camina,  y  con  nan  a 
conoc'é,  ora  qu  é  tawata  quibra  e  pan. 

36  Y  ora  qu  nan  tawata  papia  dje  cosnan  aqui,  Jesus  mes 
tawata  para  meimei  di  nan.  [Y  a  bisa  nan:  Paz  sea  cu  boso.] 

37  Y  nan  a  spanta  y  a  haya  miédu,  y  nan  a  quere  qu  nan  a 
mira  un  spiritu. 

38  Y  el  a  bisa  nan :  Paquiqu  boso  ta  spanta  asina,  y  paquiqu 
pensaméntunan  asina  ta  drenta  boso  curazón  ? 

39  Mira  mi  man  y  mi  pianan;  ta  mi  mes,  voelá^mi  y 
mirá^mi,  pasoba  un  spiritu  no  tin  carni  ni  wesu. 

40  [Y  ora  qu  é  tawata  bisa  nan  esaqui,  el  a  mustra  nan  su 
man  y  pianan.] 

41  Y  ora  qu  nan  no  a  quere  ainda  di  alegria  y  nan  tawata 
straña  nan  mes,  el  a  bisa  nan:  Boso  tin  algu  pa  come  aqui? 

42  Y  nan  a  dun'é  un  pida  piscá  hasá. 

43  Y  el  a  tum'é  y  a  com'é  dilanti  nan  wowo. 

44  Y  el  a  bisa  nan :  Esaquinan  ta  e  palabanan  qu  mi  a  papia 
cu  boso,  ora  qu  ainda  mi  tawata  cu  boso,  qu  tur  e  cosnan  mestér 
worde  cumpli  loque  ta  scirbi  di  mi  den  e  ley  di  Mozes  y  profe- 
tanan  y  salmnan, 

45  Y  e  ora  ei  el  a  habri  nan  huicio,  pa  nan  a  comprende  e 
Scritura. 

46  Y  el  a  bisa  nan:  Asina  ta  scirbi  y  asina  e  Christo  mesté 
a  padece,  y  resucita  di  morto  pa  di  tres  dia, 

47  Y  den  su  nomber  mesté  worde  predicá  e  comberti- 
méntu  pa  pordon  di  picanan  den  tur  nacion,  cuminzándo  di 
Jerusalem. 

48  Y  boso  ta  tistigu  dje  cosnan  aqui. 

49  Y  mira,  mi  ta  manda  loque  mi  Tata  a  priminti  pa  boso ; 
queda  den  e  stad  aqui,  te  ora  qu  boso  lo  a  haya  f orzadj  _ariba. 

50  Y  el  a  hiba  nan  te  p'afó  na  Bethanie  y  hizándo  su  man, 
el  a  bindiciona  nan. 

51  Y  a  sosode,  ora  qu  é  tawata  bindiciona  nan,  qu  el  a  parti 
fo'i  nan   [y  a  subi  na  ciélu.] 

52  [Y  nan  a  ador'é  y]  a  bolbe  na  Jerusalem  atrobe  mashá 
contentu. 

53  Y  nan  tawata  semper  den  tempel,  alabándo  Dios.  Amen. 


(Lucas  -  Papiaments) 


Pan   y   piscá  pa   5000   hende 

rLucas  9  :  13—17) 


